
	讚住讘讬专讗 诇讬讛 讚讟讜讘转 讛谞讗讛 诪诪讜谉: 讗讬谞讜 诪砖诇诐 讗诇讗 讚诪讬 讞讜诇讬谉 砖讘讜. 讗讘诇 诇讗 讚诪讬 转专讜诪讜转 讜诪注砖专讜转 讜讗驻讬诇讜 诇驻讬 讟讜讘转 讛谞讗讛 砖讬砖 诇讜 讘讛谉 讚住讘讬专讗 诇讬讛 讚讟讜讘转 讛谞讗讛 讗讬谞讛 诪诪讜谉: 讘诪转谞讜转 砖诇讗 讛讜专诪讜 拽诪讬驻诇讙讬 讚专讘讬 住讘专. 讻讬讜谉 砖诇讗 讛讜专诪讜 转专讜诪讜转 讜诪注砖专讜转 讛讜讜 诇讛讜 讻讞讜诇讬谉 砖讘讜 讚诇讗讜 讻诪讬 砖讛讜专诪讜 讚诪讬讬谉 讜专讘讬 讬讜住讬 住讘专 讻诪讬 砖讛讜专诪讜 讚诪讬讬谉 讜讗讬谉 诇讜 讘讛诐 讻诇讜诐 讜诪砖讜诐 讛讻讬 讗讬谞讜 诪砖诇诐 讗诇讗 讚诪讬 讞讜诇讬谉 砖讘讜: 诪讛 诇讬 讛讜专诪讜 诪讛 诇讬 诇讗 讛讜专诪讜. 讚讻讬讜谉 讚讟讜讘转 讛谞讗讛 讗讬谞讛 诪诪讜谉 讻讬 诇讗 讛讜专诪讜 诪讗讬 讛讜讬 讚讛讗 驻转讬讻讬 讘讬讛 转专讜诪讛 讜诪注砖专 砖讗讬谉 诇讜 讘讛谉 讻诇讜诐: 讗诇讗 讛讬讬谞讜 讟注诪讗 讚专讘讬. 讛砖转讗 诇讗 诪讬讘注讬讗 诇谉 讗讬 讗讬转 诇讛讜 诇转专讜讬讬讛讜 讟讜讘转 讛谞讗讛 诪诪讜谉 讗讜 讗讬谞讛 诪诪讜谉 讜讗讬 讗讬转 诇讛讜 讟讜讘转 讛谞讗讛 讗讬谞讛 诪诪讜谉 诇专讘讬 讬讜住讬 讘专讘讬 讬讛讜讚讛 谞讬讞讗 讜专讘讬 讛讬讬谞讜 讟注诪讬讛 讚拽谞住讜讛讜 专讘谞谉 诇讙谞讘 诇砖诇诐 讟讜讘转 讛谞讗讛 砖诇 转专讜诪讜转 讜诪注砖专讜转 诇讘注诇 讛讘讬转 讜讗讬 住讘讬专讗 诇讛讜 讟讜讘转 讛谞讗讛 诪诪讜谉 诇专讘讬 谞讬讞讗 讜专讘讬 讬讜住讬 讘专讘讬 讬讛讜讚讛 讛讬讬谞讜 讟注诪讬讛 讚讗讬谞讜 诪砖诇诐 讗诇讗 讚诪讬 讞讜诇讬谉 砖讘讜 诪砖讜诐 讚拽谞住讜讛讜 专讘谞谉 砖诇讗 讬砖诇诐 诇讜 讟讜讘转 讛谞讗讛 砖讘转专讜诪讛 讜诪注砖专讜转: 专讘讗 讗诪专 砖讗谞讬 转专讜诪讛. 讻诇讜诪专 讻讜诇讛 诪转谞讬' 讗讬转 诇讛 讚讟讜讘转 讛谞讗讛 诪诪讜谉 讜住讬驻讗 谞讬讞讗 讚讻讛谞讬诐 讗诇讜 讬讟诇讜 讗讞专讬诐 讜专讬砖讗 讛讬讬谞讜 讟注诪讗 讚讬讟诇讜 讘注诇 讻专讞讜 诪砖讜诐 讚转专讜诪讛 诇讗 讞讝讬讗 讗诇讗 诇讻讛谞讬诐 砖讗讬 讗驻砖专 诇讬转谞讛 诇讬砖专讗诇 讛诇讻讱 讻讬讜谉 (讚诪讬住专讛) 注诇讬讬讛讜 砖讜讬讗 注驻专讗 (讚讗转讜) 讘注诇诪讗 讚讗驻拽专讬讛 诇讛讛讬讗 讟讜讘转 讛谞讗讛 砖讬砖 诇讜 讘讛: 讜诪讛讗 砖诪注讬谞谉 砖讛讗讜住专 讛谞讗转 驻讬专讜转 注诇 注爪诪讜 讬讻讜诇讬诐 讗讞专讬诐 诇讬讟讜诇 讗讜转谉 讘注诇 讻专讞讜 讜讗讬谞讜 讬讻讜诇 诇注讻讘 讗注''驻 砖讬讻讜诇 诇讬砖讗诇 注诇 谞讚专讜 讻讬讜谉 讚讛砖转讗 诪讬讛讗 讛讗 诇讗 讗讬转砖讬诇 诪讬讛讜 讛讬讻讗 讚讗讬转砖讬诇 讞讬讬讘讬谉 诇砖诇诐 讚讻讬讜谉 讚讞讻诐 注讜拽专 讛谞讚专 诪注讬拽专讜 讻讬讜谉 讚讗讬转砖讬诇 讛讜讬讬谉 诇讛讜 讛谞讱 驻讬专讬 讻讗讬诇讜 诇讗 讗转住专讜 注诇讬讛 诪注讜诇诐 讜讗''转 讗诐 讻谉 讛讬讗讱 讬讟诇讜 讻讛谞讬诐 注诇 讻专讞讜 诇诪讛 诇讗 谞讞讜砖 讚诇诪讗 诪讬转砖讬诇 讜诪转讛谞讬 诪讚讬讚讬讛 诇讗讜 拽讜砖讬讗 讛讬讗 讚讛转谞谉 讛诪拽讚砖 讛讗砖讛 注诇 转谞讗讬 砖讗讬谉 注诇讬讛 讗讜 注诇讬讜 谞讚专讬诐 讜谞诪爪讗讜 注诇讬讛 讗讜 注诇讬讜 谞讚专讬诐 讗讬谞讛 诪拽讜讚砖转 讜诪讚拽转谞讬 讗讬谞讛 诪拽讜讚砖转 诪砖诪注 砖讗讬谞讛 诪拽讜讚砖转 讻诇诇 讜讬讻讜诇讛 诇讛谞砖讗 诇讗讞专 讗注''讙 讚转谞讬讗 讛转诐 讛诇讻讛 讗爪诇 讞讻诐 讜讛转讬专讛 讜讻谉 讛讜讗 砖讛诇讱 讗爪诇 讞讻诐 讜讛转讬专讜 诪拽讜讚砖转 讗诇诪讗 讗注''讙 讚诪爪讬 诪讬转砖讬诇 讜讞讬讬诇讬 拽讚讜砖讬 诇诪驻专注 讻诇 讗讬诪转 讚诇讗 诪讬转砖讬诇 诇讗 讞讬讬砖讬谞谉 讚诇诪讗 诪讬转砖讬诇 讛讻讗 谞诪讬 讚讗诐 讗讬转砖讬诇 注讘讚讜 讻讛谞讬诐 讗讬住讜专讗 诇诪驻专注 讻诇 讗讬诪转 讚诇讗 讗讬转砖讬诇 诇讗 讞讬讬砖讬谞谉 诇讛讻讬. 讛专砖讘''讗 讝''诇: 讜讗谞讬 诪住转驻拽 讘讝讛 诇驻讬 砖诪砖注讛 砖讗住专讜 注诇 注爪诪讜 讛驻拽讬专讜 讜讻诇 砖讝讻讛 讘讜 讗讞专 拽谞讛 讻讝讜讻讛 诪谉 讛讛驻拽专 讜讗注''驻 砖讗讬住讜专 砖讘讜 讛诇讱 注''讬 砖讗诇讛 拽谞讬谉 诪诪讜谞讜 砖诇 讝讛 讗讬谞讜 讘讟诇 砖讗讬谞讬 诪讜爪讗 砖讗诇讛 讘讛驻拽专 讜诪砖讜诐 讛讻讬 讬讟诇讜 注诇 讻专讞讜 讚讗讬 诇讗 讜讚讗讬 讻讬讜谉 讚谞讚专讬诐 诇讗讬转砖讜诇讬 注诇讬讬讛讜 拽讬讬诪讬谉 讚诪砖讜诐 讛讻讬 诪讬拽专讜 讚讘专 砖讬砖 诇讜 诪转讬专讬谉 讘驻专拽 讛谞讜讚专 诪谉 讛讬专拽 (诇注讬诇 讚祝 谞讟.) 讞讬讬砖讬谞谉 讚诇诪讗 诪讬转砖讬诇 讜讻讬 转谞谉 讗讬谞讛 诪拽讜讚砖转 诇讗 砖转讛讗 诪讜转专转 诇讬谞砖讗 讗诇讗 讚讬谞讗 拽转谞讬 讜讗驻讬' 转讬诪讗 谞诪讬 讚诪讬诇转讗 驻住讬拽转讗 拽转谞讬 讛讬讬谞讜 讟注诪讗 诪砖讜诐 讚讘讚讬讚讛 诇讬讻讗 诇诪讬讞砖 讚诇讗 诪拽诇拽诇讛 谞驻砖讛 讜讘讚讬讚讬讛 诇讗 讗砖讻讞讬谞谉 讘讙诪专讗 讗讬谞讛 诪拽讜讚砖转 讗讘诇 讛讜讗 砖讛诇讱 讗爪诇 讞讻诐 讜讛转讬专讜 诪拽讜讚砖转 诇讜诪专 砖讛讬讗 诪拽讜讚砖转 讙诪讜专讛 讗讘诇 诇讗 讛诇讱 讗讬讻讗 诇诪讬诪专 讚讞讬讬砖讬谞谉 讻谞''诇: 诪转谞讬' 拽讜谞诐 砖讗谞讬 注讜砖讛 注''驻 讗讘讗. 诪讛 砖讗谞讬 注讜砖讛 讬讛讗 诇驻讬 讗讘讗 讘拽讜谞诐: 讗讬谞讜 讬讻讜诇 诇讛驻专. 讚讗讬谉 讗诇讜 谞讚专讬 注讬谞讜讬 谞驻砖 讜诇讗 讚讘专讬诐 砖讘讬谞讜 诇讘讬谞讛: 砖讗谞讬 注讜砖讛 注诇 驻讬讱 讗讬谞讜 爪专讬讱 诇讛驻专.





专诪讘"谉

讗拽砖讬谞谉 专讬砖讗 讗住讬驻讗 专讬砖讗 讟讜讘转 讛谞讗讛 讗讬谞讛 诪诪讜谉 住讬驻讗 讟讜讘转 讛谞讗讛 诪诪讜谉 讜驻专讬拽 专讘讗 *讚讟讜讘转 讛谞讗讛 诪诪讜谉 讜砖讗谞讬 转专讜诪讛 讚讛讬讬谞讜 讟注诪讗 讚讬讟诇讜 讘注诇 讻专讞讜 诪砖讜诐 讚转专讜诪讛 诇讗 讞讝讬讗 讗诇讗 诇讻讛谞讬诐 讜讻讬讜谉 讚拽讗转讬 诇诪讬住专讗 注诇讬讛谉 砖讜讬讜讛 注驻专讗 讘注诇诪讗 讜诪讗谉 讚讗住专 谞驻砖讬讛 诪谉 讘专讬讜转 谞诪讬 砖专讬 诇诪讬砖拽诇 诇拽讟 砖讻讞讛 讜驻讗讛 诪"讟 注讝讬讘讛 讻转讬讘讗 讘讛讜 讜诇讬转 讘讛讜 讟讜讘转 讛谞讗讛 诇讘注诇讬诐:



拽讜谞诐 砖讗讬谞讬 注讜砖讛 注"驻 讗讘讗 讜注"驻 讗讘讬讱 *讜注"驻 讗讞讬讱 讗讬谞讜 讬讻讜诇 诇讛驻专 砖讗讬谞讬 注讜砖讛 注诇 驻讬讱 讗讬谞讜 爪专讬讱 诇讛驻专 专"注 讗讜诪专 讬驻专 砖诪讗 转注专讬祝 注诇讬讜 讬讜转专 诪谉 讛专讗讜讬 诇讜 专' 讬讜讞谞谉 讘谉 谞讜专讬 讗讜诪专 讬驻专 砖诪讗 讬讙专砖谞讛 讜转讛讗 讗住讜专讛 诇讞讝讜专 诇讜:





专砖讘"讗

 讜讗讬 讗诪专转 讟讜讘转 讛谞讗讛 讗讬谞讛 诪诪讜谉 诪讛 诇讬 讛讜专诪讜 诪讛 诇讬 诇讗 讛讜专诪讜. 拽住讘专 诪注砖专 砖谞讬 诇讬转 讘讬讛 讟讜讘转 讛谞讗讛, 讻诇讜诪专 讗讬谞讜 讬讻讜诇 诇讬转谞讛 诇诪讬 砖讬专爪讛, 讗诇讗 讛专讬 讛讬讗 讛驻拽专, 讜讛讜讬 诪爪讬 诇砖谞讜讬讬 讻砖谞驻诇讜 诇讜 诪讘讬转 讗讘讬 讗诪讜 讻讛谉, 讜讘诪转谞讜转 砖诇讗 讛讜专诪讜 讻诪讬 砖讛讜专诪讜 讚诪讬讬谉 拽讗 诪讬驻诇讙讬, 讻讚诪砖谞讬 讘砖诇讛讬 驻专拽 讛讗讬砖 诪拽讚砖 [拽讬讚讜砖讬谉 谞讞, 讘] 专讘讬 住讘专 拽谞住讜 诇讙谞讘 讻讬 讛讬讻讬 讚诇讗 诇讬讙谞讜讘, 讜专讘讬 讬讜住讬 讘专 讬讛讜讚讛 住讘专 拽谞住讜 诇讘注诇 讛讘讬转. 讬砖 诪驻专砖讬诐 讚诇爪讚讚讬谉 拽讗诪专, 讜讛讻讬 拽讗诪专 讗讬 讟讜讘转 讛谞讗讛 讗讬谞讜 诪诪讜谉 讚专讘讬 讬讜住讬 讘专 讬讛讜讚讛 谞讬讞讗, 讜专讘讬 住讘专 拽谞住讜 专讘谞谉 诇讙谞讘, 讜讗诐 转诪爪讬 诇讜诪专 讟讜讘转 讛谞讗讛 诪诪讜谉 讚专讘讬 谞讬讞讗, 讜专讘讬 讬讜住讬 讘专 讬讛讜讚讛 住讘专 拽谞住讜 诇讘注诇 讛讘讬转. 讜诪住转讘专讗 讚讗讗讜拽诪转讗 讚讟讜讘转 讛谞讗讛 讗讬谞讛 诪诪讜谉 住诪讜讱, 讜讛讻讬 拽讗诪专 诇注讜诇诐 讟讜讘转 讛谞讗讛 讗讬谞讛 诪诪讜谉 讻讚拽讗 砖谞讬, 讗诇讗 讟注诪讗 讚专讘讬 诪砖讜诐 讚拽谞住讜 专讘谞谉 诇讙谞讘, 讜专讘讬 讬讜住讬 讘专 讬讛讜讚讛 住讘专 讗祝 注诇 驻讬 讚讜讚讗讬 讗讬讻讗 诇诪讬拽谞住 诇讙谞讘 讻讬 讛讬讻讬 讚诇讗 诇讬讙谞讜讘, 讗驻讬诇讜 讛讻讬 诇讗 拽谞住讬谞谉 诇讬讛 诪砖讜诐 讚拽谞住讬谞谉 诇讬讛 诇讘注诇 讚诇讗 诇讬砖讛讬讬讛 诇讟讬讘诇讛, 讜拽谞住讗 讚讘注诇 讛讘讬转 讛讬讬谞讜 讻砖谞诪谞注讬诐 诪诇拽谞讜住 讛讙谞讘.


 讛讗 讚讗诪专 专讘 诪砖诇诐 讚诪讬 讻讜诇讜. 诇讗讜 讚讜拽讗 讻讜诇讜, 讗诇讗 讚诪讬 讛讞讜诇讬谉 讜讟讜讘转 讛谞讗讛 砖讬砖 诇讜 讘讛, 砖讬讻讜诇 诇讬转谞讛 诇讻诇 讻讛谉 砖讬专爪讛 讻讘专 住诇拽讗 讛讜讗 诪讬谞讬讛 讜讗驻住讚讛 讗谞驻砖讬讛. 讜砖诪注讬谞谉 诪讬讛讗 讚讛讗讜住专 讛谞讗转 驻讬专讜转讬讜 注诇 注爪诪讜 讬讻讜诇讬谉 讗讞专讬诐 诇讬讟讜诇 讗讜转诐 讘注诇 讻专讞讜, 讜讗讬谞讜 讬讻讜诇 诇注讻讘, 讜讗祝 注诇 驻讬 讚讬讻讜诇 诇讬砖讗诇 注诇 讗讬住讜专讜 讛砖转讗 诪讬讛讗 诇讗 讗讬转砖讬诇. 讜诪讬讛讜 讛讬讻讗 讚谞砖讗诇 注诇 讗讬住讜专讜 讗讬讻讗 诇诪讬讚拽, 讻讬讜谉 讚讞讻诐 注讜拽专 讝讛 讛谞讚专 诪注讬拽专讜, 讗讬 讞讬讬讘讬诐 诇砖诇诐 诇诪驻专注 讗诐 诇讗讜, 讜诪住转讘专讗 讚诪砖诇诪讬谉, 讛专讬 讝讛 讻讗讬诇讜 讗讬谉 讻讗谉 讗讬住讜专 讻诇诇. 讜讗诐 转讗诪专 讻讬讜谉 砖讻谉 讛讬讗讱 讬讟诇讜 讻讛谞讬诐 讗诇讜 注诇 讻专讞讜 讚讗讻转讬 诪诪讜谞讜 讛讜讗, 讻讬讜谉 讚讗讬 讘注讬 诪讬转砖讬诇 注诇讬讛 讜讛讜讬讗 讟讜讘转 讛谞讗讛 砖诇讜, 讜讬砖 诇讜诪专 诪讻诇 诪拽讜诐 讻讬讜谉 讚讛砖转讗 诪讬讛讗 诇讗 讗讬转砖讬诇 讛砖转讗 诪讬讛讗 诇讗讜 诪诪讜谞讬讛 讛讜讗, 讜诇讗 讗诪专讬谞谉 讚诇诪讗 诪讬转砖讬诇, 讜诇讗 讞讬讬砖讬谞谉 谞诪讬 讚诇诪讗 诪讬转砖讬诇 讗诪拽爪转谉 讘注谞讬谉 砖讬砖讗专讜 讛诪拽爪转 讘讗讬住讜专讬谉, 讜谞诪爪讗 讻讛谞讬诐 谞讜讟诇讬诐 讘讗讬住讜专 诇诪驻专注. 讜讗诇 转转诪讛 讚讙讚讜诇讛 诪讝讜 讗诪专讜, 砖讛专讬 [讻转讜讘讜转 注讘, 讘] 讛诪拽讚砖 注诇 转谞讗讬 砖讗讬谉 注诇讬讛 谞讚专讬诐 讜谞诪爪讗讜 注诇讬讛 谞讚专讬诐 讗讬谞讛 诪拽讜讚砖转, 讜讗讬谞讛 诪拽讜讚砖转 诪砖诪注 砖讗讬谞讛 诪拽讜讚砖转 讻诇诇 讜讬讻讜诇讛 讛讬讗 诇讬谞砖讗 诇讗讞专, 讜讗祝 注诇 讙讘 讚转谞讬讗 讛诇讻讛 讗爪诇 讞讻诐 诪拽讜讚砖转 诇讗讞专, 讜诇讗 讞讬讬砖讬谞谉 讚诇诪讗 诇讗讞专 砖转谞砖讗 诇讗讞专 转砖讗诇 注诇 谞讚专讛 讜转讛讗 诪拽讜诇拽诇转 诇诪驻专注. 讜讻讚诪砖诪注 讘讬专讜砖诇诪讬 [讻转讜讘讜转 驻专拽 砖讘讬注讬 讛诇讻讛 讝'], 讜讻诪讜 砖讻转讘转讬 砖诐 讘诪拽讜诪讛 讘住讬讬注转讗 讚砖诪讬讗. 讜讗诐 转讗诪专 讚诇诪讗 讛转诐 讛讜讗 讚讗讬谞讛 讞砖讜讚讛 诇拽诇拽诇 讗转 注爪诪讛, 讗讘诇 讻讗谉 诪爪讜讬 讛讜讗 砖讬砖讗诇 注诇 谞讚专讜, 诇讗 讛讬讗, 讚拽转谞讬 讛转诐 [讻转讜讘讜转 注讛, 讗] 讜讻谉 讛讜讗 砖讛诇讱 讗爪诇 讞讻诐 讜讛转讬专讜 诪拽讜讚砖转, 讜讻砖诇讗 讛诇讱 讗讬谞讛 诪拽讜讚砖转, 讜诪转讬专讬谉 讗讜转讛 诇讬谞砖讗 诇讗讞专 讜诇讗 讞讬讬砖讬谞谉 砖诪讗 讬砖讗诇 讜讬拽诇拽诇谞讛. 讗诇讗 讚拽砖讬讗 诇讬 讗砖诪注转讬谉, 讗讻转讬 讗诪讗讬 讘讗讬谉 讜谞讜讟诇讬谉 讘注诇 讻专讞讜, 讚讻讬讜谉 讚讟讜讘转 讛谞讗讛 诪诪讜谉 讬讻讜诇 讛讜讗 诇诪讻讜专 讗讜转讛 讛谞讗讛 砖讬砖 诇讜 讘讛诐 诇讗讞专讬诐, 讜讗讜转诐 讗讞专讬诐 讬转谞讜 诇讻诇 讻讛谉 砖讬专爪讜.


讛讗 讚讗诪专 砖诪讜讗诇 讛诇讻讛 讻专讘讬 讬讜讞谞谉 讘谉 谞讜专讬. 讛讗讬 砖诪注转讗 讻讜诇讛 讻转讘转讬讛 讘讗专讜讻讛 讘驻专拽 讗祝 注诇 驻讬 讘住讬讬注转讗 讚砖诪讬讗.





专讬讟讘"讗

诪转谞讬' 拽讜谞诐 砖讗谞讬 注讜砖讛 注诇 驻讬 讗讘讗 注诇 驻讬 讗讘讬讱 (讘) 注诇 驻讬 讗讞讬讱 讗讬谞讜 讬讻讜诇 诇讛驻专 驻讬专讜砖 讚诇讬讻讗 讘讛讗 诪砖讜诐 注谞讜讬 谞驻砖 讜诇讗 诪砖讜诐 讚讘专讬诐 砖讘讬谞讜 诇讘讬谞讛 讜诇讗 讗讬讻驻转 诇讬讛 讗讬 诪转住专 讛谞讗转讛 注诇讬讬讛讜:



拽讜谞诐 砖讗谞讬 注讜砖讛 诇驻讬讱 讗讬谞讜 爪专讬讱 诇讛驻专. 驻讬' 讚拽住讘专 转"拽 讚诪注砖讛 讬讚讬讛 讜讗驻讬诇讜 讛注讚驻讛 讚讘注诇 讛讜讬 讜讻讬讜谉 讚诪砖注讘讚讗 诇讬讛 诇讗 诪爪讬 诪讚讬专 诇讛讜 砖讗讬谉 讗讚诐 讗讜住专 谞讻住讬 讞讘讬专讜 注诇 讞讘讬专讜 专"注 讗讜诪专 讬驻专 砖诪讗 转注讚讬祝 注诇讬讜 讬讜转专 诪谉 讛专讗讜讬 诇讜 讚讛讬讬谞讜 讛讬讜转专 注诇 讛' 住诇注讬诐 讻讚讗讬转讗 讘讻转讜讘讜转 [讚祝 谞讟.] 讜拽住讘专 讛注讚驻讛 讚讬讚讛 讛讬讗 讜讞讬讬诇 注诇讛 谞讚专讗 讛讬诇讻讱 爪专讬讻讛 讛转专转 讞讻诐 诇讗讜转讜 注讜讚祝 讚讗讬诇讜 讘注诇 诇讗 诪爪讬 诪驻专 讚诇讬讻讗 讘讛讗 注讬谞讜讬 谞驻砖 讜讗讬讬讚讬 讚拽转谞讬 专讬砖讗 讗讬谞讜 爪专讬讱 诇讛驻专 谞拽讟 住讬驻讗 讬驻专:



专' 讬讜讞谞谉 讘谉 谞讜专讬 讗讜诪专 讬驻专. 讻诇讜诪专 爪专讬讻讛 讛转专讛 讚讗注"讙 讚讛砖转讗 诪砖注讘讚讗 诇讬讛 讚讗驻讬' 讛注讚驻讛 鈥� 讛讜讬 讚讘注诇 讜诇讗 讞讬讬诇 注诇讬讛 谞讚专讗 讛砖转讗 砖诪讗 讬讙专砖谞讛 讛讬讜诐 讗讜 诪讞专 讜诇讗 诪砖转注讘讚讗 诇讬讛 讛讛讬讗 砖注转讗 讜讞讬讬诇 注诇讛 谞讚专讗 讜转讛讗 讗住讜专讛 诇讞讝讜专 诇讜 讚讗讬住讜专讗 诪转诇讗 转诇讬 讜拽讗讬 讻讚诪驻专砖 诇拽诪谉 讜专讘谞谉 诇讬转 诇讛讜 讛讛讜讗 讟注诪讗 讜住讘专讬 讚讻讬讜谉 讚讛砖转讗 诇讗 讞讬讬诇 诇讘住讜祝 谞诪讬 诇讗 讞讬讬诇 讚讛讜讛 诇讬讛 讻讗讜住专 注诇 讗讞专讬诐 讚讘专 砖讗讬谞讜 砖诇讜 诇讻砖讬讛讜 砖诇讜:



讙诪' 讗诪专 砖诪讜讗诇 讛诇讻讛 讻专"讬 讘谉 谞讜专讬. 驻讬专讜砖 讚讛砖转讗 诇讗 讞讬讬诇 谞讚专讗 讗驻讬诇讜 讗讛注讚驻讛 讗讘诇 讘转专 讙专讜砖讬谉 讞讬讬诇 讜讗拽砖讬谞谉 讜讛讗 讗讬谉 讗讚诐 诪拽讚讬砖 讚讘专 砖诇讗 讘讗 诇注讜诇诐 驻讬' 讜诪注砖讛 讬讚讬讛 讗驻讬诇讜 讛讜讜 讚讬讚讛 诪讛砖转讗 讛讗 诇讬转谞讛讜 讘注讜诇诐 讜讗讬谉 讗讚诐 讗讜住专 讚讘专 砖讗讬谞讜 讘注讜诇诐 注诇 讞讘讬专讜 讗讘诇 注诇 注爪诪讜 讗讜住专 讗讜转讜 讻砖诐 砖讗讜住专 注诇 注爪诪讜 驻讬专讜转 讞讘讬专讜 砖讗讬谞讜 砖诇讜 讜讛讻讬 讗讬转讗 讘讛讚讬讗 讘驻' 讗注"驻 [砖诐]:





驻讬专讜砖 讛专讗"砖

讚专讘讬 住讘专 讟讜讘转 讛谞讗讛 诪诪讜谉. 讛诇讻讱 爪专讬讱 诇砖诇诐 诇讜 讻诇 讚诪讬 讛讟讘诇:



讜专' 讬讜住讬 讘专' 讬讛讜讚讛 住讘专 诇讗 讛讜讬 诪诪讜谉. 讛诇讻讱 讗讬谞讜 讞讬讬讘 诇砖诇诐 诇讜 讗诇讗 讚诪讬 讛讞讜诇讬谉:



讜讗讬 讗诪专转 讟讜讘转 讛谞讗讛 讗讬谞讛 诪诪讜谉 诪讛 诇讬 讛讜专诪讜 讜诪讛 诇讬 诇讗 讛讜专诪讜. 讜诪讬讛讜 讘驻"拽 [爪"诇 讘驻专拽 砖谞讬 讚祝 谞讞:] 讚拽讬讚讜砖讬谉 诪讜拽讬 驻诇讜讙转讬讬讛讜 讘讛讻讬 讜讘讬砖专讗诇 砖谞驻诇讜 诇讜 讟讘诇讬诐 诪讘讬转 讗讘讬 讗诪讜 讻讛谉 诇诪讗谉 讚讗诪专 讻诪讬 砖讛讜专诪讜 讚诪讬讬谉 讝讻讛 讘讛谉 讜讗讬谉 爪专讬讱 诇讬转谞诐 诇讻讛谉 讜诇诪讗谉 讚讗诪专 诇讗讜 讻诪讬 砖讛讜专诪讜 讚诪讬讬谉 诇讗 讝讻讛 讘讛谉 讜爪专讬讱 诇拽讬讬诐 诪爪讜转 谞转讬谞讛 讜住讜讙讬讗 讚讛讻讗 转诪讜讛 诪讗讜讚 讚注诇 讻专讞讬谉 讛诪转专抓 讚诪讜拽讬 驻诇讜讙转讬讬讛讜 讘诪转谞讜转 砖诇讗 讛讜专诪讜 讗讬 讗驻砖专 诇驻专砖讜 讗诇讗 讻讚诪驻专砖 诇讛 讘拽讬讚讜砖讬谉 讜讗"讻 诪讗讬 诪拽砖讬 诇讬讛 转讜 诪讛 诇讬 讛讜专诪讜 讜诪讛 诇讬 诇讗 讛讜专诪讜 讜讻讚拽转谞讬 讘转讜住驻转讗 讚拽讬讚讜砖讬谉 讜讻转讘 专讘讬谞讜 砖讛诪拽砖讛 诇讗 讛讘讬谉 讚讘专讬 讛诪转专抓 讜诇讗 讞砖 诇驻专砖 (讗诇) [爪"诇 讗诇讬讜] 讚讘专讬讜 讜讗诪专 诇讜 转讬专讜抓 讗讞专:



讜专讘讬 讬讜住讬 讘专' 讬讛讜讚讛 住讘专 拽住讜 专讘谉 诇讘注诇 讛讘讬转. 转讬诪讛 诪讛 讗谞讜 爪专讬讻讬谉 诇拽谞住 讝讛 讻讬讜谉 讚讟讜讘转 讛谞讗讛 讗讬谞讛 诪诪讜谉 诪谉 讛讚讬谉 诪讬驻讟专 讙谞讘 讜谞专讗讛 讚砖讬谞讜讬讗 [讗讞专讬谞讗] 讛讜讗 讗讬讘注讬转 讗讬诪讗 讚讻讜诇讬 注诇诪讗 讟讜讘转 讛谞讗讛 诪诪讜谉 讜讟注诪讗 讚专讘讬 讬讜住讬 讘专' 讬讛讜讚讛 讚驻讟专 诇讙谞讘 诪砖讜诐 讚拽谞住讬谞谉 诇讘注诇 讛讘讬转 讜讛讻讬 讗讬转讗 讘拽讬讚讜砖讬谉 讘讛讚讬讗 讜诇砖谞讗 讚谞讚专讬诐 诪砖讜谞讛 讛讜讗:



专讘讗 讗诪专 砖讗谞讬 转专讜诪讛 讻讜'. 驻讬专讜砖 诇注讜诇诐 讟讜讘转 讛谞讗讛 诪诪讜谉 讜讛讗讬 讚拽转谞讬 诪转谞讬' 讚讬讟诇讜 讘注诇 讻专讞讜 讜诇讗 讞讬讬砖讬谞谉 诇讟讜讘转 讛谞讗讛 诪砖讜诐 讚讻讬讜谉 砖讗住专 讗转 讻诇 讛讻讛谞讬诐 讘讛谞讗讛 讗讬 讗驻砖专 诇讬讟诇讜 诇砖讜诐 讻讛谉 讜讗讬谉 诇讜 讘讛诐 讟讜讘转 讛谞讗讛 讜讗讬 讗驻砖专 诇注讻讘讜 诇注爪诪讜 讛诇讻讱 讛讜讬 讻讗讬诇讜 讗讬谞诐 砖诇讜 讗讘诇 住讬驻讗 讻讬讜谉 砖讬讻讜诇 诇讬转谞讜 诇讻讛谞讬诐 讗讞专讬诐 讬砖 诇讜 讘讛谉 讟讜讘转 讛谞讗讛:



诪转谞讬' 拽讜谞诐 砖讗讬谞讬 注讜砖讛 注诇 驻讬 讗讘讗 讻讜' 讗讬谞讜 讬讻讜诇 诇讛驻专. 讚诇讗 讛讜讜 讚讘专讬诐 砖讘讬谞讜 诇讘讬谞讛 讗诐 讗住专 讛诪注砖讛 讬讚讬讛 注诇 讗讞专讬诐:



注诇 驻讬讱 讗讬谞讜 爪专讬讱 诇讛驻专. 诪砖讜诐 讚诪砖注讘讚讗 诇讬讛 讜讗诇诪讜讛 专讘谞谉 诇砖注讘讜讚讗 讚讘注诇:



砖诪讗 转注讚讬祝 讬讜转专 诪谉 讛专讗讜讬 诇讜. 讘讻转讜讘讜转 诪驻专砖 诇讛 讻诪讛 讛讬讗 注讜砖讛 诇讜 讜讛诪讜转专 讬讻讜诇讛 诇讛拽讚讬砖 讜诪驻专砖 诇讛 讛转诐 讘讛注讚驻讛 砖注诇 讬讚讬 讛讚讞拽 讜住讘专 专讘讬 注拽讬讘讗 讚讚讬讚讛 讛讜讬 讜讞诇 注诇讬讜 讛拽讚砖 讜讛讜讬 讚讘专讬诐 砖讘讬谞讜 诇讘讬谞讛 讚讗讬 讗驻砖专 诇讛讬讜转 砖诇讗 讬转注专讘 讘砖诇讜:



专' 讬讜讞谞谉 讘谉 谞讜专讬 住讘专 注讬拽专 诪注砖讛 讬讚讬讛 爪专讬讱 讛驻专讛 砖诪讗 讬讙专砖谞讛 讜讗讝 讬讞讜诇 讛谞讚专 讜诇讗 讬讻讜诇 诇讛讞讝讬专讛:



讙诪' 讗讚诐 诪拽讚讬砖 讚讘专 砖诇讗 讘讗 诇注讜诇诐. 讚讛专讬 注讚讬讬谉 诇讗 讙专砖讛 讜讙诐 诇讗 谞注砖讛 诪注砖讛 讘讬讚讬诐:





讛诪讗讬专讬

讛诪砖谞讛 讛砖诇讬砖讬转 讜讛讻讜谞讛 讘讛 讘注谞讬谉 讛讞诇拽 讛专讗砖讜谉 讙诐 讻谉 讜讛讜讗 砖讗诪专 拽讜谞诐 砖讗讬谞讬 注讜砖讛 注诇 驻讬 讗讘讗 注诇 驻讬 讗讘讬讱 注诇 驻讬 讗讞讬 注诇 驻讬 讗讞讬讱 讗讬谞讜 讬讻讜诇 诇讛驻专 砖讗讬谞讬 注讜砖讛 注诇 驻讬讱 讗讬谞讜 爪专讬讱 诇讛驻专 专讘讬 注拽讬讘讗 讗讜诪专 讬驻专 砖诪讗 转注讚讬祝 注诇讬讜 讬讜转专 诪讛专讗讜讬 诇讜 专讘讬 讬讜讞谞谉 讘谉 谞讜专讬 讗讜诪专 讬驻专 砖诪讗 讬讙专砖谞讛 讜转讛讗 讗住讜专讛 诇讞讝讜专 诇讜 讗诪专 讛专"诐 驻讬' 注谞讬谉 砖讗讬谞讬 注讜砖讛 注诇 驻讬 讗讘讗 砖讛讚讘专 讗砖专 转注砖讛 诇讗 讬讗讻诇 诪诪谞讜 讗讘讬讜 讻诇讜诐 讗讜 诇讗 讬讛谞讛 讘讜 讛谞讛 讻讗诇讜 谞砖讘注 砖诇讗 讬讛谞讛 驻诇谞讬 讗讜 驻诇谞讬 讘诪注砖讛 讬讚讬讛 讜讻讘专 讗诪专谞讜 讘诪讛 砖拽讚诐 砖讝讛 讛讬讞讜讚 讗讬谉 讛讘注诇 讬讻讜诇 诇讛驻专 讘讜 讜讗讬谉 讞讜诇拽 讘讝讛 讗讜诇诐 讗诐 谞砖讘注讛 砖诇讗 转讛谞讛 诇讘注诇讛 诪讛 砖转注砖讛 讜讛讜讗 讗诪专讜 砖讗讬谞讜 注讜砖讛 诇驻讬讱 讛谞讛 诇讗 讬爪讟专讱 诇讛驻专 砖讻诇 诪讛 砖转注砖讛 诇讘注诇 讻讬 诪注拽专讬 转讜专转谞讜 讛拽讚讜砖讛 砖讛讗砖讛 诪注砖讛 讬讚讬讛 诇讘注诇讛 讻诪讜 砖讛转讘讗专 讘讻转讜讘讜转 讜讗诪专 专讘讬 注拽讬讘讗 砖讛讜讗 讬爪讟专讱 讛驻专讛 砖诪讗 转注砖讛 讬讜转专 诪讛砖讬注讜专 砖驻住拽讜 讘讛 讘"讚 讜讘讝讛 讛转讜住驻转 讬讞讜诇 讘讜 讛拽讚砖 诇驻讬 诪讛 砖讛讚讘讜专 讘讻讗谉 讘讗砖讛 砖讗诪专讛 讬拽讚砖讜 讬讚讬 诇注讜砖讬讛谉 讜讗诪专 专讘讬 讬讜讞谞谉 讘谉 谞讜专讬 砖讛讜讗 讬驻专 讝讛 砖讗诐 诇讗 讬驻专 转转拽讬讬诐 讛砖讘讜注讛 讜讗注"驻 砖诪注砖讛 讬讚讬讛 诇讘注诇讛 讜讬讛讬讜 诪砖讜注讘讚讬诐 诇驻讬 砖讛注拽专 讗爪诇谞讜 讛拽讚砖 讞诪抓 讜砖讞专讜专 诪驻拽讬注讬谉 诪讬讚讬 砖注讘讜讚 讛谞讛 讛转讗诪转 讝讛 讛诪讗诪专 讗注"驻 砖讛讬讗 转讞转 讘注诇讛 讜诇讝讛 讬爪讟专讱 砖讬驻专 讜讗诪专 砖诪讗 讬讙专砖谞讛 讻讘专 讘讬讗专谞讜 砖讝讛 讗讜驻谉 讗讞讚 讜注讜讚 砖诪讗 讬讙专砖谞讛 讜讗讬谞讜 讬讻讜诇 诇讛讞讝讬专讛 讜诇讝讛 讙诐 讻谉 爪专讬讱 诇讛驻专 讜讛诇讻讛 讻专讘讬 讬讜讞谞谉 讘谉 谞讜专讬 讘讗诪专讜 讬驻专 砖诪讗 讬讙专砖谞讛 讗讜诇诐 讗诐 诇讗 讬讙专砖 讛谞讛 诇讗 讬驻拽注 讛讛拽讚砖 讝讛 讛砖注讘讜讚 诇驻讬 砖讝讛 讛砖注讘讜讚 诪讚讘专讬讛诐 注砖讜 讞讝讜拽 诇讚讘专讬讛诐:



讗诪专 讛诪讗讬专讬 拽讜谞诐 砖讗谞讬 注讜砖讛 诇驻讬 讗讘讗 讗讜 诇驻讬 讗讘讬讱 讗讬谞讜 讬讻讜诇 诇讛驻专 砖讛专讬 注讬谞讜讬 谞驻砖 讗爪诇讛 讗讬谉 讻讗谉 讜讚讘专讬诐 砖讘讬谞讜 诇讘讬谞讛 讗讬谉 讻讗谉 砖讗讬谉 诇讜 诇讞讜砖 讘诪讛 砖讗讜住专转 诪注砖讬 讬讚讬讛 诇讗讘讬讜 讜诇讗讘讬讛 讜讗诐 诪驻谞讬 砖讛讜讗 爪专讬讱 诇讟专讜讞 诪爪讚 讗讞专 诇讝讜谉 讗转 讗讘讬讜 诪讻诇 诪拽讜诐 讗讬谉 讝讛 讚讘专 砖讘讬谞讜 诇讘讬谞讛 讜诪转讜讱 讻讱 讗讬谞讜 讬讻讜诇 诇讛驻专 讜讛谞讚专 谞讚专 讜讚讘专 讝讛 驻讬专讜砖讜 诇注谞讬谉 驻住拽 讗祝 讘砖诇讗 讗诪专讛 讬拽讚砖讜 讬讚讬 诇注讜砖讬讛诐 讜讗注"驻 砖诪注砖讬 讬讚讬讛 诇讗 讘讗讜 诇注讜诇诐 诪讻诇 诪拽讜诐 讛拽讜谞诐 讛讜讗讬诇 讜讗讬谉 诇讜 驻讚讬讜谉 讚讬谞讜 讻拽讚讜砖转 讛讙讜祝 讜讞诇 注诇 讙讜祝 讛讚讘专 砖讛讜讗 讘注讜诇诐 讜讛专讬 讛讜讗 讻讗讜住专 讛谞讗转 讛讬讚 砖讛驻注讜诇讛 讬讜爪讗转 诪诪谞讛 讜讬砖 砖驻讬专砖讜讛 讚讜拽讗 讘讗讜诪专转 讬拽讚砖讜 讬讚讬 诇注讜砖讬讛诐 讜诪驻谞讬 砖住讜讘专讬诐 砖讝讜 砖讗诪专讜 讘拽讜谞诪讜转 砖讗讜住专讬谉 讗祝 讘讚讘专 砖诇讗 讘讗 诇注讜诇诐 讚讜拽讗 诇注爪诪讜 讛讜讗讬诇 讜讗讚诐 讗讜住专 讘拽谞诐 驻讬专讜转 讞讘讬专讜 注诇讬讜 诪讛 砖讗讬谉 讻谉 讘讛拽讚砖 专"诇 砖讗讬谉 讗讚诐 诪拽讚讬砖 讚讘专 砖诇讗 讘讗 诇注讜诇诐 诇讗住专讜 讗祝 诇注爪诪讜 讛讜讗讬诇 讜讗讬谉 讗讚诐 诪拽讚讬砖 讚讘专 砖讗讬谞讜 砖诇讜 讗祝 诇讗住专讜 注诇 注爪诪讜 讗讘诇 诇注谞讬谉 砖讬讛讗 讗讚诐 讗讜住专 注诇 讞讘专讜 讗祝 讘拽谞诐 讘讚讘专 砖诇讗 讘讗 诇注讜诇诐 讚讜拽讗 讻讙讜谉 砖讗诪专讛 讬拽讚砖讜 讬讚讬 诇注讜砖讬讛诐 讜诪讞诇讜拽转 讝讜 转诇讜讬讛 讘讘讬讗讜专 讛住讜讙讬讗 讻诪讜 砖讬转讘讗专:



拽讜谞诐 砖讗谞讬 注讜砖讛 诇驻讬讱 专"诇 砖讛讗砖讛 讗诪专讛 诇讘注诇讛 讻谉 讗讬谞讜 爪专讬讱 诇讛驻专 砖讛专讬 诪砖讜注讘讚转 讛讬讗 诇讜 讘讻讱 讜讗讬谉 谞讚专讛 注诇讬讛谉 谞讚专 讜讗驻讬诇讜 讗诪专讛 讬拽讚砖讜 讬讚讬 诇注讜砖讬讛谉 诇讗 谞讗住专 讘诪注砖讬 讬讚讬讛 讜专讘讬 注拽讬讘讗 讗讜诪专 讬驻专 砖诪讗 转注讚讬祝 注诇讬讜 讬转专 诪谉 讛专讗讜讬 诇驻讬 讛拽讘讜注 诇讛 注诇 讛讚专讱 砖讛转讘讗专 讘讻转讜讘讜转 讜讛谞讚专 讞诇 注诇 讗讜转讜 诪讜转专 讜讗讬谉 讛诇讻讛 讻讚讘专讬讜 砖讗祝 讛讛注讚驻讛 讗驻讬诇讜 讘讗讛 注诇 讬讚讬 讛讚讞拽 砖诇 讘注诇 讛讬讗 讜讗讬谉 讗讬住讜专 诇讘注诇 讗诇讗 讗诐 讻谉 讗诪专讛 讘砖注转 讛谞讚专 讗讬谞讬 谞讝讜谞转 讜讗讬谞讬 注讜砖讛 砖诪讗讞专 砖讛诪讝讜谞讜转 注讬拽专 讬讻讜诇讛 讛讬讗 诇讜诪专 讻谉 讻诪讜 砖讘讬讗专谞讜 讘诪拽讜诪讜 讜讻诇 砖讗诪专讛 讻谉 讘砖注转 讛谞讚专 讜讗诪专讛 注诐 讝讛 拽讜谞诐 诪讛 砖讗谞讬 注讜砖讛 诇驻讬讱 讗祝 讘诇讗 讬拽讚砖讜 讬讚讬 诇注讜砖讬讛谉 诇砖讬讟讛 专讗砖讜谞讛 讜讚讗讬 谞讗住专 讛讻诇 诇讘注诇讛 讜讻谉 讘讛拽讚砖 讗诐 讗诪专讛 讗讬谞讬 谞讝讜谞转 讜讗讬谞讬 注讜砖讛 讜讬拽讚砖讜 讬讚讬 诇注讜砖讬讛谉 讗讘诇 讻砖诇讗 讗诪专讛 讻谉 讘砖注转 讛谞讚专 讗驻讬诇讜 讗诪专讛 讻谉 诇讗讞专 讛谞讚专 讛讜讗讬诇 讜诇讗 讞诇 讘砖注转 讛谞讚专 讗讬谞讜 讻诇讜诐 讜讗讬谉 讻讗谉 讗讬住讜专 诇讘注诇 讜讻谉 讘讛拽讚砖 讗诐 诇讗 讗诪专讛 讻谉 讘砖注转 讛讛拽讚砖 讜讗注"驻 砖讛拽讚砖 诪驻拽讬注 诪讬讚讬 砖注讘讜讚 讞讻诪讬诐 注砖讜 讞讝讜拽 讘砖注讘讜讚 砖诇 讘注诇 讬讜转专 诪砖诇 转讜专讛 讜讗诐 讻谉 讗祝 诪爪讚 讛诪讜转专 讗讬谞讜 爪专讬讱 诇讛驻专 讜讻谉 讛诇讻讛:



讜诪讻诇 诪拽讜诐 专讘讬 讬讜讞谞谉 讘谉 谞讜专讬 讗讜诪专 砖讘拽讜谞诐 诪讬讛讗 讬驻专 讜诪爪讚 砖讗注"驻 砖讗讬谉 讛谞讚专 讞诇 注讻砖讜 诪爪讚 砖注讘讜讚讛 砖诪讗 讬讙专砖谞讛 讜讛拽讜谞诐 讞诇 注诇 讛注转讬讚 讗驻讬诇讜 讛拽讚讬砖讛 住转诐 讜诇讗 讗诪专讛 诇讻砖转转讙专砖 诪爪讚 砖讛讙讜祝 拽讚讜砖 诪注讻砖讜 讗诐 讗祝 讘诇讗 讬拽讚砖讜 讬讚讬诐 诇注讜砖讬讛诐 诇砖讬讟讛 专讗砖讜谞讛 讜讗诐 讚讜拽讗 讘讬拽讚砖讜 诇砖谞讬讛 讜转讛讗 讗住讜专讛 诇讞讝讜专 诇讜 砖诇讗 诇讬讻砖诇 讘诪注砖讬 讬讚讬讛 讜诪转讜讱 讻讱 讬驻专 诪转讜专转 讚讘专讬诐 砖讘讬谞讜 诇讘讬谞讛 讜讛诇讻讛 讻讚讘专讬讜:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚

驻讬住拽讗 拽讜谞诐 讻讛谞讬诐 讻讜' 讗诇讗 讛"讟 讚专讘讬 讻讜' 驻讬' 诇讗讜 讘讟讜讘转 讛谞讗讛 拽诪讬驻诇讙讬 讚讗讬讻讗 诇诪讬讬诪专 讚专讘讬 住讘专 讟讜讘转 讛谞讗讛 讗讬谞讛 诪诪讜谉 讜讛讗讬 讚拽讗诪专 讚诪砖诇诐 讚诪讬 讻讜诇讜 讚拽谞住讜讛讜 诇讙谞讘 讻讬 讛讬讻讬 讚诇讗 诇讬讙谞讜讘 讜专' 讬讜住讬 讘专' 讬讛讜讚讗 住讘专 讟讜讘转 讛谞讗讛 诪诪讜谉 讜讛讗讬 讚拽讗诪专 讗讬谞讜 诪砖诇诐 讗诇讗 讚诪讬 讞讜诇讬谉 砖讘讜 讚拽谞住讜讛讜 诇讘注诇 讛讘讬转 讻讬 讛讬讻讬 讚诇讗 诇讬砖讛讬 诇讟讘讬诇讬':



诪砖讜诐 讚转专讜诪讛 诇讗 讞讝讬讗 讗诇讗 诇讻讛谞讬诐 讜讻讬讜谉 讚拽讗转讬 诇诪讬住专讬' 注诇讬讛讜谉 砖讜讬讜讛 注驻专讗 讘注诇诪讗'. 专讗讬转讬 讻转讜讘 讘住驻专 讛讬砖5专 讜诇讜讬讬诐 讚拽转谞讬 诇专' 诪讗讬专 讚讗诪专 诪注砖专 专讗砖讜谉 讗住讜专 诇讝专讬诐 讚讗讬讻' 讚诪讜拽讬诐 住转诐 诪转谞讬' 讻讜讜转讬' 讘驻' 讬砖 诪讜转专讜转 讜讗讬谉 谞"诇 讝讛 讛讚讜讞拽 讻诇 讚诇"诪 诪注砖专 讗诇讗 讗驻讬诇讜 转专讜诪讛 讗注"讙 讚讗住讜专讛 诇讝专讬诐 讜讗诇 讞讝讬讗 诇讗讻讬诇讛 讗诇讗 诇讻讛谞讬诐 讬诪讻专谞讛 诇讻讛谞讬诐 讜讬讛讬讜 讛讚诪讬诐 砖诇讜 讜讻"砖 讛诪注砖专 讜讗诪讗讬 转谞讬 讬讟诇讜 讘注"讻 讜讗诪讗讬 讗诪专 讚砖讜讬讜讛 注驻专讗 讘注诇诪' 讗诇讗 讜讚讗讬 讟注诪讗 讚诪讬诇转' 诇讗讜 诪砖讜诐 讗讬住讜专 讝专讜转 讛讜讗 讗诇讗 诪砖讜诐 讚讛讜讗 诪转谞讜转 讻讛讜谞讛 讜诪注砖专 讛讬讗 诪转谞讜转 诇讜讜讬讬诐 讜讛"讛 谞诪讬 讗诐 讛讬' 诪注砖专 注谞讬 讛讬讗 诪转谞讜转 注谞讬讬诐 讜讛诇讻讱 诇讗 讞讝讬 讗诇讗 诇讻讛谞讬诐 讜诇诇讜讬诐 讜诇注谞讬讬诐 诇讚讬讚讚讬' 诇讗 讞讝讬 诇讗 诇讗讻诇诐 讜诇讗 诇诪讜讻专诐 诪驻谞讬 砖讛讜讗 诪讞讜讬讘 诇讬转谉 讗讜转诐 讜讗讬谉 诇讜 注诇讬讛诐 讗诇讗 讟讜讘转 讛谞讗讛 讛诇讻讱 讗诐 讗诪专 拽讜谞诐 讻讛谞讬诐 讜诇讜讬诐 讗诇讜 谞讛谞讬谉 诇讬 诇讗 讬转谞诐 诇讛诐 讜讙诐 诇讗 讬讟诇讜 讘注"讻 诪驻谞讬 砖讟讜讘转 讛谞讗讛 诪诪讜谉 讜谞诪讗爪 砖讛谉 谞讛谞讬谉 诪砖诇讜 砖注讚讬讬谉 讬砖 诇讜 讟讜讘转 讛谞讗讛 讘讛谉 砖讗诐 讛讜讗 讗住讜专 诇讬转谞谉 诇讗诇讜 讬讻讜诇 诇转转诐 诇讗讞专讬诐 讗讘诇 讻砖讗住专 讻诇 讛讻讛谞讬诐 讜讛诇讜讬诐 讛讛讘谞讗转讜 讗住讜专 诇转转诐 诇砖讜诐 讗讞讚 诪讛谉 讜谞诪爪讗 砖讛驻住讬讚 讟讜讘转 讛谞讗讛 砖讛讬转讛 诇讜 注诇讬讛谉 讜讛专讬 讛谉 讗爪诇讜 讻注驻专讗 讘注诇诪' 砖诇转转诐 诇砖讜诐 讗讞讚 诪讛谉 讗讬 讗驻砖专 砖谞诪爪讗 诪转谞讛讜 讻砖诪拽讚讬砖诐 讜谞讜转谉 诇讜 讜讛讜讗 讗讬谞讜 讬讻讜诇 诇讬讛谞讜转 诪讛谉 诪驻谞讬 砖讗讬谞谉 砖诇讜 讜讛谉 诪转谞讜转 讻讛讜谞讛 讜诇讬讜讬' 讛诇讻讱 讗诐 讘讗讬诐 讜谞讜讟诇讬谉 讘注"讻 讗讬谞谉 谞讛谞讬谉 诪诪谞讜 讻诇讜诐 砖讻讘专 讛驻住讬讚 讟讜讘转 讛谞讗讛 砖讛讬转讛 诇讜 讘讛谉 讗讘诇 讻砖讗诪专 讻讛谞讬诐 讜诇讜讬诐 讗诇讜 讗讬谞谉 讬讻讜诇讬谉 诇讬讟讜诇 讘注"讻 砖注讚讬讬谉 砖讬 诇讜 讘讛谉 讟讜讘转 讛谞讗讛 讜谞诪爪讗 砖讛谉 谞讛谞讬谉 诪砖诇讜 讜讻砖讗住专 讗转 讻讜诇谉 讘讛谞讗转讜 讻诇 讛拽讜讚诐 诇讘讗 谞讜讟诇谉 讘注"讻 讜讗讬谞讜 讬讻讜诇 诇诪讜谞注讜 砖讻讘专 讛驻住讬讚 讟讜讘转 讛谞讗讛 砖讘讛谉 讜讗讬谞讜 专砖讗讬 讛讜讗 诇转转诐 诇砖讜诐 讗讚诐 讜讛专讬 讛谉 讻诇拽讟 砖讻讞讛 讜驻讗讛 砖讻诇 讛拽讜讚诐 讘讛谉 讝讻讛:



驻讬住拽讗 拽讜谞诐 砖讗谞讬 注砖讜讛 讗讬谞讜 爪专讬讱 诇讛驻专 驻讬' 诪驻谞讬 砖讛讬讗 诪砖讜注讘讚转 诇讜 诇诪注砖讛 讬讚讬讛 诇驻讬讻讱 讗讬 讛谞讚专 讞诇 讜讘专讬砖 驻专拽 讛诪讚讬专 转谞谉 讛诪讚讬专 讗转 讗砖转讜 诪诇讬讛谞讜转 诇讜 注讚 诇诪"讚 讬讜诐 讬注诪讜讚 驻专谞住 讬转专 诪讬讻谉 讬讜爪讗讬 讜讬转谉 讻转讜讘讛 讜诪拽砖讛 讘讙诪专讗 讜讻讬讜谉 讚诪砖讜注讘讚 诇讛 讛讬讻讬 诪爪讬 诪讚讬专 诇讛 讻诇 讻诪讬谞讬' 讚诪驻拽注 诇讬' 诇砖讬注讘讜讚讬' 讜讛转谞谉 拽讜谞诐 砖讗谞讬 注讜砖讛 诇驻讬讱 讗"爪 诇讛驻专 讗诇讗 讻讬讜谉 讚诪砖注讘讚讗 诇讬' 诇讗讜 讻诇 讻诪讬谞讬' 讚诪驻拽注 诇讬' 诇砖讬注讘讜讚讬' 讜诪讛讚专 诪转讜讱 砖讬讻讜诇 诇讜诪专 诇讛 爪讗讬 诪注砖讛 讬讚讬讱 诇诪讝讜谞讜转讬讱 讜诪拽砖讛 讜讗诐 讗讬转讗 诇讚专讘 讛讜谞讗 讗诪专 专讘 讚讗诪专 专讘 讛讜谞讗 讗诪专 专讘 讬讻讜诇讛 讗砖讛 砖转讗诪专 诇讘注诇讛 讗讬谞讬 谞讬讝谞讜转 讜讗讬谞讬 注讜砖讛 谞注砖讛 讻讗讜诪专转 诇讜 讗讬谞讬 谞讬讝讜谞转 讜讗讬谞讬 注讜砖讛 讜诪讛讚专 诇讗 转讬讗诪 谞注砖讛 讗诇讗 讗讬诪讗 讻讗讜诪专 诇讛 爪讗讬 诪注砖讛 讬讚讬讱 讘诪讝讜谞讜转讬讱 驻讬' 诇讗 转讬诪讗 谞注砖讛 讗诇讗 讚讜拽讗 讘讗诪专 诇讛 砖讗注"驻 砖讛讜讗 专砖讗讬 诇讜诪专 诇讛 讻诇 讝诪谉 砖诇讗 讗诪专 诇讛 诇讗 讞诇 讛谞讚专 讜诪转谞讬' 讚讛诪讚讬专 讘讚诪讗专 诇讛 爪讗讬 诪注砖讛 讬讚讬讱 讘诪讝讜谞讜转讬讱 讜诇驻讬' 讛谞讚专 讞诇 讜诪转谞讬' 讚讛讻讗 讘讚诇讗 讗诪专 诇讛 讗讬谞讬 谞讬讝讜谞转 讜讗讬谞讬 注讜砖讛 讜诇驻讬' 诇讗 讬讞讜诇 讛谞讚专 讜讗注"驻 砖讘讻诇 砖注讛 砖讛讬讗 专讜爪讛 讛讬讗 讬讻讜讛 诇讜诪专 诇讜 讻讱 诇讗 讗诪专讬' 讬驻专 砖诪讗 转讗诪专 诇讜 讻讱 讜讬讞讜诇 讛谞讚专 砖讻讬讜谉 砖讘注转 讛谞讚专 诇讗 讗诪专讛 诇讜 讜讛讬讗 诪砖注讜讘讚转 诇讜 转讜 诇讗 讞讬讬诇 谞讚专讗 讻诇 讝诪谉 砖讛讬讗 转讞转讬讜 讜讗注"驻 砖讞讜讝专转 讜讗讜诪专转 诇讜 讜诪驻拽注转 砖讬注讘讜讚讜 诇讗 讞讬讬诇 注诇讛 谞讚专讗 砖谞讚专讛 讘注讜讚讛 诪砖讜注讘讚转 诇讜 讜诇讗 讚诪讬 诇诪讗讬 讚讗诪专 专' 讬讜讞谞谉 讘谉 谞讜专讬 讬驻专 砖诪讗 讬讙专砖谞讛 讜转讛讗 讗住讜专讛 诇讞讝讜专 诇讜 讚讜讚讗讬 诇讻砖讬讙专砖谞讛 讞讬讬诇 谞讚专讗 讗讘诇 讻诇 讝诪谉 砖讛讬讗 转讞转讬讜 讜讗讬谉 讚专讱 讛讗砖讛 诇讜诪专 诇讘注诇讛 讻谉 讛诇讻讱 讻砖讘讟诇 诇讙诪专讬 讘讟诇 讻"讝 砖讛讗讬 转讞转讬讜 讗讘诇 诇讗讞专 讙讬专讜砖讬谉 讚诪讜驻拽注 砖讬注讘讜讚讬' 讞讬讬诇:



专"注 讗讜诪专 讬驻专 砖诪讗 转注讚讬祝 注诇讬讜 讬讜转专 诪谉 讛专讗讜讬 诇讜 驻讬' 讘讛注讚驻讛 驻诇讬讬讙讬 专"注 讜专讘谞谉 讚专讘谞谉 住讘专讬 讛注讚驻讛 讚讘注诇 讛讜讬讗 讘注讘讜专 诪注讛 讻住祝 砖讛讜讗 谞讜转谉 诇讛 讘讻诇 砖讘讜注 讜讛诇讻讱 诇讗 讞讬讬诇 注诇讛 谞讚专讗 讚诪砖讜注讘讚转 诇讬' 讜专"注 住讘专 讛注讚驻讛 讚讬讚讛 讛讜讬讗 讜诇讗 诪砖注讘讚讗 诇讬' 讜讛讬诇讻讱 讞讬讬诇 注诇讛 谞讚专讗 讜讘专讬砖 驻' 诪爪讬讗讜转 讛讗砖讛 讗诪专讬' 讻讬 讗转讗 专讘讬谉 讗诪专 讘讛注讚驻讛 砖诇讗 注"讬 讛讚讞拽 讻"注 诇"驻 讚讘注诇 讛讜讬讗 讻讬 驻诇讬讙讬 讘讛注讚驻' 砖注"讬 讛讚讞拽:



专"讬 讘谉 谞讜专讬 讗诪专 讬驻专 砖诪讗 讬讙专砖谞讛 讜转讛讗 讗住讜专讛 诇讞讝专讜 诇讜 驻讬' 专' 讬讜讞谞谉 讘讛注讚驻讛 讻专讘谞谉 住"诇 讚讘注诇 讛讜讬讗 讜诇讗 讞讬讬诇 谞讬讚专讗 注诇讜讬' 讻讬 讛讬讻讬 讚诇讗 讞讬讬诇 讗诪注砖讛 讬讚讬' 讗诇讗 诪砖讜诐 讛讻讬 讬驻专 砖诪讗 讬讙专砖谞讛 讜转讛讗 讗住讜专讛 诇讞讝讜专 讜专讘谞谉 讜专"注 讗诪讗讬 讗诇讗 讞讬讬砖讬' 诇讙讬专砖讜讬谉 讗讬 讗诪专转 诪砖讜诐 讚住"诇 讚讗讬谉 讗讚诐 诪拽讚讬砖 讚砖诇讘"诇 讜讛讗 诪注砖讛 讜讛注讚驻讛 注讚讬谉 诇讗 讘讗讜 诇注讜诇诐 讜讞讬讬诇 谞讬讚专讗 讗讛注讚驻讛 诇专"注 讜诇专讘谞谉 讚诇讗 讞讬讬诇 讻诇诇 诪砖讜诐 讚诪砖注讘讚' 诇讬' 讛讗 诇讗讜 讛讻讬 讗诇诪讗 讻讜诇讛讜 住"诇 讻专"诪 讚讗诪专 诇拽诪谉 讚诪讜转专 拽讚讜砖 诪砖讜诐 讚诪拽讚砖 讗讚诐 讚砖诇讘"诇 讜讻讬讜谉 讚讗诪专 诪拽讚讬砖 讚砖诇讘"诇 诪讛 诇讬 讗诐 讘讗 转讞转讬讜 诪讛 诇讬 讗诐 讘讗 诇讗讞专 讙讬专讜砖讬谉 讗诇讗 讟注诪讗 讚讬讚讛讜 诪砖讜诐 讚拽住讘专讬 讻讬讜谉 砖讛谞讚专 讗讬谞讜 讞诇 讗诇讗 诇讗讞专 讙讬专讜砖讬谉 讗"讻 讗讬谉 讝讛 讚讘专 砖讘讬谞讜 诇讘讬谞讛 讚讜讚讗讬 讛注讚驻讛 诇专"注 讛讜讬讗 讘讬谞讜 诇讘讬谞讛 讜诪讬驻专 诇注讜诇诐 讗讘诇 讝讛 砖讗讬谉 讛谞讚专 讞诇 讗诇讗 诇讗讞专 讙讬专砖讜讬谉 诇讗 讛讜讬 讚讘专 砖讘讬谞讜 诇讘讬谞讛 讛诇讻讱 诇讗 诪爪讬 诪讬驻专 讜专' 讬讜讞谞谉 讘谉 谞讜专讬 住讘专 讻讬讜谉 讚转讞转讬讜 谞讚专讛 诇讚讘专讬诐 砖讘讬谞讜 诇讘讬谞讛 讛讜讬 讜诪讬讛讜 讻诇 讝诪谉 砖注讜讚讛 转讞转讬讜 讗讬谉 爪专讬讱 诇讛驻专 诪砖讜诐 讚诪砖注讘讚转 诇'讬 讗讘诇 诪讬驻专 讛讜讗 诪砖讜诐 讙讬专砖讜讬谉:





砖讬讟讛 诪拽讜讘爪转

讗讬 讟讜讘转 讛谞讗讛 讗讬谞讛 诪诪讜谉 诪讛 诇讬 讛讜专诪讜 诪讛 诇讬 诇讗 讛讜专诪讜 讜讛讜讗 讛讚讬谉 讗讬 讛讜讬讗 诪诪讜谉 砖讗讬谉 讞讬诇讜拽 讘讬谉 讛讜专诪讜 诇诇讗讜 讛讜专诪讜. 砖讟讛.  
诪讛 诇讬 诇讗 讛讜专诪讜 砖讛专讬 住讜驻诐 讛讬讛 诇讬转谞谉 诇讻讛谉 讜诇诇讜讬 讜讗讬谞谉 砖诇讜 讜注诇 诪转谞讜转 讗讬谞讜 讞讬讬讘 讚讛讜讜 诪诪讜谉 讚讗讬谉 诇讜 转讜讘注讬谉. 讻讬 讛讬讻讬 讚诇讗 诇讬砖讛讬 诇讟讬讘诇讬讛 讜讗驻讬诇讜 讛讜讗 讘谉 讬讜诪讜 讗讜 讘注讜诪专讬谉. 讜拽砖讛 诪讛 拽谞住 讛讜讗 讝讛 讜讛诇讗 讻砖讬讛讬讛 讘讬讚讜 讬转谞诐 诇讻讛谉 讜诇诇讜讬 讗诐 诇讗 谞讗诪专 诪砖讜诐 砖讬驻住讬讚 讟讜讘转 讛谞讗讛 砖讘讜. 讛专讗"诐 讝"诇. 


专讘讬 住讘专 拽谞住讜 诇讙谞讘 讜讻讜'. 讬砖 诪驻专砖讬诐 讚诇爪专讚讬谉 讜讻讜' 讻讻转讜讘 讘讛专"谉 讝"诇. 讜诪住转讘专讗 讚讗讗讜拽诪转讗 讚讟讜讘转 讛谞讗讛 讗讬谞讛 诪诪讜谉 住诪讬讱 讜讛讻讬 拽讗诪专 诇注讜诇诐 讟讜讘转 讛谞讗讛 讗讬谞讛 诪诪讜谉 讻讚拽讗 砖谞讬 讗诇讗 讟注诪讗 讚专讘讬 诪砖讜诐 讚拽谞住讜 专讘谞谉 诇讙谞讘. 讜专讘讬 讬讜住讬 讘专讘讬 讬讛讜讚讛 住讘专 讗祝 注诇 驻讬 讚讜讚讗讬 讗讬讻讗 诇诪讬拽谞住 诇讙谞讘 讻讬 讛讬讻讬 讚诇讗 诇讬讙谞讜讘 讗驻讬诇讜 讛讻讬 诇讗 拽谞住讬谞谉 诇讬讛 诪砖讜诐 讚拽谞住讬谞谉 诇讬讛 诇讘注诇 讚诇讗 诇讬砖讛讬讬讛 诇讟讬讘诇讬讛 讜拽谞住讗 讚讘注诇 讛讘讬转 讛讬讬谞讜 讻砖谞诪谞注讬谉 诪诇拽谞讜住 讛讙谞讘. 讛专砖讘"讗 讝"诇. 
专讘讗 讗诪专 诇注讜诇诐 专讬砖讗 讜住讬驻讗 讛讜讬 讟讜讘转 讛谞讗讛 诪诪讜谉 讜砖谞讬 转专讜诪讛 讚讛讬讬谞讜 讟注诪讗 讚讬讟诇讜 讘注诇 讻专讞讜 诇讗讜 诪砖讜诐 讚讟讜讘转 讛谞讗讛 讗讬谞讛 诪诪讜谉 讗诇讗 诪砖讜诐 讚转专讜诪讛 诇讗 讞讝讬讗 讗诇讗 诇讻讛谞讬诐 讜讻讬讜谉 讚拽讗转讬 诇诪讬住专讛 注诇讬讬讛讜 讚拽讗诪专 拽讜谞诐 谞讛谞讬诐 砖讜讬讗 注驻专讗 讘注诇诪讗 讚讗讬讛讜 诇讗 诪爪讬 诇诪讬讻诇讛 讜诇讗 讛讜讬 诪诪讜谉 讻诇诇 讛讬诇讻讱 讬讟诇讜 讘注诇 讻专讞讜 讚讛讜讗 讗讬谞讜 讬讻讜诇 诇讬转谞讛 诇砖讜诐 讻讛谉. 讜专讘讗 诇讟注诪讬讛 讚诪讜拽讬 诇讛 诇诪转谞讬转讬谉 诇注讬诇 讘诪注砖专 注谞讬 讛诪转讞诇拽 讘转讜讱 讛讘讬转 讚讗讬转 讘讛 讟讜讘转 讛谞讗讛 讜讟讜讘转 讛谞讗讛 诪诪讜谉 讜讛讬讬谞讜 讚诇讗 拽转谞讬 讜讘诪注砖专 注谞讬. 驻讬专讜砖. 


讛讻讬 讙专住讬谞谉 讗诇讗 讗诪专 专讘讗 砖讗谞讬 转专讜诪讛 讚讬讟诇讜 注诇 讻专讞讜 诪砖讜诐 讚转专讜诪讛 诇讗 讞讝讬讗 讗诇讗 诇讻讛谞讬诐 讜讻讬讜谉 讚讗转讬 诇诪讬住专讛 注诇讬讛 砖讛转专讜诪讛 讛讬转讛 讗讜住专转 转讘讜讗转讜 砖讜讬讗 注驻专 讘注诇诪讗 驻讬专讜砖 讛专讬 讛讜讗 讻诪讜 砖讛驻拽讬专讛 讜讛驻拽专 诪讜转专 讘诪讜讚专 讛谞讗讛 讻讚转谞谉 诇注讬诇 讘讗讬谉 讘讬谉 讛诪讜讚专 讬谞讬讞谞讜 注诇 讛住诇注 讜讻讜'. 讘砖诇诪讗 住讬驻讗 砖诇讗 讗住专 讻诇 讛讻讛谞讬诐 讗讬谉 诇谞讜 诇讜诪专 讛讜讗 诪驻拽讬专讛 砖讟讜讘转 讛谞讗讛 砖讬讻讜诇 诇讬转谞讛 诇讻讛谞讬诐 讗讞专讬诐 诪诪讜谉 讜讞驻抓 讛讜讗 讘讗讜转讛 讟讜讘讛 讛讬诇讻讱 讛诇讬谉 诇讗 讗讘诇 专讬砖讗 砖讗住专 讻诇 讛讻讛谞讬诐 讗诐 讻谉 讗讬谞讜 诪拽驻讬讚 讘讟讜讘转 讛谞讗讛 砖讬讞讝讬拽讜 讟讜讘转讜 讚诇注爪诪讜 讗讬谉 诇谞讜 诇讜诪专 砖讞驻抓 诇注讻讘 砖讛专讬 转讘讜讗转讜 谞讗住专转 讘讻讱 讛讬诇讻讱 讬砖 诇谞讜 诇讜诪专 讛专讬 讛讜讗 讻诪讬 砖讛驻拽讬专讛 讘驻讬讜 讛讬诇讻讱 讬讟诇讜 注诇 讻专讞讜 讗讘诇 诇讬转谞诐 讘讬讚讬诐 讗住讜专 砖谞专讗讛 讻诪拽驻讬讚 讘讟讜讘转 讛谞讗转 转专讜诪讛. 砖讟讛. 


砖讗谞讬 转专讜诪讛 讜讻讜'. 讘讚讜讞拽 讗转讬讗 讚诪讗讬 拽讗诪专 诪砖讜诐 转专讜诪讛 诇讗 讞讝讬讗 讗诇讗 诇讻讛谉 讜诪讛 讬转专抓 诪诇讜讬讬诐 讚诪注砖专 讞讝讬讗 诇讻诇 讗讚诐. 讜讚讜讞拽 诇讜诪专 讙诐 诪注砖专 讛讜讬 讻转专讜诪讛 诇专讘讬 诪讗讬专 讚讗诪专 诪注砖专 专讗砖讜谉 讗住讜专 诇讝专讬诐 讘讬讘诪讜转 讜讘讻转讜讘讜转. 讜讬"诇 转专讜诪讛 讚谞拽讟 讞讚讗 诪谞讬讬讛讜 讜讛讻讬 拽讗诪专 诪砖讜诐 讚诪转谞讜转 诇讗 讞讝讬讬谉 讗诇讗 诇讻讛谉 讜诇讜讬 讜讻讬讜谉 讚讗住专谉 讘讛谞讗讛 砖诇讜 注砖讛 诇讗诇讜 诪转谞讜转 讻注驻专 砖讗讬谉 讘讜 讟讜讘转 讛谞讗讛 诇讘注诇讬诐 讜诪注转讛 讗诐 讛诐 谞讜讟诇讬谉 诪转谞讜转讬讛谉 讗讬谞谉 谞讛谞讬谉 诪诪谞讜. 讜讛砖转讗 谞讬讞讗 讚专讘讗 诇讟注诪讬讛 诇注讬诇 讚讗讜拽讬 诪转谞讬转讬谉 讘诪注砖专 讛诪转讞诇拽 讘转讜讱 讛讘讬转 讜讟讜讘转 讛谞讗讛 诇讘注诇讬诐 讜讛讗讬 讚诇讗 拽转谞讬 讻讛谞讬诐 讜诇讜讬讬诐 讜注谞讬讬诐 讗诇讜 诇讜讬 讛讜讗 讘讻诇诇 注谞讬 讜讛讜讗 讛讚讬谉. 讜讻转讘 专讘讬谞讜 讝"诇 讗拽砖讬谞谉 专讬砖讗 讗住讬驻讗 专讬砖讗 讟讜讘转 讛谞讗讛 讗讬谞讛 诪诪讜谉 驻讬专讜砖 诪讚拽转谞讬 讬讟诇讜 注诇 讻专讞讜 住讬驻讗 讟讜讘转 讛谞讗讛 诪诪讜谉 驻讬专讜砖 讜讛讬讬谞讜 讚拽转谞讬 住讬驻讗 讬讟诇讜 讗讞专讬诐 讜诇讗 讗诇讜 讜砖谞讬讗 转专讜诪讛 讚讛讬讬谞讜 讟注诪讗 讚讬讟诇讜 注诇 讻专讞讜 诪砖讜诐 讚转专讜诪讛 诇讗 讞讝讬讗 讗诇讗 诇讻讛谞讬诐 讜讻讬讜谉 讚拽讗转讬 诇诪讬住专讛 注诇讬讛讜谉 砖讜讬讬讛 注驻专讗 讘注诇诪讗 驻讬专讜砖 讻讬讜谉 讚讗讬谉 讘注诇 讛讘讬转 讬讻讜诇 诇拽讘诇 讟讜讘转 讛谞讗讛 诪转专讜诪讛 讝讜 诪砖讜诐 讗讚诐 讗诇讗 诪讻讛谞讬诐 讚讛讗 诇讗 讞讝讬讗 讗诇讗 诇讻讛谞讬诐 讜讛讜讗 讗住专 讛谞讗转讜 诇讻讛谞讬诐 讗砖转讻讞 讚讻讬 砖拽诇讬 讻讛谞讬诐 讛讛讜讗 转专讜诪讛 诇讗 砖拽诇讬 诇讛 诪讚讬诇讬讛 讜讗砖转讻讞 讘注诇 讛讘讬转 讝讛 诇讗 诪拽讘诇 讟讜讘转 讛谞讗讛 诪转专讜诪讛 讝讜 诇讗 诪讬砖专讗诇 讜诇讗 诪讻讛谞讬诐 讜讛专讬 讛讬讗 诇驻谞讬讜 讻注驻专讗 讚注诇诪讗. 讜讗诐 讻谉 诇诪讚谞讜 砖讻诇 讚讘专 砖讗讬谞讜 专讗讜讬 讻诇诇 诇讗 诇讗讬住讜专 讗讻讬诇讛 讜诇讗 诇讗讬住讜专 讛谞讗讛 讜讗驻讬诇讜 讟讜讘转 讛谞讗讛 讗讬谉 诇讜 讘讛 讗讬谞讜 讞砖讜讘 诪诪讜谉. 讜诇驻讬 讝讛 讛讜专讜 讛诪讜专讬诐 砖讛讗讜住专 诇注爪诪讜 讻讻专 砖诇讜 讜讘讗 讗讞专 讜讙讝诇讜 诪诪谞讜 讗讬谉 讻讗谉 诪砖讜诐 讙讝诇 讚讛讗 诇讗 讙讝诇 诪讬谞讬讛 诪讬讚讬 讚讛讗 诇讗 讞讝讬 诇讬讛 诇谞讙讝诇 诇诪讬讚讬 诇讗 诇讗讻讬诇讛 讜诇讗 诇诪讻讬专讛 讜诇讗 诇讬转谞讜 讘诪转谞讛 讻讚讗讬转讗 讘驻专拽 讗讬谉 讘讬谉.
讗诇讗 砖爪专讬讱 注讬讜谉 讗诐 谞砖讗诇 注诇讬讛 讜讛专讬 讛讜转专讛 诇诪驻专注 讚讞讻诐 注讜拽专 讗转 讛谞讚专 诪注讬拽专讜 诪讬 诪讬讞讬讬讘 讙讝诇谉 讘讛砖讘讛 讚讛讗 讗讬讙诇讬 诪讬诇转讗 讚诇讗讜 讚讗讬住讜专讗 讛讜讛 讗讜 讚讬诇诪讗 讻讬讜谉 讚诇讗 讗讬转砖讬诇 注诇讛 讗诇讗 诇讘转专 讚讗转讗 诇讬讚讬讛 讚讙讝诇谉 转讜 诇讗 讛讚专讗 诇讬讛 讻讚讗诪专讬谞谉 讘住讜祝 驻专拽 讛谞讜讚专 诪谉 讛讬专拽 讙讘讬 转专讜诪讛 讛讻讗 讘转专讜诪讛 讘讬讚 讻讛谉 注住拽讬谞谉 讚转讜 诇讗 诪爪讬 诪讬转砖讬诇 注诇讛 讗诇诪讗 讚讛拽讚砖 讗讜 转专讜诪讛 讗祝 注诇 讙讘 讚诪爪讬 诇讗讬转砖讜诇讬 注诇讬讬讛讜 诪讬讛讜 讻讬讜谉 讚讗转讜 诇讬讚 讙讝讘专 讜讻讛谉 转讜 诇讗 诪爪讬 诪拽讚讬砖 讜转讜专诐 诇讗讬转砖讜诇讬 注诇讬讬讛讜 讗讜 讚讬诇诪讗 讛转诐 讻讛谉 讜讙讝讘专 诪讚讬谞讗 讛讜讜 拽讗 讝讻讜 讘讛讛讜讗 讛拽讚砖 讗讜 讘讛讛讬讗 转专讜诪讛 讜诪讻讬 讗转讗 诇讬讚讬讛讜 转讜 诇讗 诪爪讜 讘注诇讬诐 诇讗讬转砖讜诇讬 注诇讬讛 讗讘诇 讙讝诇谉 讝讛 诇讗讜 诪讚讬谞讗 讝讻讛 讘讬讛 讘讛讗讬 讻讻专 讚讙讝诇 诪讛讗讬 讙讘专讗 讜讻诇 讝诪谉 砖讛讜讗 讘注讬谉 讙讝诇讛 讛讚专讗 讘注讬谞讛 讛讬诇讻讱 诪讻讬 讗转砖讬诇 诪讗专讬讛 讚讻讻专 讗谞讚专讬讛 讛专讬 讛讻讻专 讘讬讚 讝讛 讘转讜专转 讙讝诇讛 讜诪讬讞讬讬讘 诇讗讛讜讚讜专讬. 讜讻转讘 专讘讬谞讜 讝"诇 讜诪讗谉 讚讗住专 谞驻砖讬讛 诪谉 讘专讬讜转 谞诪讬 砖专讬 诇诪砖拽诇 诇拽讟 砖讻讞讛 讜驻讬讗讛 诪讗讬 讟注诪讗 注讝讬讘讛 讻转讬讘讛 讘讛讜 讜诇讬转 讘讛讜 讟讜讘转 讛谞讗讛 诇讘注诇讬诐. 讛专谞讘"讬 讘驻讬专讜砖讜 诇讛诇讻讜转 讛专诪讘"谉 讝"诇. 


讜砖诪注讬谞谉 诪讬讛讗 讚讛讗讜住专 讜讻讜'. 讻讻转讜讘 讘讛专"谉 讝"诇. 讗诇讗 讚拽砖讬讗 诇讬 讗砖诪注转讬谉 讗讻转讬 讗诪讗讬 讘讗讬谉 讜谞讜讟诇讬谉 讘注诇 讻专讞讜 讚讻讬讜谉 讚讟讜讘转 讛谞讗讛 诪诪讜谉 讬讻讜诇 讛讜讗 诇诪讻讜专 讗讜转讛 讛谞讗讛 砖讬砖 诇讜 讘讛诐 诇讗讞专讬诐 讜讗讜转诐 讗讞专讬诐 讬转谞讜 诇讻诇 讻讛谉 砖讬专爪讜. 讛专砖讘"讗 讝"诇. 


诪转谞讬转讬谉 拽讜谞诐 砖讗谞讬 注讜砖讛 诇驻讬讱 讜讻讜'. 讗讬谉 爪专讬讱 诇讛驻专 讚讻讬讜谉 讚诪砖转注讘讚讗 诇讬讛 诇诪注砖讛 讬讚讬讛 诇讗讜 讻诇 讛讬诪谞讛 诇讗住讜专 诪注砖讛 讬讚讬讛 诇讘注诇讛. 专讘讬 注拽讬讘讗 讗讜诪专 讬驻专 砖诪讗 转注讚讬祝 注诇讬讜 讬转专 诪谉 讛专讗讜讬 诇讜 讻讚转谞谉 讻诪讛 注讜砖讛 诇讜 讜讻讜' 讜讛诪讜转专 讚讛讬讬谞讜 讛注讚驻讛 讚讬讚讛 讛讜讜 讜讻讬讜谉 讚讛注讚驻讛 讚讬讚讛 讛讜讬 讛讬诇讻讱 讬驻专 砖诪讗 转注讚讬祝 讚讗讚诐 讗讜住专 讚讘专 砖诇讗 讘讗 诇注讜诇诐 讚讛讬讬谞讜 讛注讚驻讛 讻讬讜谉 讚诇讻砖讘讗 诇注讜诇诐 讛讜讬 诇讗诇转专 砖诇讛 诇驻讬讻讱 讬讻讜诇讛 诇讗住讜专 讛讬诇讻讱 讬驻专. 专讘讬 讬讜讞谞谉 讘谉 谞讜专讬 讗讜诪专 讬驻专 讚讗祝 注诇 讙讘 讚诇讬讻讗 诇诪讬讞砖 诇讛注讚驻讛 讗驻讬诇讜 讛讻讬 讬驻专 砖诪讗 讬讙专砖谞讛 讚诇讬讛讜讬 讛砖转讗 诪注砖讛 讬讚讬讛 讚讬诇讛 讜讞讬讬诇 注诇讬讬讛讜 讛拽讚砖 讘砖注转 讙专讜砖讬谉 讜转讛讗 讗住讜专讛 诇讞讝讜专 诇讜 讚讛讜讗 讗住讜专 诇讬讛谞讜转 诪诪注砖讛 讬讚讬讛 讚拽住讘专 讗讚诐 讗讜住专 讚讘专 砖诇讗 讘讗 诇注讜诇诐 讗祝 注诇 讙讘 讚诇讻砖讬讘讗 诇注讜诇诐 讚讛讬讬谞讜 谞诪讬 讘砖讛讬讗 转讞转 讘注诇讛 讗讬谉 砖诇讛 讛讜讗讬诇 讚诇讻砖讬讘讗 诇讬讚讛 讚讛讬讬谞讜 讻砖讛讬讗 诪讙讜专砖转 砖讬讛讗 讗讬住讜专 讞诇 注诇讬讜. 讜专讘讬 注拽讬讘讗 住讘专 讗讚诐 讗讜住专 讚讘专 砖诇讗 讘讗 诇注讜诇诐 讻讬讜谉 讚讛讜讬 砖诇讜 诇讗诇转专 讻砖讘讗 诇注讜诇诐 讗讘诇 讘讛讗 讚专讘讬 讬讜讞谞谉 讘谉 谞讜专讬 住讘专 讚讞讬讬' 诇讙专讜砖讬谉 讗讬谉 讗讚诐 讗讜住专 讚讘专 砖诇讗 讘讗 诇注讜诇诐 讜专讘谞谉 住讘专讬 讗讬谉 讗讚诐 讗讜住专 讚讘专 砖诇讗 讘讗 诇注讜诇诐 讻诇诇 讚讗驻讬诇讜 诇讛注讚驻讛 诇讗 讞讬讬砖讬谞谉. 驻讬专讜砖. 


拽讜谞诐 砖讗谞讬 注讜砖讛 诇驻讬讱 讗讬谉 爪专讬讱 诇讛驻专 讚诪砖讜注讘讚转 诇讜. 转讬诪讛 讚诇讗 讞讬讬砖 讻讗谉 诇讛注讚驻讛. 讜讬"诇 诪砖讜诐 讚诇讗 谞讚专 讗诇讗 诇驻讬讜 讜讗诐 讬砖 讛注讚驻讛 讗讬谉 讝讛 诇驻讬讜 讜诪讜转专 讘讛 讛专讬 诪诪讛 谞驻砖讱 诪讜转专 诇转谞讗 拽诪讗 讜诇专讘讬 注拽讬讘讗 讚注转讛 诇讗住讜专 讙诐 讛注讚驻讛 诪讚谞注砖讛 诇驻讬讜 诪讬讛讜 讛住讜讙讬讗 诪讜讻讞转 砖讛讬讗 谞讜讚专转 诪诇注砖讜转 诪诇讗讻转讜 讜转谞讗 拽诪讗 诇讗 讞讬讬砖 诇讛注讚驻讛 讜诪讬讬专讬 讘诪注诇讛 诇讛 诪讝讜谞讜转 讜讙诐 诪注诇讛 诇讛 诪注讛 诇爪专讻讛 讜讛砖转讗 讘驻砖讬讟讜转 讞讬讬砖讬谞谉 砖诪讗 转注讚讬祝 诇专讘讬 注拽讬讘讗 讬砖 诇讜诪专 讟注诐 转谞讗 拽诪讗 诪讗讞专 砖讙诐 讘注诇讛 讞讬讬讘 讘诪讝讜谞讜转讬讛 讜讘讻住讜转讛 讗讬谞讜 诪爪诪爪诐 诇讻讱 讙诐 诪注砖讬讛 讻讗诇讜 讻讜诇谉 诪砖讜注讘讚讬谉 讜讗讬谉 讻讗谉 讛注讚驻讛 讜诇专讘讬 注拽讬讘讗 讻讬讜谉 砖讛讬讗 诪拽驻讚转 讜讗讜住专转 讛谞讗转 讬讚讬讛 注诇讬讜 讗诐 讻谉 讬驻专 砖诪讗 转注讚讬祝 注诇讬讜 讜讻诇 砖讻谉 讗诐 讬讚讜注 砖讛讬转讛 注讜讚驻转 讘诪注砖讬讛 讜住讘讬专讗 诇讬讛 讗讚诐 讗讜住专 讚讘专 砖诇讗 讘讗 诇注讜诇诐 讜诪讬讚 讻砖转注讚讬祝 讛讜讗 谞讗住专. 讜讘驻专拽 诪爪讬讗转 讛讗砖讛 讘讛注讚驻讛 (砖讗诇) 砖诇讗 注诇 讬讚讬 讛讚讞拽 讻讜诇讬 注诇诪讗 诇讗 驻诇讬讙讬 讚诇讘注诇讛 讛讜讬 讻讬 驻诇讬讙讬 讘讛注讚驻讛 砖注诇 讬讚讬 讛讚讞拽 转谞讗 拽诪讗 住讘专 诇讘注诇讛 讜专讘讬 注拽讬讘讗 住讘专 诇注爪诪讛 讜专讘讬 讬讜讞谞谉 讘谉 谞讜专讬 诇讗 讞讬讬砖 诇讛注讚驻讛 诪砖讜诐 讚诇讗 砖讻讬讞 讜讗讬 谞诪讬 讻转谞讗 拽诪讗 砖讛注讚驻讛 讛讬讛 砖诇讜 诪砖讜诐 讚诇讗 诪爪诪爪诐 诇讛 讘诪讝讜谞讜转 讜讘讻住讜转 讜转拽谞转 讞讻诪讬诐 诇讛讬讜转 讻砖诇讜 诪砖讜诐 讻谉 诪讻诇 诪拽讜诐 讬驻专 诇讛 砖诪讗 讬讙专砖谞讛 讜诪注转讛 转讗住专 注诇讬讜 讻诇 诪讛 砖注讜砖讛 讜转讞讝讜专 诇讜 讻讬 住讘讬专讗 诇讬讛 谞诪讬 讗讚诐 讗讜住专 讚讘专 砖诇讗 讘讗 诇注讜诇诐 讘砖讬讝讻讛 讘讜 讜讬讘讗 诇讬讚讜 讜讛讬讬谞讜 讚诪讛 砖注砖转讛 讘谞转讬讬诐 讗讘诇 诪谞砖讜讗讬诐 砖谞讬讬诐 讛讜讜 诪注砖讬讛 诇讘注诇 讻讘转讞诇讛 讗讜 砖诪讗 诪谞砖讜讗讬谉 砖谞讬讬诐 讬讗住专讜 注诇讬讜 诪注砖讬讛 讜诇讗讜 讻诇 讻诪讬谞讬讛 诇讛驻拽讬注 讘诪讝讜谞讜转 砖谞讜转谉 诇讛 砖讬注讘讜讚讜 砖诇 讗讬住讜专 拽讜谞诐. 讛专讗"诐 讝"诇. 
讜专讘讬 讬讜讞谞谉 讘谉 谞讜专讬 讗讜诪专 讬驻专 砖诪讗 讬讙专砖谞讛 讜转讛讗 讗住讜专讛 诇讞讝讜专 诇讜 诪讞诪转 讛谞讚专 砖讞诇 注诇讬讛 讜讗讜诇讬 讬讘讗 诇讬讚讬 砖讙讙讛 讜讬讛谞讛 诪诪谞讛 讻讬 讗讝 讗讬谞讜 讬讻讜诇 诇讛驻专 讜讗驻讬诇讜 讛讞讝讬专讛 讘讜 讘讬讜诐 讚讗讬谉 讛讘注诇 诪驻专 讘拽讜讚诪讬谉 讚讗讬 诪砖讜诐 讛注讚驻讛 讚拽讜讚诐 讙专讜砖讬谉 讗讬谞讜 讬讻讜诇 诇讛驻专 讚住讘讬专讗 诇讬讛 诇专讘讬 讬讜讞谞谉 讘谉 谞讜专讬 讚诇讗讜 讻诇 讻诪讬谞讛 诇讗驻拽讜注讬 讗驻讬诇讜 讛诪讜转专 讜住讘讬专讗 诇讬讛 讚讗讚诐 讗讜住专 讚讘专 砖诇讗 讘讗 诇注讜诇诐 讻讱 住诇拽讗 讚注转讬谉 讘转讞诇转 砖诪注转讬谉 注讚 讚讗住拽讬谞谉 讘住讜祝 讚讟注诪讬讛 讚专讘讬 讬讜讞谞谉 讘谉 谞讜专讬 诪砖讜诐 讚拽讜谞诪讜转 讗诇讬诪讬 讜讞砖讬讘讬 讻拽讚讜砖转 讛讙讜祝 讜诪驻拽讬注讬 诪讬讚讬 砖注讘讜讚 讛讘注诇 讜专讗讜讬 诇讞讜诇 讛拽讜谞诐 诪讬讚 注诇 诪注砖讛 讬讚讬讛 讗诇讗 讚讗诇诪讜讛 专讘谞谉 诇砖注讘讜讚讬讛 砖诇讗 转讞讜诇 讛拽讜谞诐 注讚 砖讬讙专砖谞讛 讜诪讗讞专 讚专讗讜讬 诇讞讜诇 讞砖讘讬谞谉 讻讗诇讜 讞诇. 讛专讬"抓 讝"诇. 


讙诪专讗 诇诪讬诪专讗 诪讗讬 讚住讘专 砖诪讜讗诇 讗讚诐 诪拽讚讬砖 讚讘专 砖诇讗 讘讗 诇注讜诇诐 讛讜讗讬诇 讚诇讻砖讘讗 诇专砖讜转讜 诇讗讞专 讝诪谉 砖讬讛讗 讗讬住讜专 讛拽讚砖 讞诇 注诇讬讜 讛砖转讗 谞诪讬 讞讬讬诇 注诇讬讛 讚拽讗诪专 讛诇讻讛 讻专讘讬 讬讜讞谞谉 讘谉 谞讜专讬 讚讗诪专 砖诪讗 讬讙专砖谞讛 讜转讛讗 讗住讜专讛 诇讞讝讜专 诇讜 讜讛转谞谉 讻讜'. 讜讛诪讜转专 注诇 诪注砖讛 讬讚讬讛 专讘讬 诪讗讬专 讗讜诪专 讛拽讚砖 讜讗诪专讬谞谉 专讘 讜砖诪讜讗诇 讚讗诪专讬 转专讜讬讬讛讜 诪讜转专 诇讗讞专 诪讬转转 讗砖转讜 拽讚讜砖 讜诪讜拽诪讬谞谉 讘诪注诇讛 诇讛 诪讝讜谞讜转 讜讗讬谞讜 诪注诇讛 诇讛 诪注讛 讻住祝. 诇爪专讻讛 诇爪讜专讱 讘砖诪讬诐 诇讛转讘砖诐. 讚专讘 讜砖诪讜讗诇 住讘专讬 转拽谞讜 诪注砖讛 讬讚讬讛 诇讘注诇讛 诪砖讜诐 讗讬讘讛 讚讘讚讬谉 讛讜讗 讚诪注砖讛 讬讚讬讛 讛讜讬 砖诇讛 讛讬诇讻讱 诇讗 诪爪讬 诪拽讚讬砖 讗祝 注诇 讙讘 讚诪注诇讛 诇讛 诪讝讜谞讜转 讜诪讛 砖讻转讜讘 讘讙诪专讗 专讘 讜砖诪讜讗诇 住讘专讬 转拽谞讜 诪讝讜谞讜转 转讞转 诪注砖讛 讬讚讬讛 诇讗讜 讚讜拽讗 讗诇讗 讜讚讗讬 讛讻讬 住讘讬专讗 诇讛讜 转拽谞讜 诪注砖讛 讬讚讬讛 转讞转 诪讝讜谞讜转 讜诪注讛 讻住祝 转讞转 诪讜转专 讜讻讬讜谉 讚诇讗 讬讛讬讘 诇讛 诪注讛 讻住祝 诪讜转专 讚讬诇讛 讛讜讬 讘讞讬讬讛 讜诇讗讞专 诪讬转讛 拽讚讜砖 讜诇讗 讚诪讬 诪讜转专 诇诪注砖讛 讬讚讬讛 讚诪注砖讛 讬讚讬讛 讞讜诇讬谉 讗驻讬诇讜 诇讗讞专 诪讬转讛 诪砖讜诐 讚讻诇 谞砖讬诐 爪专讬讻讜转 诪讝讜谞讜转 讜诇讗 讻诇 谞砖讬诐 爪专讬讻讜转 诪注讛 讻住祝 诇爪专讻谉 讜讗诪讟讜 诇讛讻讬 拽讗诪专 专讘讬 诪讗讬专 讚诪讜转专 讛讜讬 拽讚讜砖 诇讗讞专 诪讬转转讛 讜讗诪专 砖诪讜讗诇 讛诇讻讛 讻专讘讬 讬讜讞谞谉 讛住谞讚诇专 讚讗诪专 讗驻讬诇讜 诪讜转专 讛讜讬 讞讜诇讬谉 诇讗讞专 诪讬转讛 砖讛专讬 讘讞讬讬讛 讚讬讚讛 讛讜讬 讗诇诪讗 拽住讘专 砖诪讜讗诇 讗讬谉 讗讚诐 诪拽讚讬砖 讚讘专 砖诇讗 讘讗 诇注讜诇诐 讜讻砖讘讗 诇注讜诇诐 讗讬谞讜 砖诇讜 讚诇讻砖讬讘讗 诇讬讚讜 转讬讞讜诇 讗讬住讜专 讛拽讚砖 注诇讬讜 讜讗诪讟讜 诇讛讻讬 讛诇讻讛 讻专讘讬 讬讜讞谞谉 讛住谞讚诇专 讚讗诪专 诇讗 讛讜讬 拽讚讜砖 诇讗讞专 诪讬转讛 讜拽砖讬讗 讚砖诪讜讗诇 讗讚砖诪讜讗诇. 讜讻讬 转讬诪讗 讻讬 讗诪专 砖诪讜讗诇 讛诇讻讛 讻专讘讬 讬讜讞谞谉 讘谉 谞讜专讬 注诇 讛注讚驻讛 讛讜讗 讚拽讗诪专 讚讛讻讬 讗诪专 砖诪讜讗诇 讛诇讻讛 讻专讘讬 讬讜讞谞谉 讘谉 谞讜专讬 讚讗诪专 讬驻专 讜诇讗讜 诪讟注诪讬讛 讚诇讗 诪驻谞讬 砖诪讗 讬讙专砖谞讛 转讛讗 讗住讜专讛 诇讞讝讜专 诇讜 砖讛专讬 讗讬谉 讗讜住专 讚讘专 砖诇讗 讘讗 诇注讜诇诐 讚讻砖讘讗 诇注讜诇诐 讗讬谞讜 砖诇讜 讚诇讻砖讬讘讗讜 诇讗讞专 讝诪谉 讗讬谉 讗讬住讜专 讞诇 注诇讬讜 讗诇讗 诪砖讜诐 讛注讚驻讛 讻诇讜诪专 讛注讚驻讛 讚讗讬转讛 讛砖转讗 诇拽诪' 拽讜讚诐 讙讬专讜砖讬谉 讜讛讗讬 讛注讚驻讛 诇讗 讚诪讬 诇讛注讚驻讛 讚专讘讬 讬讜讞谞谉 讛住谞讚诇专 讚讗诪专 讞讜诇讬谉 讚讛讛讬讗 诇讗 讛讜讬 拽讚讜砖讛 讗诇讗 诇讗讞专 诪讬转讛 讚讛讬讬谞讜 讚讘专 砖诇讗 讘讗 诇注讜诇诐 诇讬诪讗 讛诇讻讛 讜讻讜' 讗讬 谞诪讬 讗讬谉 讛诇讻讛 讻转谞讗 拽诪讗 讚讗诪专 讗讬谉 爪专讬讱 诇讛驻专 讗讬 谞诪讬 讛诇讻讛 讻专讘讬 注拽讬讘讗 讚讗诪专 砖诪讗 转注讚讬祝. 驻讬专讜砖.





诪讛专砖"讗 - 讞讬讚讜砖讬 讛诇讻讜转

讙诪专讗 讗诪专 砖诪讜讗诇 讻爪"诇:


讘专讗"砖 讘讚"讛 讚专讘讬 讻讜' 讚诪讬 讛讟讘诇 讻爪"诇 讛讞讜诇讬谉 讛住"讚:


讘讚"讛 讜讗讬 讗诪专转 讻讜' 讚拽讚讜砖讬谉 讜讻转讘 讻爪"诇 讗讞专 讛住"讚 讗讞专讬诐 讛住"讚 讚讘注诇 讛住"讚 讘砖诇讗 讛住"讚 讛驻专讛 砖诪讗 讛讚"讗:


专"谉 诪诪讜谉 讛住"讚:


讘讚"讛 讘诪转谞讜转 讻讜' 诇讛讜 讻讞讜诇讬谉 讻爪"诇:


讘讚"讛 专讘讗 讻讜' 讟注诪讗 讚讬讟诇讜 讻爪"诇:


讘讚"讛 讜诪讛专 讻讜' 诪讬讛讜 讛讬讻讗 讻爪"诇 诇讘讬谞讛 讛住"讚 诇讛驻专 诪砖讜诐 讛讚"讗:





专砖"砖

讙诪专讗 砖讗谞讬 转专讜诪讛 讚讛"讟 讚讬讟诇讜 注"讻 讻讜'. 讜专"诇 讚诇注讜诇诐 讟讜"讛 诪诪讜谉. 讜注' 转讜讬"讟 讘砖诐 讛讻"诪. 讜拽"诇 讚讗诐 讗讬转讗 诇讞讬诇讜拽讬讜 讛"诇 诇讛砖"住 诇诪讚讞讬 讛讗 讚专讘 讛讜砖注讬讗 讚注"讻 诇"讗 专讬讘"讬 讗诇讗 讘注诇诪讗 讗讘诇 讛讻讗 诇注谞讬谉 谞讚专 诪讜讚讛 讚讗住讜专 诪讛谞讱 讟注诪讬. 讜诇注讚"谞 诇讞诇拽 讚讚讜拽讗 讛谞讗讛 砖讬砖 诇讘注讛"讘 诇转转谉 诇讻诇 诪讬 砖讬专爪讛 讛讜讗 讚讗讬谞讛 诪诪讜谉 讻讛讛讬讗 讚拽讚讜砖讬谉 讚讙诐 讛讗砖讛 讛诪转拽讚砖转 诇讗 转讛讬讛 诇讛 讘讛谉 讗诇讗 讟讜"讛 讝讜 讘诇讘讚. 讗讘诇 讛讛谞讗讛 砖诪讙讬注 诇讛诪拽讘诇 讻讬 讛讻讗 讞砖讬讘讗 诪诪讜谉 讻讬讜谉 讚讬讻讜诇讬谉 讗讞"讻 诇诪讻专谉. 讜驻诇讜讙转转 专讬讘"讬 讜专讘讬 讛讜讗讬诇 讚讛讙谞讘 讗讻诇讜 诇讛讗 讚诪讬讗 讚讛专讬 讛讙讬注 诇讜 讛谞讗讛 讙诪讜专讛. 讜诪讚讜讬讬拽 讛讙讬' 讚讻讗谉 讜讗讻诇讜 讜讘转讜住驻转讗 讘驻"讙 讚诪注"砖 讛讗讜讻诇 讟讘诇 砖"讞. 讜讘拽讚讜砖讬谉 诇讬转讗 诇诪诇转 讜讗讻诇讜. 讜讗讜诇讬 砖转讬 讘专讬讬转讜转 谞讬谞讛讜. 讜讛砖"住 诪讬讬转讬 讛转诐 讛讛讬讗 讘专讬讬转讗 讚讜拽讗 诪砖讜诐 讚砖诐 诪讬讬专讬 讘讟讜"讛 讛拽讟谞讛 讻讚讗诪专谉. 讜诪转讜专抓 讘讝讛 转诪讬讛转 讛专讗"砖 讻讗谉 讚诇"诪 诇转专讜爪讬 讛讻讗 讘砖谞驻诇讜 诇讜 诪讘讬转 讗讘讬 讗诪讜 讻讛谉 讚讗"讻 诇诪讗讬 谞拽讟 讜讗讻诇讜. 讜讻谉 诪转讜专抓 拽讜砖讬讬转 讛砖"讗 讘转砖讜' 注"讝 讘住转讬专转 讚讘专讬 专' 讬讛讜砖注 讗讛讚讚讬 注"砖. 讚讛转诐 讘讘"诪 诇讛讝讜讻讬诐 讚讗讬讻讗 讟讜"讛 讛讙讚讜诇讛 讛讜讛 诪诪讜谉 讗祝 诇专' 讬讛讜砖注. 讜砖诐 诪砖诪注 讚注讬拽专 讛拽驻讬讚讛 讚诇讬讛讜讬 诪诪讜谉 讗讬谞讛 专拽 诇讙讘讬 讛拽讜谞讛 诪讚讗诪专 讟讜"讛 讗"诪 诇拽谞讜转 讻讜' 讜诇"讗 诇讛拽谞讜转. 讜诇讗 谞爪讟专讱 讙"讻 诇讗专讬讻转 讚讘专讬 讛砖"讱 讘讞讜"诪 住讬' 砖"谞 讜谞讻讜谉 讘住"讚:



讜诇驻"讝 讬爪讗 诇谞讜 讚讬谉 诪讞讜讚砖 讚讬砖专讗诇 砖拽讚砖 讘转 讻讛谉 讘诪转谞讜转 讻讛讜谞讛 讚讛讬讬谞讜 讛讝专讜注 讻讜' 诪拽讜讚砖转 讚诇讚讬讚讛 讛讜讬 讟讜"讛 讛讙讚讜诇讛 讚讛讜讬 诪诪讜谉 讚拽讬"诇 (讞讜诇讬谉 拽诇讘) 讻讛谉 讜讗驻讬诇讜 讻讛谞转 讜讗驻讬' 讛讬讗 讗砖转 讬砖专讗诇. 讜讗注"讙 讚讛讜讗 诇讗 谞转谉 诇讛 诪讬讚讬 讚讟讜"讛 砖诇讜 讛拽讟谞讛 讗"诪 诪"诪 诪拽讜讚砖转 讻讬讜谉 讚讘讗讛 讛谞讗讛 诇讛 诪讞诪转讜 讻诪砖"讻 讛专"谉 讘拽讚讜砖讬谉 讙讘讬 诪讻专谉 讜拽讚砖 讘讚诪讬讛谉. 讜讛"讛 讘诪拽讚砖 讘转专讜诪讛 注"讬 讗讘 讻讛谉 讘拽讟谞讛 讗讜 讘谞注专讛. 诪砖"讻 讛转讜讬"讟 讘住讛"讚 讚诇讛专"谉 讬讟诇讜 讚讜拽讗 讻讜'. 注诪砖"讻 砖诐 (拽讟):



专"谉 讚"讛 讜诪讛讗 砖诪注讬谞谉. 讜讗"转 讗"讻 讻讜' 讚讬诇诪讗 诪讬转砖诇 讜诪转讛谞讬 诪讚讬讚讬讛. 诇讻讗讜专讛 转诪讜讛 讚讗讬 诪讬转砖诇 讗"讻 诇讗 讬讛讬讜 讗住讜专讬诐. 讜诪砖诪注 讚诪砖讜诐 讗讬住讜专 讛谞讚专 拽讗转讬 注诇讛. 讜讬"诇 讚讻讜讜谞转讜 讚讬转砖诇 注诇 拽爪转谉 讜讘讙讜讜谞讗 讚诇讗 讬讜转专讜 讻讜诇谉 讻讙讜谉 讘诪注诪讬讚 讗讜 注"讬 讞专讟讛 诇讚注转 讛专诪讘"谉 砖讛讘讬讗 诇注讬诇 (专"讚 讻讝):



讘讗"讚 讚讛转谞谉 讛诪拽讚砖 讛讗砖讛 注"诪 砖讗讬谉 注诇讬讛 讗讜 注诇讬讜 谞讚专讬诐 讜谞诪爪讗讜 注诇讬讛 讗讜 注诇讬讜 谞讚专讬诐 讗"诪. 诪诇讜转 讗讜 注诇讬讜 诇讬转讗 讘诪砖谞讛 讜讻诪砖"讻 讘注爪诪讜 诇拽诪谉:



专"谉 讚"讛 讜讗谞讬 诪住转驻拽. 砖讗讬谞讬 诪讜爪讗 砖讗诇讛 讘讛驻拽专. 讻爪"诇:



讘讗"讚 讜讘讚讬讚讬' 诇讗 讗砖讻讞讬谞谉 讘讙诪专讗 讗"诪 专拽 讗讘诇 讻讜'. 讻爪"诇 讜讛讜讗 讘讻转讜讘讜转 (注讛):



专讗"砖 讚"讛 讜讗讬 讗诪专转 讟讜"讛 讗"诪 讻讜'. 讜讻讚拽转谞讬 讘转讜住驻转讗 讚拽讚讜砖讬谉. 谞"诇 诇诪讞讜拽 讙"转 讗诇讜:



专讗"砖 讚"讛 砖诪讗 转注讚讬祝. 讘讻转讜讘讜转 讻讜' 讜诪驻专砖 诇讛 讛转诐 讘讛注讚驻讛 砖注"讬 讛讚讞拽. 讛讜讗 砖诐 (住讜):





讛讙讛讜转 讬注讘"抓

专状谉 讚状讛 专讘讗 讗讜诪专 讻讜壮 讚讻讛谞讬诐 讗诇讜 讬讟诇讜 讗讞专讬诐 讜专讬砖讗 讻讜壮 砖讜讬讗 注驻专讗 讘注诇诪讗 讻爪"诇:


砖诐 讚"讛 讜讗谞讬 诪住转驻拽 讘讝讛 讻讜' 砖讗讬谞讜 诪讜爪讗 砖讗诇讛 讘讛驻拽专. 谞状讘 讗注"讙 讚转讜专转 谞讚专 讛讜讗 讜讚讗讬 讜诇讗 讬讞诇 讚讘专讜 讝讜诇转 讝讛 讗讬谉 诇讛驻拽专 砖讜专砖 讗讞专 诪谉 讛转讜专讛 诪"诪 讗讬谉 诇讜 讛转专讛 讚讛讜"诇 谞讚专 注讚"专 砖诇讟讜讘转谉 谞讚专:





讞讬讚讜砖讬 讞转"住

专讘讗 讗诪专 砖讗谞讬 转专讜诪讛 讜讻讜'. 注讻"诪 讘砖诐 讛专讘 讛诪注讬诇讬 讚诪砖讜诐 讜讬转讜专 谞讙注 讘讬讛 讚讗住讜专 讘诪讜讚专 讛谞讗讛 讗讘诇 讘注诇诪讗 讟"讛 讗讬谞讜 诪诪讜谉. 讜讘讝讛 谞拽诇 诇讬讬砖讘 拽讜砖讬转 讛专砖讘"讗 砖讛拽砖讛 讛讗 讗驻砖专 砖讬转谞讜 诇讬砖专讗诇 讗讞专 讻讬讜谉 砖讟"讛 诪诪讜谉 讜讗"砖 讻讬讜谉 讚讟"讛 讗讬谞讜 诪诪讜谉 讗"讗 诇讬转谞讜 诇讬砖专讗诇 讗讞专 讜诪"诪 讘住讬驻讗 讗住讜专 诇讬转谞讜 诇讻讛谞讬诐 诪砖讜诐 讚讜讬转讜专 讗住讜专 讘诪讜讚专 讛谞讗讛. 讗讘诇 讘专讬砖讗 砖讜讬讗 注驻专讗 讘注诇诪讗 讚诇讬砖专讗诇 讗"讗 诇讬转谞讜 讘讟"讛 讚讟"讛 讗讬谞讜 诪诪讜谉 讜驻砖讜讟. 讜诪"诪 住讘专讗 讝讜 讗讬谞讛 诪讜讻专讞转 诇驻注"讚 谞讛讬 讚讜讬转讜专 讗住讜专 讘诪讜讚专 讛谞讗讛 讛讬讬谞讜 诪讛 砖讛讜讗 诪诪讜谉 讗诇讗 砖讚专讱 诇讜讜转专讜 讜讝讛 讗住讜专 讘诪讜讚专 讛谞讗讛. 讗讘诇 诪讛 砖讗讬谞讜 诪诪讜谉 讗驻讬诇讜 讗讬谉 讚专讱 诇讜讜转专讜 诪谞"诇 诇讗讜住专讜 讘诪讜讚专 讛谞讗讛. 讻谞"诇 注"讚 转讬' 讘' 砖诇 讛谞"诇 砖讘讻"诪 讗诇讗 砖讚讘专讬讜 爪专讬讻讬诐 讘讬讗讜专 讜讗讘讗专诐 讘注讝讛"讬 讜讛讜讗 讚讛专讬 驻砖讜讟 讛讜讗 讚讻诇 讗讬住讜专 讛谞讗讛 讗注"讙 砖讛讜讗 注驻专讗 讘注诇诪讗 诪"诪 讗住讜专 诇讬转谞诐 讜讛讜讗 诪讚讗爪讟专讬讱 诇讙专 讗砖专 讘砖注专讬讱 转转谞谞讛. 讜讗驻讬诇讜 诇讻诇讘讬诐 讗住讜专 诇讛砖诇讬讻诐 诪讚讗爪讟专讬讱 诇讻诇讘 转砖诇讬讻讜谉. 讜讗"讻 讛"讛 讛讻讗 注讻"驻 讗住讜专 诇讬转谞诐 诇讻讛谉. 讜讗诪谞诐 讘诪砖谞转讬谞讜 讚拽转谞讬 讘住讬驻讗 讬讟诇讜 讗讞专讬诐 讜讚讬讬拽 诪讬谞讬讛 讛讗 讛诪讜讚专讬诐 讛谞讗讛 诇讗 讬讟诇诐 讗驻讬诇讜 讘诇讗 谞转讬谞讛 讚讬诇讬讛 讜讗诪讗讬 诇讗 讬讟诇诐. 讜讗讛"谞 讚讛讜诪"诇 诪砖讜诐 砖讬砖 诇讛讘注诇讬诐 讟"讛 诇讗 讬讟诇诐 讛诐 讜诇讗 砖讜诐 讻讛谉 讘诇讬 专爪讜谉 讛讘注诇讬诐 讗讱 讝讛 讗讬谞讜 注谞讬谉 诇诪砖谞转讬谞讜 讚诇讗讜 讘讚讬谞讬 诪诪讜谞讜转 注住讬拽 讜讘讗 讗诇讗 诪讚讬谞讬 讗讬住讜专 诪讜讚专 讛谞讗讛 讜诪讟注诐 讗讬住讜专 讛谞讗讛 讛讬讛 讬讻讜诇 诇讬讟诇诐 诪注爪诪讜 注"讻 讛讜爪专讱 专讘讗 诇砖谞讜讬讬 讻诪"讚 讟"讛 诪诪讜谉 讜专讬砖讗 讗驻拽讜专讬 讗驻拽专讬讛 讗讱 讛专诪讘"诐 讚拽讚拽 讜讻转讘 讬转谉 诇讗讞专讬诐 讜讚讬讬拽 诪讬谞讬讛 讗讘诇 诇讛诪讜讚专讬诐 讘讛谞讗讛 诇讗 讬转谞诐 讘讬讚讬讜 讜讝讛 讛讜讗 讗诪转 讻诪讜 讻诇 讗讬住讜专讬 讛谞讗讛 诇讗 讬转谞诐 讘讬讚讬讜 讜讗驻讬' 讘专讬砖讗 讚砖讜讬讗 注驻专讗 讬讟诇诐 讘注"讻 讜诇讗 讬转谞诐 讘讬讚讬讜:


砖讜讬讗 注驻专讗 讘注诇诪讗. 讛专砖讘"讗 诇诪讚 诪讻讗谉 讚讛讗讜住专 砖诇讜 注诇 注爪诪讜 讻诇 讛拽讜讚诐 讝讻讛 讜讗诐 讬砖讗诇 注诇 谞讚专讜 爪专讬讱 诇砖诇诐 诇讜 讜讻转讘 讛专讬讟讘"讗 讚诇讗 讚诪讬 诇转专讜诪讛 讘讬讚 讻讛谉 讚转讜 诇讗 诪爪讬 诇诪转砖诇 讛讬讬谞讜 讟注诪讗 诪砖讜诐 讚转专讜诪讛 注讬拽专讛 诇讻讛谉 讜专拽 讟"讛 诇讘注诇讬诐 讜诪砖讝讻讛 讘讛 讛讻讛谉 谞住转诇拽讛 讬讚 讛讘注诇讬诐 诇讙诪专讬. 讗讘诇 讛讻讗 讛讗 诇讗 讗驻拽专讬' 诇讛讚讬讗 讗诇讗 注"讬 谞讚专讜 诪诪讬诇讗 讛讜驻拽专 讜诇讗 讝讻讛 讘讜 讛讝讜讻讛 诪注讬拽专讗 讗诇讗 注讚 讝诪谉 砖谞砖讗诇 讝讛 注诇 谞讚专讜 讻讬 诪注讬拽专讗 诇讗 讛驻拽讬专讛 讗诇讗 注"讚 讻谉. 讜讘讝讛 谞住转诇拽讛 讛砖讙转 讛专"谉 注诇 讛专砖讘"讗. 砖讜讘 讛拽砖讛 讛专砖讘"讗 讗"讻 讘砖诪注转讬谉 讛讚专 讛"诇 诪诪讜谞讜 讛讜讗讬诇 讜讘注讬 诪转砖讬诇 注诇 谞讚专讜 讜讛"诇 诪诪讜谉 讘注诇讬诐 讜讗住讜专 诇诪讜讚专讬 讛谞讗讛. 讜谞"诇 讗驻讬诇讜 诇砖讬讟转 讛住讜讘专讬诐 讘驻住讞讬诐 讚诪砖讜诐 讛讜讗讬诇 讗讬 讘注讬 诪转砖讬诇 诇讗 谞注砖讛 诪诪讜谉 砖诇讜 讛讬讬谞讜 讘讞诇讛 讚诇讗 讛讜讛 诪爪讜讛 诇讗转砖讜诇讬 诇讛讚专讬讛 诇讟讘诇讬讛 讗讘诇 讛讻讗 诪爪讜讛 诇讗转砖讜诇讬 诇讛转讬专 讻讛谞讬诐 讘讛谞讗转讜 讜注讜诪讚 诇讻讱 诇讗转砖讜诇讬 讜讛"诇 诪诪讜谉 讘注诇讬诐 讜拽砖讛. 讜注诇 讝讛 转讬' 讛专砖讘"讗 讛砖转讗 诪讬讛讗 诇讗 讗转砖讬诇. 谞"诇 讻讜讜谞转讜 讚讛讻讗 诇讗 砖讬讬讱 讛讜讗讬诇 讚诪诪"谞 讻诇 讝诪谉 讚诇讗 讗转砖讬诇 讗讬谞谞讜 诪诪讜谞讜 讜讗讬 讬转砖讬诇 讛专讬 驻砖讬讟讗 讚诪讜转专讬诐 诇讬讛谞讜转 诪诪谞讜. 讜讗讬 诪砖讜诐 驻专讜讟讛 讚讟"讛 砖讬讛讬讜 爪专讬讻讬诐 诇讛讞讝讬专 诇讜 诪讝讛 诇讗 讗讬讬专讬谞谉 讛讻讗 讗诇讗 讘讚讬谞讬 讗讬住讜专 讜讛讬转专 讚诪讜讚专 讛谞讗讛. 讜讗讬住讜专讗 诇讬讻讗 讛讻讗. 讜注讬讬谉 讘谞讘"讬 讘诪讛讚讜专讗 转谞讬谞讗 讞讬"讚 住讬' 拽诪"讟 讜讗讬谉 诇讛讗专讬讱 讘讗讜专讱 砖诇讗 诇爪讜专讱:


讛注转拽 诪拽讜谞讟专住 讛住讜讙讬讗 讚讟"讛 住驻"讘 讚拽讬讚讜砖讬谉 诪砖谞转 转拽注"讗 诇驻"拽:





讛诪拽讚砖 讘转专讜诪讜转 讜诪注砖专讜转. 讛拽砖讛 诪"讜 讝"诇 讘讛驻诇讗讛 讛讗 诪注砖专讜转 诇砖讜谉 专讘讬诐 讛讬讬谞讜 诪注砖专 诇讜讬 讜诪注砖专 注谞讬. 专"诇 讚诪注砖专 砖谞讬 讛讜讝讻专 讘诪转谞讬' 讚诇注讬诇 驻诇讜讙转转 专"诪 讜专"讬 讗讬 讛讜讛 诪诪讜谉 讙讘讜讛 讜注"讻 诪注砖专讜转 诇砖讜谉 专讘讬诐 讛讬讬谞讜 诪注砖专 注谞讬. 讜注讬讬谉 专注"讘 讜转讬"讟 诪"砖 讘诇砖讜谉 转专讜诪讜转 注"砖. 讜诪注转讛 讛拽砖讛 诪讜专讬 讛讙讗讜谉 讛谞"诇 诪讗讬 诪砖谞讬 讘谞驻诇讜 诇讜 讟讘诇讬诐 诪讘讬转 讗讘讬 讗诪讜 讻讛谉. 讗讻转讬 讗诪注砖专 注谞讬 诪讗讬 转专爪转 讚讛讗 讗讘讬 讗诪讜 注谞讬 谞诪讬 讛讬讛 爪专讬讱 诇讛驻专讬砖 讜诇讬转谉 诇讗讞专 讚讛讗 拽讬讬"诇 诇讛讝讛讬专 注谞讬 注诇 砖诇讜 讜注"砖 讘驻谞讬诐 砖转讬专讜爪讜 讚讞讜拽. 讜诇驻注"讚 讚注诇 诪注砖专 注谞讬 讘诇讗"讛 诇拽"诪 拽讜砖讬转 讛砖"住 讗注讜诇讗 讚讬砖 诇讞诇拽 讘讬谉 讟讜讘转 讛谞讗讛 讚注讜诇讗 诇讛讗 讚诪注砖专 注谞讬. 讚讘砖诇诪讗 讛诪拽讚砖 讬砖专讗诇讬转 讘转专讜诪讛 讚讗讬谉 诇讛谞讜转谉 讘讜 讗诇讗 讟"讛 讜讻谉 讛讗砖讛 讛诪拽讘诇转 讗讬谉 诇讛 讘讜 讗诇讗 讟"讛 讜讝讛 诇讗 讛讜讛 诪诪讜谉. 诪砖讗"讻 讛诪拽讚砖 讗砖讛 注谞讬讛 讘诪注砖专 注谞讬 谞讛讬 讚讛讜讗 讗讬谞讜 谞讜转谉 诇讛 讗诇讗 讟"讛 砖诇讜 讜诇讗 诪讬讞住专 诪讬讚讬 诪"诪 讛诪拽讘诇转 诪拽讘诇转 讟讜讘讗. 讜住讘专讗 讝讜 讻转讘讜 讛专讗砖讜谞讬诐 注讬讬谉 专"谉 讞讜诇讬谉 驻"拽 讘住讜讙讬讗 讚诪讞诇讬驻讬诐 讚讛诪讞诇讬祝 讗讬住讜专讬 讛谞讗讛 讜诪拽讚砖 讗砖讛 诪拽讜讚砖转 讗注"讙 讚诇讙讘讬 讚讬讚讬讛 诇讗 砖讜讛 诪讬讚讬 讚讗住讜专 讘讛谞讗讛 诇讛诪讞诇讬祝 诪"诪 诇讛讗砖讛 诪讜转专. 讜诪讝讛 讛讜讻讬讞 讛讬专讜砖诇诪讬 讚拽讚砖讛 讘讙讝诇 讚讗讞专讬谞讬 诪拽讜讚砖转 讚讗注"讙 讚讛讜讗 诇讗 拽谞讛 讛讙讝诇 讘讬讗讜砖 讻讚讬 诪"诪 讗爪诇讛 谞注砖讛 砖讬谞讜讬 专砖讜转 讜诪转拽讚砖转 讜注讬讬谉 诇注讬诇 讘专讗"砖 讘砖诪注转讬谉 讚诪拽讚砖 讘注专诇讛 注"砖. 讜讗"讻 讛"谞 讘诪拽讚砖 注谞讬讛 讘诪注砖专 注谞讬 诪转拽讚砖转 讜诇拽"诪 讗注讜诇讗 诪诪注砖专 注谞讬. 讜讝讛 谞"诇 讚注转 讛专诪讘"诐 驻"讛 诪讗讬砖讜转 讛诇讻讛 讛' 讜讬砖专讗诇 砖拽讬讚砖 讗砖讛 讘诪注砖专 注谞讬 诪拽讜讚砖转. 砖谞"诇 专爪讜谞讜 讬砖专讗诇 注砖讬专 砖拽讬讚砖 讗砖讛 注谞讬讛 讘诪注砖专 注谞讬. 讜诇拽诪谉 讗讬"讛 讬讘讜讗专 砖讗驻砖专 砖讗驻讬诇讜 讗诐 拽讬讚砖 注砖讬专讛 谞诪讬 诪拽讜讚砖转. 诪"诪 诪诪注砖专 注谞讬 诇拽"诪. 讗讱 注讬拽专 讛拽讜砖讬讗 诪诪拽讚砖 讘转专讜诪讜转 讜诪注砖专讜转 讚诇讬讻讗 诇诪讬诪专 砖拽讬讚砖 讻讛谞转 讘转专讜诪讛 讜诇讜讬讛 讘诪注砖专 讚讝讛 讗住讜专 诪砖讜诐 砖讞转诐 讘专讬转 讛诇讜讬 讻诪讘讜讗专 讘讘讻讜专讜转 (讻讝 注"讘). 讜讛讗诪谞诐 讘砖"住 砖诇驻谞讬谞讜 讛转诐 讙专住讬谞谉 讙"讻 注谞讬讛 讘诪注砖专 注谞讬 讜讻谉 诪讘讜讗专 讘驻讬' 专砖"讬 砖诐. 讗讘诇 讛专诪讘"诐 谞专讗讛 讚诇讗 讙专住 诇讬讛 砖诇讗 驻住拽 讻谉 诇讗 讘驻"讗 诪讛' 诪"注 讜诇讗 讘驻"讜 注"砖 讜讻谉 诪砖诪注 诪拽专讗 讚讜砖讞转诐 讘专讬转 讛诇讜讬 讜拽专讗 讚诇讗 讬讞诇诇讜 讚诪讬讬转讬 讛砖"住 讛转诐 讚诇讗 砖讬讬讱 讝讛 讘诪转谞转 注谞讬讬诐 砖讗讬谉 讘讛注谞讬讬诐 诪砖讜诐 讞诇讜诇 拽讚讜砖转诐 讜砖讞讬转转 讘专讬转诐. 讜讗"讻 注"讻 诇讗 诪讬讬专讬 诪转谞讬' 讘讻讛谞讬诐 讻"讗 讘诪拽讚砖 讬砖专讗诇讬转 讘转专讜诪讛 砖讗讬谉 诇讛 讘讛 讙"讻 讗诇讗 讟讜讘转 讛谞讗讛 讜注诇 讝讛 砖驻讬专 诪砖谞讬 讘砖谞驻诇讜 讟讘诇讬诐 讜讻讜' 讜诪讬讜砖讘 拽讜砖讬转 讛讛驻诇讗讛:


讜讘讝讛 诪讬讜砖讘 谞诪讬 讚讘谞讚专讬诐 (讚祝 讛 注"讗) 诪讬讬转讬 讛砖"住 讘专讬讬转讗 讛讙讜谞讘 讟讘诇讬诐 讜讗讻诇谉. 讜讛讻讗 讘砖诪注转讬谉 诇讗 讙专住讬' 讜讗讻诇谉. 谞"诇 讚讘转专讜讜讬讬讛讜 驻诇讬讙讬 讞讚讗 讘讙谞讘 讟讘诇 讜讛驻专讬砖 讛诪转谞讜转 讜谞讞谞诐 诇诪讬 砖砖讬讬讱 讜拽诪"诇 专讘讜转讗 诇专讘讬 讚讗注"驻 砖诇讗 谞讛谞讛 讛讙谞讘 讙"讻 讗诇讗 讟讜讘转 讛谞讗讛 诪"诪 爪专讬讱 诇砖诇诐 讜转讜 驻诇讬讙讬 讘砖讗讻诇讜 讛讙谞讘 讜谞讛谞讛 讛"讗 谞讛讬 讚诇讛讘注讛"讘 诇讗 讞讬住专 讗诇讗 讟"讛 诪"诪 讗讬讛讜 谞讛谞讛 讘驻专讜讟讛 拽诪"诇 讚讗驻"讛 驻诇讬讙 专"讬 讘专"讬 讜诇讗 诪讞砖讘讜 诪诪讜谉. 讜讗"砖 讚讘砖诪注转讬谉 讚诪讬讬专讬 诪砖谞转讬谞讜 讘拽讬讚砖 讬砖专讗诇讬转 砖诪砖谞讬 讛爪讚讚讬诐 诇讬讻讗 讗诇讗 讟"讛 讛谉 讘讛谞讜转谉 讛谉 讘讛诪拽讘诇 注"讻 讛讜爪专讱 诇讗转讜讬讬 诪讘专讬讬转讗 讚诇讗 讙专住 讗讜讻诇讜. 讜讛转诐 讘谞讚专讬诐 诪讬讬专讬 诪转谞讬' 砖讛讻讛谞讬诐 讜诇讜讬诐 讘注爪诪诐 讘讗讬诐 讜谞讜讟诇讬诐 讘注"讻 砖诇 讘注讛"讘 讚诪爪讚 讗讞讚 讛"诇 讛谞讗讛 讙诪讜专讛 砖讛专讬 讛讻讛谞讬诐 讜讛诇讜讬诐 谞讛谞讬诐 讛谞讗讛 讙诪讜专讛 讛讜爪专讱 诇讗转讜讬讬 讘专讬讬转讗 讚讙专住讬谞谉 讘讛 讜讗讜讻诇讜:


讜诪讬讜砖讘 谞诪讬 诪讛 讚讙专住讬谞谉 讛转诐 讚专讘讬 住"诇 拽谞住讜讛讜 诇讙谞讘 讜专"讬 讘专"讬 住"诇 拽谞住讜讛讜 诇讘注讛"讘 讜诪砖诪注 讚讞讚 砖讬谞讜讬讗 讛讜讗 讜讻驻讬' 专砖"讬 砖诐. 讜讗讬诇讜 讛讻讗 讘砖诪注转讬谉 讚拽讬讚讜砖讬谉 诪转讞诇拽 诇转专讬 诇讬砖谞讬. 讜讗"砖 讚讘砖诪注转讬谉 拽讗讬 驻诇讜讙转转诐 砖诇讗 讗讻诇讜 讛讙谞讘 讗诇讗 谞转谞诐 诇讻讛谉 讜诇诇讜讬 讗"讻 讗讬谉 诪谉 讛转讬诪讛 讗诐 诇讗 拽谞住 专"讬 讘专"讬 讜讗讬谉 爪专讬讱 住讘专讗 诇讝讛. 讗讱 讛转诐 砖讗讻诇讜. 讘讜讚讗讬 诪谉 讛转讬诪讛 讛讜讗 诪"讟 讚专"讬 讘专"讬 讚诇讗 诇拽谞讜住 诇讙谞讘 讜讬讗讻诇 讛诇讛 讜讞讚讬. 注"讻 讛讜爪专讱 诇讜诪专 住讘专转讜 诪砖讜诐 拽谞住讗 讚讘注讛"讘. 讜讝讛 讬"诇 讚注转 讛专诪讘"诐 讚驻住拽 讘讛诇讻讜转 讻住转诐 诪转谞讬' 讚讛转诐 讚讻讛谞讬诐 讗诇讜 谞讛谞讬诐 诇讬 讬讟诇讜 讗讞专讬诐 讜讛讬讬谞讜 诪砖讜诐 讚讟"讛 诪诪讜谉 讜讘驻"讛 诪讗讬砖讜转 驻住拽 讛诪拽讚砖 讘转专讜诪讛 讗讬谞讛 诪拽讜讚砖转 诪砖讜诐 讚讟"讛 讗讬谞讜 诪诪讜谉. 讜诪讛 砖转讬' 讛讻"诪 讘砖诐 讛专讘 讛诪注讬诇讬 讜讛住讻讬诐 注诪讜 讛砖"讱 讞"诪 住住讬' 砖"谉 讚砖讗谞讬 诪讜讚专 讛谞讗讛 讚讜讬转讜专 讗住讜专 讘诪讜讚专 讛谞讗讛. 爪"注 讗"讻 讛"诇 诇讛砖"住 讚谞讚专讬诐 诇诪讬诪专 讜讗讘"讗 注"讻 诇讗 驻诇讬讙讬 讗诇讗 讘讙讜谞讘 讟讘诇讜 讗讘诇 谞讚专讬诐 砖讗谞讬 讚讜讬转讜专 讗住讜专 讻"注 诪讜讚讬诐 讚讟"讛 诪诪讜谉 讗注"讻 讜讬转讜专 诇讗 砖讬讬讱 讗诇讗 诪讛 砖讛讜讗 诪诪讜谉 专拽 砖讚专讻讜 诇讜讜转专 注诇讬讜 讻讙讜谉 诇讬诇讱 讘讞爪专讜 砖砖讻讬专讜转 拽专拽注 砖讜讛 驻专讜讟讛 讜讗驻讬' 讞爪讬 驻专讜讟讛 谞诪讬 讗住讜专 诪砖讜诐 讚讞讝讬 诇讗爪讟专讜驻讬 讜讻诪"砖 讛专"谉 驻"讙 讚砖讘讜注讜转 讗讘诇 讟"讛 砖讗讬谞讜 诪诪讜谉 讜诇讗 讞讝讬 诇讗讬爪讟专讜驻讬 诪讛"转 诇讗讜住专讜 讜讛讚专讗 拽讜砖讬讗 诇讚讜讻转讛. 讜诇驻讬 讛谞"诇 讚住"诇 诇讛专诪讘"诐 诇讞诇拽 讘讬谉 讟"讛 讚砖诪注转讬谉 讚诪砖谞讬 讛爪讚讚讬诐 诇讬讻讗 讗诇讗 讟"讛 讜讘讬谉 讛讛讬讗 讚谞讚专讬诐 讚谞讛讬 讚讛诪讛谞讛 诇讬转 讘讬讛 讗诇讗 讟"讛 诪讻诇 诪拽讜诐 讛谞讛谞讛 砖讛讜讗 讛讻讛谉 讛讜讗 谞讛谞讛 讘诪诪讜谉 讜讟讜讘转 讛谞讗讛 讻讝讛 讛讜讛 诪诪讜谉:


讜讘讝讛 诪讬讜砖讘 谞诪讬 诪讛 砖讛拽砖讛 讛砖讗讙转 讗专讬讛 住讬' 注"讝 讚讘驻住讞讬诐 住"诇 诇专' 讬讛讜砖注 诇讗 讝讛讜 讞诪抓 砖诪讜讝讛专讬诐 注诇讬讜 讘讘诇 讬专讗讛 砖"诪 讚住"诇 讟"讛 讗讬谞讜 诪诪讜谉. 讜讗诇讜 讘讘"诪 (讬讗 注"讘) 讘注讬 诇诪讬诪专 讚专"讙 讛拽谞讛 诇专' 讬讛讜砖注 诪注砖专讜 注"讬 讗讙讘 讚讟"讛 诪诪讜谉 诇诪讬拽谞讬 讘讗讙讘. 讜讻谉 讗讬转讗 砖诐 讘转讜住驻转讗 讚讙诐 专' 讬讛讜砖注 讛拽谞讛 诇专讗讘"注 转专讜诪转 诪注砖专 砖诇讜 谞诪爪讗 专' 讬讛讜砖注 住讜转专 注爪诪讜. 讜注讬讬谉 砖"讱 住讬' 专"讙:


讜讛"讛 讚讛讜"诪 讛讙讗讜谉 讛谞"诇 诇讛拽砖讜转 讗驻住拽 讛专讬"祝 讚讘驻住讞讬诐 驻住拽 讻专"讗 诪讟注诐 讛讜讗讬诇 讗讬 讘注讬 诪讬转砖讬诇 注诇讛 诪砖诪注 讗讘诇 诪砖讜诐 讟"讛 诪诪讜谉 诇讬讻讗 诇诪讬讞砖. 讜讗诇讜 讘讘"诪 诪讬讬转讬 诇砖谞讜讬讬 讚注讜诇讗 诪砖诪注 砖讛拽谞讛 讘讗讙讘 讜讟"讛 诪诪讜谉 讜诪讬拽谞讬 讘讗讙讘:


转讜 讛拽砖讛 讛讙讗讜谉 讛谞"诇 讚注讜诇讗 讗讚注讜诇讗 讚讛讻讗 讘拽讬讚讜砖讬谉 住"诇 讟"讛 讗讬谞讜 诪诪讜谉 讜讛转诐 讘讘"诪 诪讜拽讬诐 注讜诇讗 讘注讜诪讚 讘爪讚 砖讚讛讜 讜注"讻 专"讙 讛拽谞讛 诇讛诐 讘讗讙讘 讜讟"讛 诪诪讜谉 讜爪"注. 讜诇驻讬 讛谞"诇 讬转讬讬砖讘 讚专"讗 讜专' 讬讛讜砖注 讚驻住讞讬诐 诪讬讬专讬 诪讘注讛"讘 砖讬砖 诇讜 讛讞诇讛. 讜诇讚讬讚讬讛 诇讗 讛讜讛 诪诪讜谉. 讗讱 讘讘"诪 砖讛拽谞讛 转专讜诪讜转 讜诪注砖专讜转 诇讛讘注诇讬诐 砖诇讛诐 讚讛讬讬谞讜 诇讻讛谉 讜诇诇讜讬 讜诇讛诐 讛讜讛 诪诪讜谉 讜谞讛讬 讚诇讙讘讬 讛诪拽谞讛 诇讗 讛讜讛 诪诪讜谉 诪"诪 诇讙讘讬 讛拽讜谞讛 讛讜讛 诪诪讜谉. 讜诪转讬讬砖讘 谞诪讬 讚注讜诇讗 讗讚注讜诇讗 讻诪讜讘谉:


讜讘讝讛 谞"诇 诇讬讬砖讘 谞诪讬 诪讛 砖拽砖讛 讚专讘讗 讗讚专讘讗 讚讘谞讚专讬诐 诪住讬拽 专讘讗 讟"讛 诪诪讜谉. 讜讗讬诇讜 讘讘"诪 住"诇 讚诇讗 讛讜讛 诪诪讜谉 诇诪讬拽谞讬 讞诇讬驻讬谉 讜讗讙讘. 讜诇诪"讚 讜讬转讜专 砖讗谞讬 讗"砖. 讜讛砖"讱 住讬' 专"讙 诇讗 讛专讙讬砖 讘讝讛. 讜诇驻讬 讛谞"诇 讬"诇 注讬拽专 拽' 讘讘"诪 诇讗 讛讜讛 诪诪讛 砖讛拽谞讛 转专讜诪讛 诇专讗讘"注 讜诪注砖专 诇专"讬 讘谉 讞谞谞讬讗 诪砖讜诐 讚讻讬讜谉 讚诇讚讬讚讛讜 讛讜讛 诪诪讜谉 讙诪讜专 讛讜讛 诪诪砖 讻讛讱 讚谞讚专讬诐 砖诇讙讘讬 讻讛谞讬诐 讜诇讜讬诐 讛讜讛 诪诪讜谉 讙诪讜专 讜诪住讬拽 砖诐 专讘讗 讚讟"讛 讛讜讛 诪诪讜谉 讜讛"谞. 讗讱 注讬拽专 拽讜砖讬转 专讘讗 诪诪讛 砖讛拽谞讛 专"讙 诪注砖专 注谞讬 诇专' 注拽讬讘讗 砖讛讬讛 注砖讬专. 讜讗讬谉 诇砖谞讬讛诐 讘讛诪注砖专 讗诇讗 讟"讛 讜讗驻"讛 讛拽谞讛 诇讜 讜注"讻 讘讞爪专讜 讚讟"讛 讻讝讛 讗讬谞讜 诪诪讜谉 诇诪拽谞讬 讘讞诇讬驻讬谉 讜讗讙讘. 讜住"诇 讚讻讬讜谉 讚诇专"注 讛讬讛 爪专讬讱 诇讛砖讻讬专 讞爪专讜 讛"讛 诇讗讬谞讱 讜诇讗 讛拽谞讛 诇讛诐 讘讞诇讬驻讬谉. 讜注讜诇讗 讗驻砖专 住"诇 诇驻诪"砖 讚讘诪注砖专 注谞讬 讬讻讜诇 诇拽讚砖 注谞讬讬诐 讬砖专讗诇讬诐. 讗"讻 讛"诇 诪诪讜谉 诇讙讘讬 转专讜讜讬讬讛讜 讜专讘讗 诇讬转 诇讬讛 讛讱 住讘专讗 讗讜 讗驻砖专 住"诇 诇专讘讗 讻讙讬' 砖"住 砖诇驻谞讬谞讜 讘讘讻讜专讜转 讚讙诐 讘诪注砖专 注谞讬 砖讬讬讱 砖讞转诐 讘专讬转 讛诇讜讬 讜诇讗 诪爪讬 诇拽讚砖 讘讜 讗砖讛. 讗"谞 讬"诇 讚专"注 讚讛讜讛 讙讝讘专 讜砖诇讬讞 诪讛注谞讬讬诐 讛讜讛 讬讚 注谞讬讬诐 诪诪砖 讜讻讗讬诇讜 谞讛谞讛 讛讜讗 注爪诪讜 讜讘住讘专讗 讝讜 驻诇讬讙讬 讜拽"诇:


讜讘讚讘专讬诐 讗诇讜 谞转讬讬砖讘讜 讚讘专讬 讛砖讗诇转讜转 住"驻 拽专讞 砖讻' 讘专诐 爪专讬讱 诇砖讗讜诇 讬砖专讗诇 砖拽讚砖 讻讛谞转 讘转专讜诪讛 诪讛讜 讜诪住讬拽 诪诪住拽谞转 专讘讗 讚谞讚专讬诐 讚诪拽讜讚砖转 讚讟"讛 诪诪讜谉. 讜诇驻讬 讛谞"诇 谞"诇 讚诪讬讬专讬 讘转专讜诪讜转 讜谞"诇 讚讗讬转讗 砖诐 讘讘讻讜专讜转 讚诇讬转 讘讛 诪砖讜诐 讻讛谉 讛诪住讬讬注 讘讘讬转 讛讙专谞讜转 谞诪爪讗 砖讚讬谞讛 讻讚讬谉 诪注砖专 注谞讬 诪诪砖 讜诪拽讜讚砖转 讜诪讬讬转讬 诇讬讛 诪砖"住 讚谞讚专讬诐 讚讛转诐 谞诪讬 诪讬讬专讬 诪讛讗讬 讙讜谞讗 砖讛讻讛谉 谞讜讟诇 诪讘注"讛 讚诇讙讘讬 讛讻讛谉 讛讜讛 讛谞讗讛 诪注诇讬讗 讻诪讜 讛讻讗 讘讻讛谞转. 讗讘诇 诪砖谞转讬谞讜 讚拽讬讚讜砖讬谉 诇讗 诪转讜拽诐 讘转专讜诪讜转 讛"诇 讚讜诪讬讗 讚讗驻专 讞讟讗转 讚诇讗 砖讬讬讱 讗诇讗 讘讗专抓:


讜讚注 讚讛诪拽讚砖 讻讛谞转 讘转专讜诪讛 讗驻讬' 谞讬诪讗 讚诪讬讚 砖拽讚砖讛 谞讗住专讛 诇讗讻讜诇 讘转专讜诪讛. 诪"诪 讛讜讗 讬爪讗 讬讚讬 谞转讬谞讛 注"讬 砖谞转谉 讛转专讜诪讛 诇讛. 讜讗"讻 讬讻讜诇讛 讛讬讗 诇诪讜讻专讛 诇讻讛谞讬诐 讗讞专讬诐 讜讘讞谞诐 谞讚讞拽 诪讜专讬 讝"诇 讘讛驻诇讗讛:


讜诪讬讜砖讘 谞诪讬 诪讛 砖拽砖讛 拽爪转 讛转诐 讘谞讚专讬诐 讛"诇 诇讛拽砖讜转 讙诐 诪专讬砖讗 讚转谞谉 拽讜谞诐 砖讗谞讬 谞讛谞讛 诇讘专讬讜转 诪讜转专转 讘诇拽讟 砖讻讞讛 讜驻讗讛 讜讗诇讜 诪注砖专 注谞讬 诇讗 拽转谞讬 讜诪住讬拽 讛砖"住 诪砖讜诐 讚讗讬转 讘讬讛 讟"讛 砖"诪 讟"讛 诪诪讜谉 讗"讻 专讬砖讗 专讘讬 讜诪爪讬注转讗 讚讬讟诇讜 讘注"讻 专"讬 讘专"讬 讜住讬驻讗 讚讻讛谞讬诐 讗诇讜 讜诇讜讬诐 讗诇讜 讗转讬讗 讻专讘讬 讗"讻 专讬砖讗 讜住讬驻讗 专讘讬 讜诪爪讬注转讗 专"讬 讘专"讬. 讜诇驻讬 讛谞"诇 讗讬谉 专讗讬讛 诪诪注砖专 注谞讬 讚讟"讛 砖诇讜 讞砖讬讘 讟驻讬 讙诐 诇讘注讛"讘 讚诪爪讬 诇拽讚砖 讘讜 讗砖讛 注谞讬讛 诪砖讗"讻 讘拽讜谞诐 讻讛谞讬诐 讜诇讜讬诐 谞讛谞讬诐 诇讬 砖讗讬谉 诇讛讘注"讛 讘讛诐 讻"讗 讟"讛 讘注诇诪讗 讗驻砖专 讚讙专注 讜拽"诇:


讜讛谞讛 诇讻讗讜专讛 爪"注 讛转诐 讘谞讚专讬诐 诪讗讬 诪拽砖讛 专讬砖讗 诇住讬驻讗. 砖讗谞讬 讛转诐 讚诇讗讜 讻诇 讻诪讬谞讬讛 诇诪讬住专 诇讻讛谞讬诐 转专讜诪讛 砖诇讛诐 诪驻谞讬 讗讞讬讝讛 拽讟谞讛 砖讬砖 诇讜 讘讛 砖讛讬讗 讟"讛. 讛诇讗 讬讗诪专讜 诇讜 讟讜诇 诇讱 讗转 砖诇讱. 诪砖讗"讻 讘住讬驻讗 讚讗驻砖专 诇拽讬讬诐 注"讬 讻讛谞讬诐 讜诇讜讬诐 讗讞专讬诐. 讜讻诪讚讜诪讛 诇讬 砖讝讛讜 讻讜讜谞转 讛讬专讜砖诇诪讬 讘讬砖讜讘 拽讜砖讬转 讛砖"住. 讜砖讜讘 诪爪讗转讬 砖讻谉 驻讬' 讘拽专讘谉 讛注讚讛 讘讬专讜砖诇诪讬 讚讚诪讗讬. 讜爪专讬讱 诇讜诪专 讚住"诇 诇砖"住 讚讬诇谉 讻讬讜谉 讚讛讬讛 讬讻讜诇 诇转转 讟"讛 砖诇 转专讜诪转讜 讜诪注砖专讜 诇讬砖专讗诇 讗讞专 讜讗讜转讜 讛讬砖专讗诇 讬转谞谞讜 诇诪讬 砖讬专爪讛 讗"讻 讗诪讗讬 讬讟诇讜 讘注"讻 讜讻"讻 讛专砖讘"讗 诇讛讚讬讗 诇拽诪谉 讘砖讬谞讜讬讗 讚专讘讗 讚砖讜讬讗 注驻专讗 讘注诇诪讗 注"砖. 讜讗"讻 讗诪讗讬 讬讟诇讜 注"讻. 讜注"讻 爪"诇 讟"讛 讗讬谞讜 诪诪讜谉 讜讗讬谞讜 讬讻讜诇 诇讬转谞讜 诇讬砖专讗诇 讗讞专 砖讗讬谞谞讜 谞转驻住 讘拽谞讬谉 讜诇讗 讘讛驻拽专 讜讻诪砖诪注 诪专砖讘"讗 讛谞"诇 讚讗讬 讟"讛 讗讬谞讜 诪诪讜谉 讗讬谞讜 讬讻讜诇 诇讬转谞讜 诇讗讞专 讘砖讜诐 驻谞讬诐. 讜讗诐 讬讟诇讜 讛讻讛谞讬诐 诪讗讜转讜 讬砖专讗诇 讗讞专 讛"诇 讻讗讬诇讜 谞讟诇讜 诪讘注讛"讘 讛专讗砖讜谉. 讜讗"讻 诪讜讻讞 讟"讛 讗讬谞讜 诪诪讜谉 讜拽砖讛 诪住讬驻讗 讚诇讜讬诐 讗诇讜 讬讟诇讜 讗讞专讬诐. 讻谉 讛讬讛 谞专讗讛 诇驻专砖:


讗诪谞诐 诇驻讬 讛谞讞转谞讜 讻谞"诇 讛讗 诇讬转讗 讚讗讻转讬 诪讗讬 拽砖讬讗 讚诇诪讗 诇讬转谞讜 诇讬砖专讗诇 讗讞专 讗讬谞讜 讬讻讜诇 诪砖讜诐 讚诇讗 讛讜讛 诇讙讘讬 转专讜讜讬讬讛讜 讗诇讗 讟"讛 讘注诇诪讗 讜讝讛 诇讗 讛讜讛 诪诪讜谉 讜讗"讻 诪诪讬诇讗 讬讟诇讜 讘注"讻 诪讟注诐 讛谞"诇 讚诇讗讜 讻诇 讻诪讬谞讬讛 诇讛驻拽讬注 讛砖讘讟 诪转专讜诪讜转 讜诪注砖专讜转 砖诇讛诐 诪砖讗"讻 讘住讬驻讗 讚讻讛谞讬诐 讗诇讜 砖讛讜讗 讬讻讜诇 诇转谞诐 诇讻讛谞讬诐 诪诪砖 讚讛"诇 讛谞讗讛 讙诪讜专讛 讙讘讬 讛诪拽讘诇 诇讗 讬讟诇讜 讗诇讜 讜诪讗讬 拽讜砖讬讬谉:


注"讻 谞"诇 讚砖"住 讚讬诇谉 诇讗 讞砖 诇转讬' 讛讬专讜砖诇诪讬 讛谞"诇 诪砖讜诐 讚住"诇 讻砖诪讜讗诇 讚诪谉 讛转讜专讛 讞讟讛 讗讞转 驻讜讟专转 讻诇 讛讻专讬 讜讗"讻 讗讬谉 讻讗谉 讛驻拽注转 讛砖讘讟 讚讬讟诇讜 讞讟讛 砖诇讛诐. 讗讘诇 诪讛 砖讛讜讗 转讜专诐 讗讞讚 诪讞诪砖讬诐 讝讛 讛讜住驻讛 诪讚讬诇讬讛 讜讬讻讜诇 诇讗讜住专讜 讗讬 讟"讛 诪诪讜谉 讜砖驻讬专 讛拽砖讛:


讜诪讬讜砖讘 诪讛 讚诇讗 讚讞讬 讛砖"住 讘谞讚' 谞诪讬 专讘讬 讜专"讬 讘专"讬 讘砖诪讜讗诇 驻诇讬讙讬 讻讚讗诪专 讘拽讬讚讜砖讬谉 讜诇驻讬 讻谞"诇 讗"砖 讚讗"谞 驻诇讬讙讬 讘讚砖诪讜讗诇 讗"讻 讛讜讛 诪转谞讬转讬谉 讻转谞讗讬 讜专讬砖讗 专"讬 讘专"讬 讜住讬驻讗 专讘讬. 讜讘讝讛 谞"诇 谞诪讬 诇讬讬砖讘 讚拽讚讜拽 诇砖讜谉 专讘讗 讚讗诪专 砖讗谞讬 转专讜诪讛 讜讻讜' 讜讘转讬"讟 谞讚讞拽 诇诪讬诪专 讚讛"讛 诪注砖专 讗注"讙 讚诪讜转专 诇讝专讬诐 诪"诪 砖讜讜讬' 注驻专讗 注"砖 讜诇驻讬 讻谞"诇 谞讬讞讗 讜诪讬讜砖讘 谞诪讬 拽讜砖讬转 讛专砖讘"讗 砖讛拽砖讛 诪"讟 砖讜讜讬' 注驻专讗 讘注诇诪讗 讛讗 讛砖转讗 拽讬讬诪讬谞谉 讟"讛 诪诪讜谉 讜讬讻讜诇 讛讜讗 诇诪讜讻专讜 诇讬砖专讗诇 讗讞专 讘讟"讛 讜讗"砖 讚讜讚讗讬 讟"讛 讻讝讛 诪讬砖专讗诇 诇讬砖专讗诇 诇讗 讛讜讛 诪诪讜谉 讜讗讬谞讜 讬讻讜诇 诇诪讜讻专讜 诇讬砖专讗诇 讗讞专. 讜诪讝讛 讛讟注诐 注爪诪讜 诇拽"诪 诪讘讘讗 讚诇讜讬诐 讗讘讘讗 讚诇讜讬诐 讚住讬驻讗 讚讬"诇 砖讗谞讬 专讬砖讗 讚专讜爪讛 诇讛驻拽讬注 诪讻诇 讛砖讘讟 诪注砖专讜转讬讜 讜讗讬谉 诇讜诪专 讬诪讻专谞讜 诇讬砖专讗诇 讗讞专 讜诪诪谞讜 讬讝讻讜 讛诇讜讬诐 讝"讗 讚讟"讛 诪讬砖专讗诇 诇讬砖专讗诇 讗讬谞讜 诪诪讜谉 讜讗讬谞讜 谞诪讻专 谞诪爪讗 砖讛砖讘讟 诪讜驻拽注 诪砖"讛 讬讟诇讜 注"讻. 诪砖讗"讻 住讬驻讗 讚讛讜讛 讟"讛 诪诪砖 诪讬砖专讗诇 诇诇讜讬 讜讗讬谉 讛砖讘讟 诪讜驻拽注 注"讻 讬讟诇讜 讗讞专讬诐 讜专拽 讛拽讜砖讬讗 诪讘讘讗 讚讻讛谞讬诐 砖讞讟讛 讗讞转 驻讜讟专转 讛讻专讬 讜讗讬谉 讛砖讘讟 诪讜驻拽注 讜注诇 讝讛 讘讗 专讘讗 诇讞讚砖 讚注讻"驻 讗讞专 砖讻讘专 讛驻专讬砖 讗讞讚 诪讞诪砖讬诐 讜讛讜拽讚砖讛 讛转专讜诪讛 讜诇讗 讞讝讬讗 诇砖讜诐 讗讚诐 讜讛讜讗 讗住专 讟"讛 砖诇讜 诇讻讛谞讬诐 讜诇诪讜讻专讜 诇讗讞专 讗讬谞讜 讬讻讜诇 讚讟"讛 讻讝讛 讗讬谞讜 诪诪讜谉 讗"讻 砖讜讜讬' 注驻专讗 讘注诇诪讗 讜讬讟诇讜 讘注"讻:


谞诪爪讗 诇驻"讝 诪讚讘专讬 专讘讗 讘注爪诪讜 讚诪住讬拽 讟"讛 诪讬砖专讗诇 诇讻讛谉 讜诇讜讬 讛讜讛 诪诪讜谉 诪讜讻讞 讚讟"讛 诪讬砖专讗诇 诇讬砖专讗诇 诇讗 讛讜讛 诪诪讜谉 讜讻砖诪注转讗 讚拽讬讚讜砖讬谉 讜讘讝讛 讬"诇 讚讘专讬 专"讞 砖讘专讗"砖 住驻"讘 讚拽讬讚讜砖讬谉 讜讚讘专讬 拽讬爪讜专 驻住拽讬 讛专讗"砖 砖诐 讛转诪讜讛讬诐 注"砖 讜拽"诇:


讜注讬讬谉 转讜住' 讘"讘 拽讬讙 注"讘 讚讛讬' 诇讛诐 讛讙讬专住讗 讘拽讬讚讜砖讬谉 讻诪讜 讘谞讚专讬诐 讚诇讗 诪讜拽讬 讘讟讘诇讬诐 诪讘讬转 讗诪讜 讗诇讗 讻驻砖讜讟讜 讘讟讘诇 砖诇 注爪诪讜 讜专讘讬 住"诇 诇讗讜 讻诪讬 砖讛讜专诪讜 讚诪讬讬谉 讬注"砖. 讜拽砖讛 讗"讻 讗诪讗讬 诇讗 讚讞讬 砖"住 讘拽讬讚讜砖讬谉 讻诪讜 讘谞讚专讬诐 讗讬 讟"讛 讗讬谞讜 诪诪讜谉 诪讛 诇讬 讛讜专诪讜 诪讛 诇讬 诇讗 讛讜专诪讜. 讜讬"诇 讚讬砖 诇讬讬砖讘 拽讜砖讬转 讛砖"住 讚讜讚讗讬 讗讞专 砖讻讘专 讛讜专诐 诪讛讘注讛"讘 讗' 诪讞诪砖讬诐 讜讛讜讗 诪拽讚砖 讘讜 讛讗砖讛 讗讬谉 诇讛 诇讛讗砖讛 讗诇讗 讟"讛 讘注诇诪讗 诇转转讛 诇讻讛谉 讻讬 诇讗 转讜讻诇 诇讛讜住讬祝 讜诇讗 诇讙专讜注 讜讗讬谉 诇讛 讗诇讗 讟"讛 讘注诇诪讗 诇讬转谉 诇讗讬讝讛 讻讛谉 砖转专爪讛 讜讝讛 讗讬谞讜 诪诪讜谉 诪砖讗"讻 讘讘专讬讬转讗 讚讙讜谞讘 讟讘诇讜 砖注讚讬讬谉 诇讗 讛专讬诐 讬讗诪专 谞讗 诇讙谞讘 讛讬讬转讬 讬讜讻诇 诇驻讟讜专 注爪诪讬 讘讞讟讛 讗讞转 讜转砖诇诐 诇讬 讛砖讗专. 讜讗诪谞诐 专"讬 讘专"讬 住"诇 讻诪讬 砖讻讘专 讛专讬诐 讚诪讬 讻讚专讻讜 诇转专讜诐 讘讻诇 驻注诐. 讜转专讜讜讬讬讛讜 住"诇 讞讟讛 讗讞转 驻讜讟专转 讜驻诇讬讙讬 讘住讘专讗 讛谞"诇 讜诇拽"诪 拽讜砖讬转 讛砖"住. 讜诪砖讜诐 讛讻讬 讘拽讬讚讜砖讬谉 诇讗 讚讞讬 讛砖"住 讻诪讜 讘谞讚专讬诐. 讗讱 讘谞讚专讬诐 拽砖讛 砖驻讬专 讚讛专讬 讘诪转谞讬 讚讛转诐 诪讬讬专讬 诪讘注讛"讘 讘注爪诪讜 砖讘讬讚讜 讛讬讛 诇诪注讟 讞讟讛 讗讞转 讜讛专讘讛 诇讛驻专讬砖 讗讞讚 诪讞诪砖讬诐 讜讬砖 诇讜 讟"讛 专讘讛 注诇 讛讻讛谞讬诐. 讜讗驻"讛 讗诪专转 讟"讛 讗讬谞讜 诪诪讜谉 讜注"讻 诪砖讜诐 砖注"讻 诇转专讜诐 讻讚专讻讜 讘讻诇 驻注诐 讗"讻 讗讬讱 转讗诪专 诇讗讜 讻诪讬 砖讛讜专诪讛 诇诪讬驻讟专 讛讙谞讘:


讜讛谞讛 讛专讬"祝 诇讗 诪讬讬转讬 砖拽诇讗 讜讟专讬讗 讚砖"住 讚拽讬讚讜砖讬谉 讜讗注"讙 讚讻讘专 讙诇讛 讚注转讜 讘驻住讞讬诐 讚讟"讛 讗讬谞讜 诪诪讜谉 讜讘驻' 讛讝专讜注 诪讘讜讗专 讚讻诪讬 砖讛讜专诪讜 讚诪讬讬谉 讜诇讗 爪专讬讱 诇讗转讜讬讬 砖拽诇讗 讜讟专讬讗 讚砖诪注转讬谉 诪"诪 诇讗 讛"诇 诇讛谞讬讞 诪砖谞转谞讜 讜诪讛 讚讗转诪专 注诇讛 讘砖"住 注讬讬谉 诪"砖 讘讝讛 诪讜专讬 讘讛驻诇讗讛. 讜诇驻注"讚 住"诇 诇讛专讬"祝 诇诪讗讬 讚拽讬讬"诇 讚讞讟讛 讗讞转 驻讜讟专转 诪谉 讛转讜专讛. 讜讛转讜住驻转 讗讞讚 诪讞诪砖讬诐 讛讜讗 诇讛专讘讜转 谞转讬谞讛 诇讻讛谉 讗"讻 转讬谞讞 讬砖专讗诇 讛诪驻专讬砖 诇讻讛谉 诪砖讗"讻 讻讛谉 讛诪驻专讬砖 诇注爪诪讜 讗讛"谞 住讙讬 诇讬讛 讘讞讟讛. 讜讗"讻 诇诪讗讬 讚拽讬讬"诇 讟"讛 讗讬谞讜 诪诪讜谉 讜诪砖谞转谞讜 诪转驻专砖转 讘谞驻诇讜 诇讜 讟讘诇讬诐 讜讻讜' 注"讻 讬"诇 诇诪转谞讬' 讚讞讟讛 讗讞转 讗讬谞讛 驻讜讟专转 讚讗诇"讛 诇讗 讝讻讛 讗讘讬 讗诪讜 讗诇讗 讘讞讟讛 讗讞转 讗注"讻 诇讬转 诇讬讛 讚砖诪讜讗诇 讜诇讬转 讛诇讻转讗 讻讛讱 诪转谞讬'. 讜讗注"讙 讚诪"诪 砖讬讬讱 讛讱 讚讗讘讬 讗诪讜 讘诪注砖专 讚诇讗 砖讬讬讱 讞讟讛 讗讞转 诪"诪 讻讬讜谉 讚诇讗 诪转谞讬讗 诇讬讛 砖驻讬专 诇讗 讛讘讬讗讛 讻诇诇 砖讛专讬 讛讚讬谞讬诐 讻讘专 讛讘讬讗讜 讻诇 讗讞讚 讘诪拽讜诪讜 讜讻谞"诇:


讜讘讝讛 诪讬讜砖讘 诪"讟 诇讗 诪讬讬转讬 讛砖"住 讘谞讚专讬诐 谞诪讬 讗讘"讗 讘谞驻诇讜 讟讘诇讬诐 诪讘讬转 讗讘讬 讗诪讜 驻诇讬讙讬 讻诪讜 讚讗诪专讬谞谉 讘拽讬讚讜砖讬谉 讜讗"砖. 讚讻讘专 讗诪专谞讜 讚讻诇 注讬拽专 拽讜砖讬转 讛砖"住 讘谞讚专讬诐 讛讬讗 诪讘讘讗 讚讻讛谉 讗讘讘讗 讚讻讛谉 诪讟注诐 讚讛讜"诪 诇诪讬驻讟专 谞驻砖讬讛 讘讞讟讛 讗讞转 讜诇驻讬 讗讜转讛 讛讛谞讞讛 诇讗 砖讬讬讱 诇砖谞讜讬讬 砖谞驻诇讜 诇讜 讟讘诇讬诐 讚诪讛 讘讻讱 讛专讬 讗讘讬 讗诪讜 诇讗 讝讻讛 讗诇讗 讘讞讟讛 讗讞转 讜拽"诇:


讜讛谞讛 讘讟砖"注 讬"讚 住讬' 砖诇"讗 讜讻谉 讛讜讗 讘专诪讘"诐 讚讗诐 讛讘讬讗讜 讛讘注诇讬诐 转专讜诪讛 讜诪注砖专 诪讛讙讜专谉 诇注讬专 诪讞砖讘讬谞谉 讛讛讜爪讗讜转 注诇 讛讻讛谞讬诐 讜讛诇讜讬诐. 讜讛砖转讗 爪"注 讚讗"讻 诪讗讬 拽讜砖讬讬谉 谞讬诪讗 砖讛讬讗 诪转拽讚砖转 讘砖讻专 讛讘讗讛 讚讜诪讬讗 讚讗驻专 讞讟讗转 讚诪讜拽诪讬谞谉 讘砖讻专 讛讘讗讛 讜讬"诇 转讬谞讞 转专讜诪讛 讚讛讬讗 注爪诪讛 讗住讜专讛 诇讝专讬诐 讜讗讬谉 诇讛讘注讛"讘 讘讛 讗诇讗 诇转讘讜注 砖讻专 讛讘讗讛 诪讛讻讛谉 讜讛讜讛 讚讜诪讬讗 讚诪讬 讞讟讗转 讚讛诐 注爪诪诐 诇讗 砖讜讛 诪讬讚讬 讻"讗 砖讻专 讛讛讘讗讛 砖讬砖 诇讜 注诇讬讛诐 讜讘讝讛 诪拽讚砖 讛讗砖讛. 讗讘诇 诪注砖专 讚讞讝讬讗 诇讝专讬诐 讗"讻 讛诪讜诇讬讱 讻讜专 诪注砖专 诇注讬专 讛专讬 讛讜讗 谞讜讟诇 诇注爪诪讜 拽讘 讗' 讘砖讻专讜 讜讛专讬 讛讜讗 砖诇讜 讻砖讗专 讞讜诇讬谉 讜讗讬谞讜 爪专讬讱 诇讬转谉 诇诇讜讬 讻诇诇 讜讗诐 诪拽讚砖 讘讜 讗砖讛 讛专讬 讝讛 讻诪拽讚砖 讘砖讗专 谞讻住讬讜 讜诪讗讬 拽诪"诇. 讜讗"讻 诪讜拽诪讬谞谉 诇讬讛 讘谞驻诇讜 讟讘诇讬诐 诪讘讬转 讗讘讬 讗诪讜 诇讜讬 讜讛讗 讚谞拽讟 讻讛谉 讗砖讙讬专转 诇讬砖谞讗 讘注诇诪讗 讛讜讗 讗"谞 讘转专 讚拽谞住讬谞讛讜 注讝专讗. 讜诇驻"讝 转专讜诪讛 讚诪转谞讬' 诪讬讬专讬 讘砖讻专 讛讘讗讛 讜诪注砖专 专讗砖讜谉 讘讟讘诇讬诐 诪讘讬转 讗讘讬 讗诪讜. 讜诪注砖专 注谞讬 讘诪拽讚砖 注谞讬讛 讬砖专讗诇讬转 讘诪注砖专 注谞讬 讜讛讗 讻讚讗讬转讗 讜讛讗 讻讚讗讬转讗 讜讻诇 讘讘讗 诪讜专讛 讞讬讚讜砖 讗讞专. 讜诇驻谞讬谞讜 讗讬"讛 讬讘讜讗专 讙诐 讘讘讗 讚诪转谞讜转 讗诇讗 讚诇驻"讝 讛讚专讗 拽讜砖讬讗 诇讚讜讻转讗 讗讛专讬"祝 诪"讟 诇讗 诪讬讬转讬 诪转谞讬转讗 讜诪讗讬 讚讗讬转诪专 注诇讛 讘砖"住 讚讗讬 诪砖讜诐 讞讟讛 讗讞转 驻讜讟专转 诇讗 诪转讜拽诐 诇讬讛 讘讟讘诇讬诐 讜讻讜'. 讝"讗 讚讛讗 讗转专讜诪讛 讘诇讗"讛 诇拽"诪 讜讗诪注砖专 诇讗 砖讬讬讱 讞讟讛 讗讞转 驻讜讟专转:


讜讛谞讛 诪讜专讬 讝"诇 讘讛驻诇讗讛 讛拽砖讛 注讜讚 讗诪转谞讬转讬谉 讗讬讱 砖讬讬讱 诪讘讬转 讗讘讬 讗诪讜 讛讗 讻讛谉 驻讟讜专 讜讗讬谞讜 爪专讬讱 诇讛驻专讬砖 讻诇诇 注"砖, 讜讛谞讛 诇驻诪"砖 转讜住' 驻"讘 讚讞讜诇讬谉 (诇讝 注"讘) 讚"讛 砖诇讗 讛专讛专转讬 讚诇诪"讚 讛讗讜讻诇 诪讘讛诪讛 砖诇讗 讛讜专诪讛 诪转谞讜转讬讛 讻讗讬诇讜 讗讜讻诇 讟讘诇讬诐, 讙诐 讻讛谉 爪专讬讱 诇讛驻专讬砖 讜诪讞讝讬拽诐 诇注爪诪讜 讗"讻 讬"诇 讚注讜诇讗 住"诇 讛讻讬 讜诪讜拽讬 诪转谞讬' 谞诪讬 讘讻讬 讛讗讬 讙讜谞讗, 讜讙诐 讘讝讛 诪讬讜砖讘 讛专讬"祝 讻讬讜谉 讚讗讬驻住拽讗 讛诇讻转讗 讘砖"住 讚讞讜诇讬谉 (拽诇讗 注"讘) 讚诇讬转 讛诇讻转讗 讻讜讜转讬讛 讗"讻 诇讗 诪讬讬转讬 讛讱 诪转谞讬转讬谉:


讗诇讗 讚诇讗 谞讛讬专讗 诇讬讛 诇讗讜拽诪讗 住转诐 诪转谞讬' 讚讘诪转谞讜转 讟讘诇讬, 讜注"讻 讛讬讬谞讜 诪讙讝"砖 谞转讬谞讛 谞转讬谞讛 诪转专讜诪讛 讻诪"砖 讛转讜住' 讞讜诇讬谉 (拽诇讘 注"讘) 讚"讛 讻讗讬诇讜 讗讜讻诇 讟讘诇讬诐. 讜诇讛讱 诪"讚 讗讬谉 诪转谞讜转 谞讜讛讙讬诐 讘讞"诇 讻诪讘讜讗专 讘讞讜诇讬谉 (拽诇讜 注"讗) 砖讝讛讜 讚注转 专' 讗讬诇注讬 讜住转诐 诪转谞讬' 讚专"驻 讛讝专讜注 讜讚专"驻 专讗砖讬转 讛讙讝 讚诇讗 讻专' 讗讬诇注讬 讜讗"讻 讚讜讞拽 讛讜讗 诇讗讜拽诪讬 诪转谞讬' 讛讻讬:


注"讻 谞诇注"讚 诇讬讬砖讘 讻讱 讚讛谞讛 讘讞讜诇讬谉 (拽诇讘 注"讘) 讛讜讛 住"诇 诇专讘讬 讟讘诇讗 讟讘讞 讻讛谉 驻讟讜专 诪诪转谞讜转 讜专"谞 住"诇 讚讞讬讬讘 诇讛驻专讬砖 讜诇讬转谉 诇讗讞专讬诐, 讜讛拽砖讜 讛转讜住' 讜讻讬 诇讗 讬讚注 专讘讬 讟讘诇讗 诪拽专讗 诪诇讗 诪讗转 讝讜讘讞讬 讛讝讘讞 注"砖. 讜诇驻注"讚 专讘讬 讟讘诇讗 谞诪讬 讬讚注 砖讞讬讬讘 诇讛驻专讬砖 诇注爪诪讜 讗讘诇 讗讬谞讜 爪专讬讱 诇讬转谞讜 诇讗讞专, 讚讗驻讬' 诇诪"讚 讚诇讗 讟讘诇讬 诪"诪 讗讬住讜专讗 讗讬讻讗 讻诪"砖 讛转讜住' 砖诐 (拽诇讗 注"讗) 讚"讛 讛"讙 注"砖 讜爪专讬讱 诇讜诪专 诇讛转讜住' 讚诇诪"讚 讟讘诇讬 讗驻讬' 讻诇 讻讛谉 爪专讬讱 诇讛驻专讬砖 诇注爪诪讜 讻诪"砖 转讜住' 砖诐 (诇讝 注"讘) 讛谞"诇, 讜诪"讚 诇讗 讟讘诇讬 专拽 讗讬住讜专讗 讗讬讻讗 讗讬谉 讻讛谉 爪专讬讱 诇讛驻专讬砖 诇注爪诪讜, 讜讗"讻 讻讛谉 讟讘讞 谞诪讬 爪专讬讱 诇讛驻专讬砖 诇注爪诪讜 讗讘诇 诇讗 诇讬转谉 诇讗讞专 讜专"谞 驻诇讬讙 讜住"诇 讚爪专讬讱 诇讬转谞讜 诇讗讞专 谞诪讬 讜讛讻讬 讛诇讻转讗 讻诪讘讜讗专 砖诐, 讜讗"讻 注讜诇讗 住"诇 讻专' 讟讘诇讗 讜诪讜拽讬 诪转谞讬' 讘讗讘讬 讗诪讜 讻讛谉 讟讘讞 砖诪驻专讬砖 诇注爪诪讜 讜诪讜拽讬 诪转谞讬' 砖驻讬专 讘讟讘诇讬诐 讻讛"讙, 讜讗诪谞诐 讗谞谉 拽讬讬"诇 讻专"谞 讜讗"讻 注"讻 诪转谞讬' 讻驻砖讟讬讛 讚讟"讛 诪诪讜谉 住"诇, 讜诇讬转 讛诇讻转讗 讻讜讜转讬讛 讚讛讱 诪转谞讬' 讗诇讗 讻专"讗 讜专' 讬讛讜砖注 讚驻' 讗诇讜 注讜讘专讬谉 讚讟"讛 讗讬谞讜 诪诪讜谉 讜诇讗 讝讛讜 讞诪抓 砖诪讜讝讛专讬诐 注诇讬讜. 讜专"讗 谞诪讬 诇讗 驻诇讬讙 讗诇讗 诪砖讜诐 讛讜讗讬诇 讜讗讬 讘注讬 诪转砖讬诇, 讜讗转讬 诪砖谞转讬谞讜 讻转谞讗讬 讚讙讜谞讘 讟讘诇讬诐 讜讚诇讗 讻讚讞讬讜转 讛砖"住 讻讱 讛讜讛 住"诇 讜诪砖"讛 讛砖诪讬讟 诪砖谞转讬谞讜 讜讗"砖:


讜讝讛 谞"诇 讛转诐 讘讞讜诇讬谉 (拽诇讘 注"讘) 讟讘讞讬 讚讛讜爪诇 注讘专讬 讗砖诪转讗 讚专"讞 讻"讘 砖谞讬谉 讚讛讬讬谞讜 砖讛讬讜 讻讛谞讬诐 讜诇讗 讛驻专讬砖讜 诪转谞讜转 诇讻讛谉 讗讞专. 讜拽砖讛 诪"讟 注讘专讜 讻诇 讻讱 讘讙诇讜讬 驻谞讬诐 讜诪"讟 砖转拽讜 诇讛诐 讞讻诪讬诐. 讜谞专讗讛 讚专讘 讗住讬 讚讛讜爪诇 讚砖诪注转讬谉 讚诪讜拽讬 诪砖谞转讬谞讜 讘讟讘诇讬诐 注"讻 住"诇 讻专' 讟讘诇讗 讚讻讛谉 诪驻专讬砖 诇注爪诪讜 讜讛诐 谞诪讬 讛驻专讬砖讜 诇注爪诪诐 讗诇讗 砖诇讗 谞转谞讜 诇讻讛谉 讗讞专, 讜讻讬讜谉 讚讗转专讬' 讚专讘 讗住讬 讚讛讜爪诇 讛讜讛 诇讗 讛讬讛 讻讞 诇诪讞讜转 讘讬讚诐 讻讚讗砖讻讞谉 讘注诇诪讗 讘诪拽讜诪讜 砖诇 专讬讛"讙 讛讬讜 讗讜讻诇讬谉 讘砖专 注讜祝 讘讞诇讘 讜注讬讬谉 讞讜诇讬谉 (拽诪讜 注"讗) 诇讜讬 讗讬拽诇注 讜讻讜' 注"砖:


讜讛讬讬谞讜 讚拽讗诪专 诇讬讛 讛讜爪讗 讗转 讗讬讻住祝. 讻讬 讛讜讗 诪讜拽讬 诪转谞讬' 讘讟讘诇讬诐 讜拽砖讬讗 诇讝讛 诪转谞讜转 讻拽' 讛驻诇讗讛 讛谞"诇 讜注"讻 诪讜拽诪讬谞谉 诪转谞讬' 讻诪"讚 讬诇讬祝 谞转讬谞讛 诪转专讜诪讛 讜诪转谞讜转 讟讘诇讬, 讜讗讬 诪讜拽讬 诪转谞讬' 讘讛讻讬 讛专讬 讛讜讗 诪讜爪讬讗 诪砖诪注转讬谉 砖讛讜讗 谞讙讚 转专讬 住转诪讬 讘转专讗 讚讞讜诇讬谉 专"驻 讛讝专讜注 讜专"驻 专讗砖讬转 讛讙讝 注"讻 讗讬讻住祝, 讗"诇 诇讗 讻谉 讗诇讗 专讘 讗住讬 讚讛讜爪诇 拽讗讬 讻讜讜转讱 讻诪驻讜专住诐 诪讟讘讞讬 讚讛讜爪诇 讚诪驻专讬砖讬诐 诇注爪诪诐 讜诪转讜拽诐 诪转谞讬' 讛讻讬:


讜注讬讬谉 讘讙讟讬谉 (诇' 注"讗) 诪转谞讬' 诪诇讜讛 讗讚诐 讜讻讜'. 讜爪诇"注 讚讛"诇 诇讗讜拽诪讬 驻诇讜讙转讗 讚讛讙讜谞讘 讟讘诇讜 讘诪讬 砖讛诇讜讛 诇讻讛谉 诇讜讬 讜注谞讬, 讜讝讻讛 讘讜 讘讛讬讜转讜 讟讘诇 讚诪转谞讜转 讻诪讬 砖讛讜专诪讜 讚诪讬讬谉 讜注砖讜 砖讗讬谞讜 讝讜讻讛 讻讝讜讻讛 讜注转讛 讻讘专 诪转讜 讛诇讜讬诐 讛谞"诇 讜讗"讻 讛驻住讬讚 诇讜 讛讙谞讘 讜爪专讬讱 诇砖诇诐. 讜专"讬 讘专"讬 住讘专 诇讗 注砖讜 砖讗讬谞讜 讝讜讻讛 讻讝讜讻讛 讜讗"讻 注讚讬讬谉 诇讗 讝讻讛 讛讘注讛"讘 讘讟讘诇 讜注转讛 讻讘专 诪转 讛诇讜讛 讜讗"讗 诇讜 诇讝讻讜转 注讜讚 注"讻 驻讟讜专 讛讙谞讘 讚讟"讛 讗讬谞讜 诪诪讜谉 诇讻"注 讜爪"注, 讜诪讝讛 专讗讬讛 诇讙讬专住转 讛专讬讟讘"讗 讚拽讬讚讜砖讬谉 砖讙专住 讘讘"讘 拽讻"讙 讚专讘讬 住"诇 诇讗讜 讻诪讬 砖讛讜专诪讜 讻诪"砖 讘砖注专 讛诪诇讱 驻"讛 讚讗讬砖讜转. 讜诇讗 诪转讜拽诐 诇专讘讬 讚讻诪讜 砖讛讜专诪讜 讚诪讬讬谉. 讜讗"讻 诪讜讻讞 讚诇讗 讙专住讬谞谉 讘拽讬讚讜砖讬谉 讘谞驻诇讜 诇讜 诪讘讬转 讗讘讬 讗诪讜 讗诇讗 讻诪讜 讛讙讬' 讘谞讚专讬诐 讜讻讙讬' 讛转讜住' 讚讘"讘 讛谞"诇 讚诇注讜诇诐 住"诇 诇专讘讬 诇讗讜 讻诪讬 砖讛讜专诪讜 注讬讬"砖:


注讬讬谉 讘住驻专 注爪讬 讗诇诪讜讙讬诐 住讬' 砖驻"讜 住住"拽 讻"讘 讻转讘 住讘专讗 讚诪驻专讬砖讬诐 讞诇讛 讘讟讜诪讗讛 讘讬"讟 诪砖"讛 讟"讛 讗讬谞讜 诪诪讜谉 讚讻讬讜谉 讚诇讗 讞讝讬讗 诇讻讛谉 诪砖讜诐 讞诪抓 砖讜讜讬讗 注驻专讗 讘注诇诪讗 讻转讬' 专讘讗 讘谞讚专讬诐, 讜诇讬转讗 讚讛讗 专"讗 诪讜讚讛 讚讗驻砖专 注"讬 转驻讞 转诇讟讜砖 讘爪讜谞谉 讗诇讗 住"诇 讚诇讗 讬住诪讜讱 注"讝 诇拽专讜讗 砖诐, 讗讘诇 讗讬 讗讬专注 讜拽专讗 诇讛 砖诐 讬转谞谞讜 诇讻讛谉 讜讬诇讟讜砖 讘爪讜谞谉 讜讗"讻 讗讬转 诇讬讛 讟"讛, 讙诐 诪"砖 讘住' 讬讚 讚讜讚 砖诐 讘驻住讞讬诐 诇讗 谞讛讬专讗 注"砖:


拽讜谞诐 砖讗讬谞讬 注讜砖讛 注"驻 讗讘讗 讜讻讜' 讗讬谞讜 讬讻讜诇 诇讛驻专. 爪"诇 讗注"驻 砖诪注砖讛 讬讚讬讛 诇讘注诇讛 讚讗讬 讗讬讬专讬 讘讗讜驻谉 砖讗讬谉 诪注砖讛 讬讚讬讛 讜讛注讚驻转讛 诇讘注诇讛 讗"讻 讙诐 讘住讬驻讗 爪专讬讱 诇讛驻专 讜注"讻 砖讛讜讗 诇讘注诇讛 讜讘住讬驻讗 讗"爪 讜讘专讬砖讗 讗讬谞讜 讬讻讜诇 诇讛驻专 讜谞讗住专讛 诪注砖讛 讬讚讬讛 诇驻讬 讗讘讗 讜讗讞讬讱. 讛讬讬谞讜 诪砖讜诐 砖讛讬讗 诪讞讜讬讘转 诇注砖讜转 讘爪诪专 讜讻讚讜诪讛 讜讛讜讗 诇讘注诇 讜讻讚讻转讬讘 住讚讬谉 注砖转讛 讜转诪讻讜专 讗讘诇 诇讗 砖讬讻讜祝 讛讘注诇 讗讜转讛 砖转注砖讛 砖讜诐 诪诇讗讻讛 诇砖讜诐 讗讚诐 讘注讜诇诐 讻"讗 诇讛谞讬拽 讗转 讘谞讜 诪诪谞讛 讗讘诇 诇讗 讝讜诇转. 讜讗讛"谞 讗讞专 砖注砖转讛 诪诇讗讻转讛 诇讘注诇讛 讜讛讜讗 讝讻讛 讘诪注砖讛 讬讚讬讛 砖讜讘 讬讻讜诇 讛讜讗 诇讬转谞诐 诇讗讞讬讜 讜诇讗讘讬讜. 讗讱 诪讛 砖讛讜讗 注讜砖讛 诇讛诐 讗住讜专 诇驻讬讛诐 讗讘诇 讗讞专 砖讛驻住讬拽 讛讘注诇 驻砖讬讟讗 砖诪讜转专讬诐 讘诪注砖讛 讬讚讬讛 注"讬 讛讘注诇 讜讛讜讗 驻砖讜讟, 讜爪"注 拽爪转 讘讚讘专讬 砖讬讟讛 诪拽讜讘爪转 讘讻转讜讘讜转 驻' 谞注专讛 砖诪讞诇拽 讘讬谉 讙讬' 专砖"讬 砖讗谞讬 注讜砖讛 诇驻讬讱 讜讘讬谉 讙讬' 转讜住' 砖讗讬谞讬 注讜砖讛 诇驻讬讱 讚砖讗谞讬 注讜砖讛 讬驻专砖 讻诇 诪讛 砖讗谞讬 注讜砖讛 讬讛讬讛 讗住讜专 诇驻讬讱 讚拽讜谞诐 诪讜住讘 注诇 驻讬讱 讜砖讗谞讬 注讜砖讛 讗讬谞谞讜 诪讜住讘 注诇 驻讬讱 讗诇讗 讻诇 诪讛 砖讗谞讬 注讜砖讛 讬讛讬讛 拽讜谞诐 诇驻讬讱 讜讻转讘 砖诇驻"讝 讛讬讗 讻讜诇诇转 讗驻讬诇讜 诪注砖讛 讬讚讬讛 砖诪讞讜讬讘转 诇注砖讜转 诇讘注诇讛 讛讻诇 讬讛讬讛 拽讜谞诐 诇驻讬讜 讜住"诇 诇转"拽 诪转讜讱 讚诇讗 讞讬讬诇 注讬拽专 讛谞讚专 诇讗 讞讬讬诇 谞诪讬 讗讛注讚驻讛. 讜讚讻"注 住"诇 讛注讚驻讛 讚讬讚讛 讘讬谉 转"拽 讜讘讬谉 专"注 讜诇讙讬' 转讜住' 砖讗谞讬 注讜砖讛 诇驻讬讱 讛讻讜讜谞讛 讛讬讗 诪讛 砖讛讜讗 注讜砖讛 讜讛讜讗 砖诇讛 讜讛讬讬谞讜 讛注讚驻讛 讜讛讬讗 注砖转讛 诪专爪讜谞讛 诇驻讬讜. 讛讜讗 讬讛讬讛 拽讜谞诐 讜诪讜住讘 砖讗谞讬 注讜砖讛 注诇 驻讬讱 讜讗讜转讜 诪注砖讛 砖讗谞讬 注讜砖讛 诪专爪讜谞讬 讬讛讬讛 拽讜谞诐 诇驻讬讱 讜讛讬讬谞讜 讛注讚驻讛 讜注"讻 住"诇 诇转"拽 讛注讚驻讛 诇讘注诇 讜诇讗 诪爪讬 诇讗讜住专讛 诪砖"讛 讗讬谉 爪专讬讱 诇讛驻专 讜注"砖 砖讛讗专讬讱 讘讘讬讗讜专 讚讘专 讝讛 讜讗讬谉 讚讘专讬讜 诪讜讻专讞讬诐:


砖讗讬谞讬 注讜砖讛 注诇 驻讬讱 诇诪讗讬 讚诪讜拽诪讬谞谉 讘讗讜诪专转 讬拽讚砖讜 讬讚讬 诇注讜砖讬讛谉 讬砖 诇讛住转驻拽 讗诐 讚讜拽讗 诪讛 砖讛讬讗 注讜砖讛 讘讬讚讬讛 讗讘诇 讘专讙诇讬讛 讗讜 砖诪砖转讻专转 讘讚讘讜专 驻讬讛 讜讻讚讜诪讛 讗诐 讛讜讗 讘讻诇诇 拽讜谞诐. 讚讜讚讗讬 讘诇砖讜谉 诪注砖讛 讬讚讬讛 讛讻诇 讘讻诇诇 讻诇 诪讛 砖诪砖转讻专 讗讚诐 讘讻诇 讗讜驻谉 谞拽专讗 诪注砖讛 讬讚讬讜 讗讘诇 讘讗讜诪专转 讬拽讚砖讜 讬讚讬 讬砖 诇讬 住驻拽. 讜讗转"诇 讻讬讜谉 砖讛讝讻讬专 讬拽讚砖讜 讬讚讬 讗讬谉 砖讗专讬 讗讘专讬诐 讘讻诇诇. 讗讻转讬 讬砖 诇讛住转驻拽 诇砖讬讟转 转讜住' 讜讛讘讬讗 讛专"谉 诇注讬诇 (讬讙 注"讘) 讚诇讗 讗讬讬专讬 讘讗诪专讛 诇讛讚讬讗 讬拽讚砖讜 讬讚讬 讗诇讗 谞注砖讛 讻讗讜诪专 讻讬讜谉 砖讛讝讻讬专讛 诪讛 砖讗谞讬 注讜砖讛 谞讗诪专 讻讜讜谞转讛 注诇 讬讚讬讛 讗讜诇讬 谞讗诪专 讚讜拽讗 讬讚讬讛 讜诇讗 砖讗专讬 讗讬讘专讬诐 砖谞注砖讬转 讘讛诐 诪诇讗讻讛 讗讜 讚诇诪讗 讜爪"注. 讜注讬讬谉 讙讟讬谉 (诇讞 注"讘) 讙讘讬 诪拽讚砖 注爪诪讜 注讜砖讛 讜讗讜讻诇:


讜讛谞讛 讛专诪讘"诐 讘讛诇讻讜转 谞讚专讬诐 住驻讬"讘 诪讘讜讗专 讚诇讗 住"诇 诇讞诇拽 讘讬谉 讗讜诪专转 诇讛讚讬讗 讬拽讚砖讜 讗讜 讗诪专讛 住转诐 拽讜谞诐 诪注砖讬 讬讚讬 讜讻讘专 讛拽砖讛 讛专"谉 讛讗 讘砖"住 讗诪专讬谞谉 讻谉 诇专"诪 讚讗讬谉 讗讚诐 诪讜爪讬讗 讚讘专讬讜 诇讘讟诇讛 讜诇讗 诇讚讬讚谉 讜注转讬"讟 砖讻转讘 讚住"诇 讻讛转讜住' 讛谞"诇 讗讱 讘注专讻讬谉 讘诪拽讚讬砖 诪注砖讬 讬讚讬 讗砖转讜 讻转讘 讚讜拽讗 讘讗讜诪专 讬拽讚砖讜 讬讚讬讛 诇注讜砖讬讛谉 讜诇讗 讘住转诐 拽讜谞诐 诪注砖讛 讬讚讬讛, 讜讛专讙讬砖 讘讝讛 讛转讬"讟, 讜诇驻注"讚 住"诇 诇讞诇拽 讘讬谉 讘注诇 讛谞讜讚专 诇讛讗砖讛 注"讚 诇砖讜谉 讘"讗 讚讗讬谉 驻砖讜讟 讘讻讜讜谞转讜 砖讬讛讬讛 讬讚讬 讗砖转讜 砖诇讜 砖讬讛讬讛 讬讻讜诇 诇拽讚砖诐 讻讬 讛讜讗 住讘讜专 诪注砖讛 讬讚讬讛 砖诇讜 讗讘诇 诪讛 诇讜 讜诇讬讚讬讛 讜讛砖转讗 谞讛讬 讗讬 诪"诪 讗诪专 诇讛讚讬讗 讬拽讚砖 讬讚讬讱 诇注讜砖讬讛谉 拽讚砖讬 砖讛专讬 诪诪讜砖讻谞讬谉 诇讜 诇诪诇讗讻讛 诪"诪 讻讬 诇讗 讗诪专 讛讻讬 讗诇讗 讗诪专 拽讜谞诐 诪注砖讬 讬讚讬讱 注诇讬 讗讬 诇讗讜 诇专"诪 讚讗讬谉 讗讚诐 诪讜爪讬讗 讚讘专讬讜 诇讘讟诇讛 诇讗 讗诪专讬谞谉 砖讘讻讞 诪砖诪注讜转 诇砖讜谞讜 讬拽讚砖讜 讬讚讬讱 诇注讜砖讬讛 诪砖讗"讻 讛讗砖讛 诪拽讚砖转 诪注砖讬 讬讚讬讛 谞讛驻讜讱 讛讜讗 砖讬讜讚注转 砖诪砖讜注讘讚转 讜讛讬讚讬诐 讛谉 砖诇讛 讻讻诇 讗讬讘专讬 讙讜驻讛 注"讻 讗讜诪专讬诐 讻讜讜谞转讛 谞注砖讛 讻讗讜诪专转 讬拽讚砖讜 讬讚讬 诇注讜砖讬讛谉 讻谞诇注"讚:


讜讗诪谞诐 讛讻"诪 讻转讘 讚讛专诪讘"诐 住"诇 讗诇讬诐 拽讜谞诪讜转 诇讞讜诇 注诇 讚砖讘"诇 讜讛拽砖讛 讛诇讞"诪 诪讛诪拽讚砖 注讜讘专 驻专转讜 讚讛讜讛 拽讚讜砖转 讛讙讜祝 讜讗驻"讛 讗讬 诇讗讜 讚诪注讜讘专转 诇讗 拽专讘 诇讙讘讬 诪讝讘讞 注"砖 驻讬"讘 诪谞讚专讬诐, 讜诇驻注"讚 讛住讘专讗 讚拽讜谞诪讜转 讞诇 注诇 讚砖讘"诇 讛讬讬谞讜 诪讚讗诇诪讜讛讜 诇拽讜谞讛 诇讛驻拽讬注 砖讬注讘讜讚 讜诪爪讬谞讜 砖讬注讘讜讚 讗诇讬诐 讜讞诇 注诇 讚讗拽谞讬 讚讛讜讛 讚讘专 砖诇讘"诇 讗"讻 诪讻"砖 拽讜谞诐 讚讗诇讬诐 诪砖讬注讘讜讚 诪讻"砖 砖讬讞讜诇 注诇 讚砖讘"诇. 讗讱 诇讗 讛讜讛 讗诇讗 住讘专讗 讚专讘谞谉 讚讗诇诪讜讛讜 诇砖讬注讘讜讚讗 讗讘诇 诪砖"讛 诇讗 讬拽专讘 诇讙讘讬 诪讝讘讞 讞讜诇讬谉 讘注讝专讛. 讻谉 讻转讜讘 讘讞讬讚讜砖讬 诇诪住讻转 讻转讜讘讜转:


专"注 讗讜诪专 讬驻专 砖诪讗 转注讚讬祝. 讘讞讬讚讜砖讬诐 讛诪讬讜讞住讬诐 诇讛专讬讟讘"讗 讘砖诪注转讬谉 讻转讘 讚诇讗 讬驻专 讛讘注诇 拽讗诪专 讚讛注讚驻讛 诇讗 讛讜讛 讚讘专讬诐 砖讘讬谞讜 诇讘讬谞讛 [讜谞专讗讛 讚讘讛注讚驻讛 砖注"讬 讛讚讞拽 讚砖驻讬专 讬讻讜诇 诇砖诪讜专 注爪诪讜 诪诪谞讜] 讗诇讗 讛转专讛 注"讬 讞讻诐 拽讗诪专 砖诇讗 讬讻砖诇 讘讗讬住讜专 讜注爪讛 讟讜讘讛 拽讗诪专 砖讬转讬专 注"讬 讞讻诐, 讜爪"注 讗"讻 谞讬诪讗 专讬讘"谞 谞诪讬 注"讬 讞讻诐 拽讗诪专 讜诪讗讬 诪讬讬转讬 诇注讬诇 专讬砖 驻专拽讬谉 诪讚专讬讘"谞 讚讬讻讜诇 诇讛驻专 讗诇讗讞专 讙讬专讜砖讬谉. 讜讬"诇 讞讚讗 诪讛 爪讜专讱 诇讛转讬专 注"讬 讞讻诐 注转讛 讛诇讗 讗诐 讬讙专砖谞讛 讜讬专爪讛 诇讛讞讝讬专讛 转砖讗诇 讗讝 诇讞讻诐 讜诇讗 讚诪讬 诇专"注 讚诪讻砖讜诇 讚讛注讚驻讛 讛讜讗 诪讬讚 诪砖讗"讻 讙讬专讜砖讬谉 讚讬 讗诐 讬转讬专 讗讞"讻 讗注"讻 讛驻专转 讛讘注诇 讘讬讜诐 砖诪注讜 讜讗诐 诇讗 注讻砖讬讜 讗讬诪转讬. 讜注讜讚 讻讬讜谉 砖讗讬谉 讛谞讚专 讞诇 注讚 讗讞专 讙讬专讜砖讬谉 诇讗 讬讻讜诇 诇讛转讬专 注转讛 拽讜讚诐 砖讬讞讜诇, 讜注"讻 讛驻专转 讛讘注诇 拽讗诪专 讜讬讻讜诇 诇讛驻专 讛讜讗讬诇 讜讛讜讗 讘讬谞讜 诇讘讬谞讛 诪讬讚 讻诪讜 砖讻转讘转讬 讜讛讗专讻转讬 诇注讬诇 讜讗"砖 讗讱 讘专讬讟讘"讗 讻转讘 讙诐 讘专讬"谞 /讘专讬讘"谞/ 诇砖讜谉 讛转专讛 讜讗讜诇讬 讟"住 讛讜讗. 讜讘砖讬讟讛 诪拽讜讘爪转 注诇 诪住' 讻转讜讘讜转 诪讬讬转讬 讘砖诐 讛专讬讟讘"讗 讚讬砖 专爪讜 诇讜诪专 讻谉 讜诇讗 诪讬讞讜讜专 讘注讬谞讬讜 讜爪"注:


讛诪拽讚讬砖 诪注砖讛 讬讚讬 讗砖转讜. 讻转讘 讛专"谉 讘诪注诇讛 诇讛 诪讝讜谞讜转. 讛注转拽 诪讞讬' 诇诪住讻转 讻转讜讘讜转 讗讛讗 讚讗诪专 专讘 讛讜谞讗 讬讻讜诇讛 讗砖讛 砖转讗诪专 诇讘注诇讛 讗讬谞讬 谞讝讜谞讬转 讜讗讬谞讬 注讜砖讛, 讛谞"诇 砖诐:


讗讬诪讗 转讬拽谞讜 诪注砖讛 讬讚讬讛 转讞转 诪讝讜谞讜转. 讛专诪讘"诐 讘驻讬' 讛诪砖谞讛 讜讛专注"讘 讻转讘 转拽谞讜 诪讝讜谞讜转 转讞转 诪注砖讛 讬讚讬讛. 讜讛专讙讬砖 讘转讬"讟 砖讛讜讗 谞讙讚 讛砖"住, 讜诇驻注"讚 诇驻诪"砖 讛专诪讘"诐 讚诪讝讜谞讜转 讚讗讜专讬讬转讗 讜讻转讘 讘驻讬"讘 诪讛' 讗讬砖讜转 讛诇讻讛 讚' 讜注讜讚 转拽谞讜 讞讻诪讬诐 砖讬讛讬讛 诪"讬 讛讗砖讛 谞讙讚 诪讝讜谞讜转讬讛 讜讻讜' 诇驻讬讻讱 讗诐 讗诪专讛 讛讗砖讛 讗讬谞讬 谞讝讜谞讬转 讜讗讬谞讬 注讜砖讛 砖讜诪注讬谉 诇讛 讜讗讬谉 讻讜驻讬谉 讗讜转讛 讻讜' 讜诪驻谞讬 转拽谞讛 讝讜 讬讞砖讘讜 讛诪讝讜谞讜转 诪转谞讗讬 讛讻转讜讘讛 注讻"诇. 诪讘讜讗专 诪讚讘专讬讜 砖诪讝讜谞讜转 讗讬谞诐 诪转谞讗讬 讻转讜讘讛 砖讛专讬 讛诐 讚讗讜专讬讬转讗 讜诪注砖讛 讬讚讬讛 诇讘注诇讛 转讬拽讜谉 讘驻"注 讛讜讗. 讜砖讜讘 转讬拽谞讜 砖讬讛讬讛 专砖讜转 讘讬讚讛 诇讛驻拽讬注 转拽谞转 讞讻诪讬诐 砖诇 诪"讬 注"讬 砖转诪讞讜诇 诇讜 讞讬讜讘讜 讚讗讜专讬讬转讗 诇讝讜谉 讗讜转讛 讜讝讛 砖讗诪专讜 转拽谞讜 诪讝讜谞讜转 转讞转 诪"讬 驻讬' 砖讝讛 讛讬' 转拽谞转 讞讻诪讬诐 砖讬注诇讛 讛诪讝讜谞讜转 讘诪"讬 讜讗讬谉 爪专讬讱 诇讛讙讬讛 讛讘专讬讬转讗 讗诇讗 讗讬 诪讝讜谞讜转 讚专讘谞谉 讗讘诇 讗讬 诪讝讜谞讜转 讚讗讜专讬讬转讗 诇讗 爪专讬讱 诇讛讙讬讛:


讜讘讛讻讬 谞讬讞讗 诇讬 驻住拽 讛专诪讘"诐 讚讗讬 讗诪专 讬拽讚砖讜 讬讚讬讱 诇注讜砖讬讛诐 拽讚砖讜 讜讛拽砖讛 讛专"谉 讘砖诪注转讬谉 讚诇诪讗讬 讚拽讬讬"诇 讚讬讻讜诇讛 诇讜诪专 讗讬谞讬 谞讝讜谞讬转 讗讬谞讜 讬讻讜诇 诇讻讜驻讛 诇诪注砖讛 讬讚讬讛 讜诪诪讬诇讗 讗讬谞讜 讬讻讜诇 诇讛拽讚讬砖 讬讚讬讛 诇注讜砖讬讛谉 讜讚讘专讬 讛讻"诪 讘讝讛 诪讗讚 讚讞讜拽讬诐 讻诪讘讜讗专 诇诪讘讬谉, 讜讚讘专讬 诇讞"诪 讜讘"讞 讘拽谞讛 讗' 讚专诪讘"诐 诪讬讬专讬 讘讗砖讛 讛谞讝讜谞讬转 诪讘注诇讛 讜讗讜讻诇转 诪砖诇讜 砖讝讜 讗讬谞讛 讬讻讜诇讛 诇讜诪专 讗讬谞讬 谞讝讜谞讬转 讜讻诪"砖 转讜住' 讚"讛 诪讗讬 诇讗讜 讜讻讜' 讜讗"讻 讬讻讜诇 讛讬讗 诇讻讜驻讛 诇诪"讬 讜诪诪讬诇讗 讬讻讜诇 诇讛拽讚讬砖 讬讚讬讛 诇注讜砖讬讛谉. 讗诇讜 讚讘专讬讛诐, 讜讗驻砖专 砖讛诐 谞讻讜谞讬诐 诇讚讬谞讗. 诪"诪 讛专诪讘"诐 诇讗 讻讬讜谉 诇讻讱 讚讗讬讱 砖讘讬拽 讚讬谞讗 讚砖"住 讚诪讬讬专讬 讘砖诇讗 讝谉 讗讜转讛 讜讛讜讗 讟注谞转 讗讬谞讬 谞讝讜谞讬转 讜谞拽讟 诪讬诇转讗 讞讚转讗 讜诇讚讘专讬讛诐 讛讻讬 讛"诇 诇诪讻转讘 讗驻讬' 讗诪专 讬拽讚砖讜 讬讚讬讱 诇注讜砖讬讛诐 谞诪讬 注讜砖讛 讜讗讜讻诇转 讘诪讛 讚讘专讬诐 讗诪讜专讬诐 讘砖讗讬谞讜 讝谉 讗讜转讛 诪诪砖. 讗讘诇 讝谉 讗讜转讛 诪诪砖 谞专讗讛 诇讬 砖讬讻讜诇 诇讛拽讚讬砖 讛讬讚讬诐:


讗"讻 谞诇注"讚 谞讛讬 讗诐 诪讝讜谞讜转 讚专讘谞谉 转诇讬讗 讗诐 诪讝讜谞讜转 注讬拽专 诇讗 讬讻讜诇 诇讛拽讚讬砖 讬讚讬讛 诇注讜砖讬讛谉 讜讚讜拽讗 讗讬 诪注砖讛 讬讚讬讛 注讬拽专 讜讬讻讜诇 诇讻讜驻讛 讗讝 讬讻讜诇 诇讛拽讚讬砖. 诪"诪 讗讬 诪讝讜谞讜转 讚讗讜专讬讬转讗 讜诪注砖讛 讬讚讬讛 诇讘注诇讛 转拽谞讛 讘注诇诪讗 讘驻谞讬 注爪诪讛 讛讬讗 讛专讬 讛讬讚讬诐 诪砖讜注讘讚讬诐 讜诪诪讜砖讻谞讬诐 诇讘注诇 讗诇讗 砖讜讘 转拽谞讜 砖讘讬讚讛 诇驻讚讜转 讬讚讬讛 讜诇讛讜爪讬讗诐 诪砖注讘讜讚 砖诇讛诐 注"讬 砖转诪讞讜诇 诇讜 诪讝讜谞讜转讬讛 砖诪讞讜讬讘 诇讛 诪谉 讛转讜专讛 诪"诪 讻诇 讝诪谉 砖诇讗 讗诪专讛 讛讻讬 讜诇讗 驻讚转讛 讬讚讬讛 讛专讬 讛诐 诇讘注诇 讜讗诇讬诐 砖注讘讜讚讬讛 讜讬讻讜诇 诇讛拽讚讬砖诐 诇注讜砖讬讛诐, 讜诇讗 讚诪讬 诇诪"讚 诪讝讜谞讜转 讚专讘谞谉 讜讛诐 注讬拽专 讜转拽谞讜 诪"讬 转讞转 诪讝讜谞讜转 讜讗"讻 诪注讜诇诐 诇讗 谞砖转注讘讚讜 讛讬讚讬诐 诇讛讘注诇 注讚 砖转讞诇讛 转拽讘诇 诪讝讜谞讜转 诪诪谞讜 讜讗"讻 讗讬谉 讛讬讚讬诐 砖诇讜, 讗讘诇 讗讬 转拽谞转 诪"讬 转拽谞讛 讘驻"注 讛讬讗, 讜讛专讬 讛拽谞讛 讗讜转诐 诇讛讘注诇 讜砖讜讘 转拽谞讜 砖转讜讻诇 诇驻讚讜转诐 注"讬 砖转讗诪专 讗讬谞讬 谞讝讜谞讬转, 诪"诪 讻诇 讝诪谉 砖诇讗 讗诪专讛 讛讻讬 讬讻讜诇 诇讜诪专 讬拽讚砖讜 讬讚讬讱 诇注讜砖讬讛诐. 讜注讬讬谉 讟"讝 讬"讚 住讬' 专诇"讚 住"拽 住"讙 讘诪"砖 诇注谞讬谉 砖注讘讜讚 讛讬讚讬诐 诇专讞讜抓 驻谞讬讜 注"砖, 讜讛讚讘专讬诐 谞专讗讬诐 诇讬 讘专讜专讬诐 讘注讝讛"讬. 讗诇讗 砖讬砖 诇讛拽砖讜转 讗"讻 诪谞"诇 诇讛砖"住 讚专讘 讛讜谞讗 诇讗 住"诇 讛讻讬 讚诪讝讜谞讜转 讚讗讜专讬讬转讗 讜讻讚注转 讛专诪讘"诐 讜讻讘专 注诪讚 讘讝讛 讘讻"诪 讘诇讗讜 讛讻讬 讜讛讗专讻转讬 讙"讻 讘讬砖讜讘谉, 讜讛讜讗讬诇 讜讛讜讗 注"讚 驻诇驻讜诇 诇讗 讻转讘转讬讜, 讜讛驻砖讜讟 讚专讘 讛讜谞讗 住"诇 诪讝讜谞讜转 诇讗讜 讚讗讜专讬讬转讗 诇注讬诇 (诪讞 注"讗) 转谞讬 专讘 讬讜住祝 讜讻讜' 讜讻转讘 专诪讘"谉 驻' 诪砖驻讟讬诐 讚讛讗讬 转谞讗 住"诇 诪讝讜谞讜转 诇讗讜 讚讗讜专讬讬转讗 讜讻讜诇讬 拽专讗 讘转砖诪讬砖 讗讬讬专讬 讜拽讗诪专 讛转诐 诪住讬讬注 诇讬讛 诇专讘 讛讜谞讗 讜讗"讻 专"讛 住"诇 诪讝讜谞讜转 诇讗讜 讚讗讜专讬讬转讗 讜讻谉 驻住拽 讛专诪讘"诐 砖诐, 讜讗诪谞诐 讛专诪讘"诐 驻住拽 讻砖讗专讬 转谞讗讬诐 讚诪讝讜谞讜转 讚讗讜专讬讬转讗 讜讗"砖 诇砖讜谉 诪讝讜谞讜转 转讞转 诪"讬 讻谞"诇 讜砖"住 讚砖诪注转讬谉 专讜爪讛 诇转专抓 讗诇讬讘讗 讚专"讛 讛讜爪专讱 诇讛讙讬讛 诪"讬 转讞转 诪讝讜谞讜转 讜讛谞讛 讗诪转 谞讻讜谉 讛讚讘专 讘注讝讛"讬 诇驻注"讚 讜讛专讗讬讛 讚讛专诪讘"诐 诇讗 诪讬讬转讬 讛讗 讚专"讛 讛讜讗 讘讘讙讚讛 讬讜爪讬讗 讜讬转谉 讻转讜讘讛:





砖注专讬 转讜专转 讘讘诇

(驻讛 讗 专"谞) 讚"讛 讜诪讛讗 讜讻讜' 诇诪讛 诇讗 谞讞讜砖 讚讬诇诪讗 诪讬转砖讬诇 讜诪转讛谞讬 诪讚讬讚讬讛 讜讻讜'.鈥斪ぷ�' 讚讬诇诪讗 诪讬转砖讬诇 注诇 诪讛 砖讗诪专 "讻讛谞讬诐 讜诇讜讬诐 谞讛谞讬谉 诇讬" (讜讗讬谉 诇讜诪专 诪讬转砖讬诇 注诇 转专讜诪转讜, 讚讘转专讜诪讛 讘讬讚 讻讛谉 诇讗 诪爪讬 诇诪讬砖讗诇, 注讬' 诇注讬诇 谞讟 讗). 讗诇讗 砖诇驻讬 讝讛 讗讬谞讜 诪讜讘谉 讚讗讬讻驻转 诇谉 诪讗讬 讚诪转讛谞讬 诪讚讬讚讬讛.

